
ZVUČNI 


tudent — slučajni poručnik, Rat za pravdu, 

slobodu i sreću mu je navukao mundir, pri- 

šio epolete i gurnuo ga okovanom čizmom u 

Aziju. On se lijeno izvalio iz škripavog va- 
gona džuljfinske željeznice, prozreo očima mono- 
toni kraj i, kao komad prljave krpe, pade mu na 
dušu sivina jesenjeg štimunga, Napola goli, gnjusni 
potomci drevnih satrapa i Tisnuzlenga počeše da se 
pletu oko njegovih nogu. On pljunre, uskoči u vojnu 
dvokolicu, koja ga odvede štabu puka, 

I otpoče život, da ga svrši, 

Abreki su zaklali, kao kurban, Ruždi kana, jer 
je bio prijatelj Rusa, 

Hanume se raštrkaše kojekuda, većina ih ogrne 
feredžu, krene na čaršiju Hiabane, ispruži lijepe 
ruke za milostinjom, Najljepše ruke i lica spasiše 
život po tuđim ložnicama, a druge se slediše pred 
ledenim srcima mudrih mulla i brkatih trgovaca. 

Harem Rudži Kanovog šarenog dvorca zapade 
oficire, 

I on se smjesti u jednoj maloj sobi, iz koje se 
vidi komad neba, kao grumen ametistovih kristala 
i unutarnja avlija sa mrtvim basinom. : 

- U dnu basina jedva ključa voda, površina mu je 
mirna kao umrla tajna ili ploča na grobu davnih mi- 
sterija, 

Okolo se prostire veliki voćnjak badema i nasadi 
akacija — tvrdih kao .kamen, 

- Maleni dvorac i komad entouragea sjede na gra 
nici pustinjskih širina. Sva stabla, sve grane bade- 
mova i akacija su savili iranski vjetrovi prema pu- 
stinji, mistična tišina im je ulila danteovski život, 
usjekla u drvene čvorove crte ljudske čežnje, a 
tvrde ruke čupaju dugim prstima zvonke kose vje- 
trova, da ih ponesu stare i sijede u pustinjsku za- 
borav, 

On se odijelio od drugova, lutao po beskrajnim, 
vijugavim ulicama, zavirivao u džamije, slušao 
šuike mujezine i disharmoničnu skalu zvona dese- 
taka karavana, Opio ga tajni miris orijenta, ulio u 


FANTOM 


njega dostojanstvo kobne veličine, koja je slijedila 
njegove korake udarcima stroge jeke između viso- 
kih, zemljanih zidova grada. On ju je osjećao u sebi 
kao crnu prijetnju sa obećanjima bogatog sjaja — 
iznad granica fantazije, izvan realne tvrdoće, u li- 
niji najdivnijih i strašnih priča, 

On je pokorno tražio tačku sudbine, dalek od 
ljudske ljubavi, već na cesti slutnje, miran za svijet, 
nemirne duše, 

Svoju je sobu uredio raskošno, obložio sve zidove 
teškim tebriskim Ćilimima, razbacao po podu zla- 
tom i svilom vezene jastuke, izabrane između hi- 
ljada na Hiabane, Pored prozora se muklo sjajila 
bakrena mangala, iznad kreveta su visjela dva sre- 
brena, oštra kinžala, Na niskom, sedefom izveze- 
nom, crnom stolu leži violina, 

Pala je mirna noć. Na staklu basina bliješte tri 
krupne zvijezde u liniji i mutno drhće maglica Vla- 
šića, Nikoga nema u dvorcu. U niskim lukovima 
strepe sjene, 

On je sam, 

* 

Davno je prošlo vrijeme refleksija, u čudo se 
prevratila i prijašnja sentimentalnost, sve je zaglu- 
šila rika metala i prskanje krvi po frontovima. 

Prošao je oba pola psiholoških stanja u vrevi: 
i istančanu nervnu finoću do suza i bestialnu opo- 
rost, prkos sebi i svemu, cijelom čovječanstvu, koje 
ga je degradovalo na broj puške, Nakon ranjenja — 
nagle pokore mira, ispaštanja frontnih, patoloških 
bestijalnosti i slijepog sunovraćanja u legla prosti- 
tutki i noćnog sjaja — — pojavio se na brijegu pot- 
punog smirenja on — crni zvučni fantom, 

Ah kako ludo vjera i koliko strašan! — — 

Crna sjena, koja goni Strindberga u Infernu, je 
kaskada nanizanih ljepota prema ovome nijemom 
caru, koji neumorno otkriva putove i pravce, zasjede 
i sredstva jezovite smrti, 

Zar je to krivulja ludila u bistroj svijestil, ta 
čemu dokazi nemogućnosti, samouvjeravanja; do- 


257 


Godina III 


»VIJENAC« 


Knjiga V.i1. 


zvoljen je i mir duše, — a nje$ov zvuk titra, gudi 
u pianissimu po groznom basu, čim tiši, tim straš- 
niji, pretvara se u dvije beskrajne plohe ogledala, 
sažimlje ga u nevidnu tačku, postavlja ga u sredinu, 
da mu cijelu vječnost svoje groze pronese kroza 
nj! — 

I ona tačka je prižmureno oko njegove svijesti, 
predsmrtnom se brzinom razvijaju misli, kao mu- 
nje — — — »Kako bi bila blažena smrt, kad ne bi 
bilo uvjeravanja cara, da mu se carstvo prostire i 
s ovu i s onu stranu životal« — 

To nije pakao — — to je dvopakao: carstvo tre- 
ćega boga. koji je prevazišao dvostrukom moću i 
bijelog Jehovu i crnog Lucifera, a to je on: veliki, 
silni zvučni Fantom! — — — 

— — — Poručnik dohvati violinu mehaničkom 
kretnjom, potegne gudalom preko žica i poče da 
niže, prigušenim zvukovima, pjesmu straha, Kroz ti- 


traje su se nizale slike šarenih ploha, — sad ogrom- 
no polje ljubica, sad ploha crvenih makova, sad le- 
lujanje bezbroja glava ivančica — — — i zaplače, 
. Nisu to bile suze srca, jer ga nije bilo, — to je bila 


bespomoćna gesta, bezvoljno gibanje jednog lica, 
koje osjeća vječnu blizinu strašne sile. Niti žalosti 
niti čežnje nije bilo u njemu, On je osjećao samo 
ostatak svoje volje, ali je imao ipak nejasnu slutnju 
oslobođenja, On je osjetio toplinu obećanja, što ga 
je šaputao ovaj komadić čudnog Orijenta, 

Naglo odbaci violinu, skoči na noge. dohvati šu- 
baru i šinjel, izjuri u noć, u grad, 

Nema mjesečine, preslab je sjaj zvijezda da osvi- 
jetli gomile nepravilnih zidova. na oštrim, čestim za- 
vojima prašnih ulica leže kosturi pasa, komadi pr- 
ljavih haljina, Iza svakog zavoja, u gustoj tami, kao 
da čuči izgladnjeli prosjak; koji se kesi zvijezdama, 
umire od gladi i jedva hropti posljednju pjenu, 
zadnji sok tijela, 

 Neugodni susretaji oboružanih Farsa i konačno 
velika kapija dugog bazara pod hiljadama, olovom 
oblivenih, kubeta, Sjena sarvaza. kucanje gonga i 
promuklog saza iz neke tamne rupe, 

On pojuri pod svod, gonila ga slutnja divljim za- 
mahom, gluh, i slijep, ispružene desne ruke, da ne 
udari u koji otškrinuti kapak u mraku, iz gdjekoje 
rupe bi provirila obrijana, pokrivena vezenim ćula- 
bom, glava, iz koje bi sijevnule zle, znatiželjne oči 
orijentalnog sitničara, i posvuda mir u gluhom labi- 
rintu Hiabana, — — 

Oblio ga vreli znoj, dah mu odidjan, u vlažnom 
velikom hodniku. krpe pare, oči su mu gorjele, osje- 
ćao je u očnim jabukama zjenice kao nesnosne vrele 
iskre. 

“ Stane, Fatalna slutnja ga zaustavi, U uzbuđenoj 
nedoumici trgne glavom lijevo i desno, pokuša da 


se sabere, u sljepočicama mu je lupao bat bila, za- 
ustavi dah i osjeti s lijeve strane val vlažne, jake 
studeni, Zakorači bliže. Opazi pred sobom jedva 
vidljiv mliječni potez vrata bez krila. Uđe unutra, 
udari glavom o vrlo niski strop. Zguri se, izvadi iz 
džepa šibice, upali ih nekoliko, promotri uski vlažni 
kodnik, koji je zavijao na dvije strane. Pogleda na 
jednu stranu, opazi duboki red kamenih stuba, koje 
vode pod zemlju k bunaru — izvoru, začu grgolja- 
nje vode. Krene drugim hodnikom, koji se čas di- 
zao, čas spuštao, Nakon nekoliko desetaka koračaja 
dohvati rukom vrata, koja su bila skliska i zelena 
od vlage. Zakuca, — — Mir. — — Zakuca iznova 
i začuje iza vrata suštanje i šapat. Polako zastenje 
mandala, on upali iznova snop šibica i kroz jedva 
otvorena vrata opazi zemljano, ispijeno lice starog 
čovjeka, Nešto je začuđeno gunđao u stranom je- 
ziku, u poručniku uzavre krv od čekanja, nestrp- 
ljivosti, napne svu snagu mišića, i jurne šakama u 
vrata, Starac odleti, pod zamahom, udari muklo o 
nevidljivi unutarnji zid i složi se stenjući na zemlju. 

Naglo se ogleda i opazi svijetle rubove oko drugih 
vrata, Otvori ih i uniđe u nisku, zemljanu izbu, pre- 
krivenu izderanim hasurama i ćilimima.Udari mu 
u glavu težak miris maka i ugljena, koji izgara. To 
je bio težak dim opija. Razabere klupka povaljanih 
ljudi sa ogromnim staklenim očima. Na nekoliko 
mjesta se caklila žeravica u polupanim mangalama. 
Samo jedan čovjek, uspravan i hladan, stoji u uglu, 
šaka mu je grčevito stisla košćatu glavu kinžala. 

Poručnik mahne rukom, u glavi mu sine misao, 
prozbori: 

— Opij! — — 

Suhi Tatarin, kao da odahnu, ostavi kinžal, oštre 
crte lica izbriše servilam i lukav smiješak, Okrene se 
prema niskom, prljavom ormariću, izvuče iza pasa 
mali ključ, otškrine i pruži mu nekoliko kestenja- 
stih šipaka i prstima pokaže i progunđa: 

— Dva tomana! — 

Poručnik zahvati rukom u džep kaputa, baci mu 
nekoliko velikih srebrnih komada i istrgne mu iz 
ruke šipke. Na ormariću opazi čibuke sa glinenim 
kuglicama i male našice, dobaci mu još jedan ko- 
mad i izjuri napolje, 

Kad je sav znojan upao u svoju izbu i zaključao 
je, prvi put nakon tolikih patnja osjeti tren zado- 
voljstva, koje brzo zamijeni vječita, potmula pri- 
jetnja, 

I prvi put mu sluga saspe živu, modrikastu žeru 
u mangalu, i prvi put on prilijepi komadić opija na 
$linenu kuglu, uhvati mašicama komad žeravice, 
digne je iznad opija, koji zacvrči i poče da kaplje 
u kuglu, ovijen čudnim dimom, mirisom maka, 

I on prvi puta upije do dna daha taj dim, koji 


će njega da riješi ognjenog biča strašnog, zvučnog 
fantoma. 
: : 


. Prolazili su dani u borbi razbijenog čovjeka sa 
beskrajnom prijetnjom okrutnog boga. Momenti 
svijesti, bistrine, ležali su u vlasti sarkazma Fan- 
toma, Prelaz u treći život, ono filtriranje kroz tijelo 
najčišćeg kristala, čišćenje od slabog tijela i slabe 
duše u dimu maka, dizalo je njega u život silnog 
osvetnika, koji mu je povratio najbogatija čuvstva, 
otvorio gajeve neopisive ljepote, u kojima je vladao 
zvuk, simfonija sa žica bezbrojnih, divnih violina, i 
njegova je zvonila, ali širinom najveće sreće, koja 
je gazila, satirala u prah i Fantom i užase. 

Poručnikovo tijelo je nestajalo. rasle su velike 
crne oči s potopljenim modrim sjajem bolne ra- 
dosti, 


* 


Oficiri njegova puka su počeli da se interesuju 
za njega. Znali su za njegovo pušenje opija, Dva 
dana se nije pojavljivao u sobranju, Odluče da po- 
šalju dvojicu, da ga obiđu i odgovore od zla, Neko- 
liko su puta dolazili, Vrata su bila zatvorena, sluga 
im je rekao, da poručnik spava i da će se skoro pro- 
buditi, . 

“ Konačno uđu, kad je on zvao slugu da unese 
novu žeravicu. 

Počnu nagovaranja, obazriva, prijateljska, blaga 
zatim prijetnje, zadnje sredstvo, 

Poručnik se ispravi na krevetu kao živi mrtvac, 
strog, leden s ogromnim očima, glas mu je bio 
šupalj, hrapav: 

— Što? — ti dolaziš k meni pobijeđen, ponizan, 
lukav. da otmeš mač, kojim ću tebi odrubiti glavu? 
— Moja je snaga iznad tvoje, imadem obećanje 
vječne slobode i mira! U mojim je šakama moja 
duša! — — — Napolje! — Napolje zauvijek! — — 
cn skoči s kreveta i ispruži prst prema otvorenim 
vratima, Oficiri se zgledaše crveni, uvrijeđeni i 
zbunjeni, nezrnajući da li da shvate ovaj gest kao 
uvredu, da li da reagiraju ili da se šutke povuku i 
prenesu sve na bolest, 

Oni izađoše slegnuvši ramenima, 


* 


-Strahovita glavobolja i strah pod zvukom budne 
sile, koja je oko njega obigravala, sklone njega 
na zadnje rješenje: na oslobođenje i triumf mira, 

Posilni mu unese svježu žeravicu, koja zaigra 
mrežom sjaja po stropu, 

Zaključa vrata, skine sa zida kinžal, odmakne 
s poda ćilim pored kreveta, izdubi u zbijenoj zemlji 


poda jamu, držak kinžala ukopa i oko njega zbije 
zemlju, Proračuna udaljenost od kreveta i to tako, 
da mu je došao, kad je ležao, pored prsa, Legne na 
rub kreveta, pričvrsti četvrtinu šipke opija na ku- 
glicu i poče požudno da srče težak dim, Za nekoliko 
minuta osjeti gdje se rreobrazuje u laku sjenu oba- 
sjanu suncem čarobnog svijeta, O se poče da diže, 
neosjetno, sretno. Uđe r veliki vrt, posut fantastič- 
nim cvijećem, oblak n jdivrijih lepirova poče da 
mu leprši oko glave, šarene opne krila titraju i odbi- 
jaju edensku glazbu. On je blistav i sretan, smiješi 
se bujnom životu i gle! — Pred njega izlazi okovan 
strašni bog, nijem i skrhan, 

— O silniče! došao si da vidiš mene opojena 
snagom i srećom, kojom sam i tebe okovao! — Sjećaš 
li se onog užasa, kojim si me progonio, kad si dizao 
ledenim šakama sve stropove nad mojom glavom, 
da ih baciš na moju lub nju, sjećaš li se fijuka hi- 
ljada i hiljada taneta, koje si sipao u moju glavu, 
a da mi ne oduzmeš život? — Sjećaš li se moje 
bijede, u kojoj sam bacao dušeke iz ugla u ugao, 
da se sakrijem od noževa, koje si kroz prozore - 
bacao na mene? Sjećaš li se moga bježanja i pla- 
ženja pod krevete da te zavaram, a kad si ipak za- 
zujao strašnim zvukom i skliznuo rukom po mome 
tjemenu? — 

Sjećaš li se mojih užasnih snova, kroz koje si se 
provlačio i unosio u njih smijeh natpaklenskog 
očaja? Sjećaš li se koliko sam puta krikom utekao 
iz sna, sa teretom tvog strašnog pogleda na duši? 

Ne ću da skvrnim svetost ovoga mira, da iznosim 
pred licem sreće užase kojima si me šibao, Dobri 
geniji su mi dali ovaj mač, da ga sunem u tvoje 
gorko srce, Reci riječ! Molbu i opravdanje! 

Ti šutiš podlo, drhćeš pred licem ovoga svijeta, 
kuda ne dopire tvoja moć! — I moja smrt u ovome 
carstvu ne pripada tebi nego njima, ovima dobrim 
genijima, Zamukao je tvoj zvuk i evo mu smrt! — 


* 


I opet su došli oficiri, kucali su, i posilni se 
uzbunio, dugo sa nije zvao, Konačno provale vrata. 
U polutami je svjetlucala žeravica i šarala po stropu 
čudne arabeske, sa zidova se lelujalo u mekanim 
bojama šarenilo svilenih perzijskih ćilima, Na stolu 
je ležala razbijena violina. 


Na podu je ležala potrbuške lješina. ogrezla 


slađi — = po ii side ez 


Glazba, salva, grob i mir —> —> —> — — 


J, S. Vrignanin, 

O STAROJ MUDROSTI POETIKE 


.. »tragedija... samilost i strah... i pročišće- 
nje tih takih doživljaja. Odavna nam je ova defini- 
cija tragedije postala preuskom, Već otada otkako 
smo upoznali, da tragično nema da tražimo samo na 
daskama scene, Tragičke osjete i senzacije i vršak, 
najljepši cvat njihov, katarzu, ne daju samo 
maske i koturni, ne samo deklamacija i geste, niti 
samo dramska radnja i sklop i splet njihovih ideja. 
Tragično je svuda i svagdje gdje se god malo i si- 
ćušno nađe sred igre kozmičkih sila, i te sile i njihov 
vrtlog u sebe upije. pa raznijele ga one ili ne. Po 
tomu onda to sićušno malo postaje velikim i silnim. 
To je tragično, I to dakako nema samo na poznor- 
nici, nema samo kod tragedije. Toga ima i u svakoj 
drugoj umjetnosti, i u samoj finoj komici, u muzici, 
u lirskoj poeziji, u romanu. 

Kad se stari Aristotel, kome ljudi toliko čine 
krivo, dao na to, da empirijski i induktivno, da 
motrenjem samih dotadanjih djela grčke dramatike 
odredi nauku o drami, kad se dakle dao na posao, 
koji su toliki iza njega opetovali i koji u neke ruke 
i sa nekih gledišta i mi sada radimo, onda je stari 
Stagiranin držao da ne može bolje razlikovati tra- 
gediju od ostalih vrsti pjesništva, nego ako konsta- 
tuje kod nje, da budi samilost i strah i da onda uz 
pomoć određenih momenata dovodi do »katarze« 
tih senzacija, Istina je. da se po tome tragedija 
donekle razlikuje od ostalih vrsti drame, Istina je 
i to, da je baš katarza glavna odlika tragičnoga 
osjećanja. 


Čudno djeluju jad i tuga. Oni su neki centri 
koji skupljaju oko sebe sve slično. I tako se u nama 
oko toga jada, što ih gledamo i osjećamo u trage- 
diji, spliće i prepliće sav onaj jad, što ga čovjeku 
zadaju one rane života koje nisu od prebola, Ma 
koliko mi pregorili pojedine neugode i tegobe u 
životu, ne propadaju svi bez traga u nama. Uopće 
ne propada možda ništa psihijsko bez traga. 

U nama, bi reći, onako ispod svijesti naše, če- 
kaju samo svi jadi naši, da izbiju, da zaskoče čo- 
vjeka, da zavladaju njime. Ono, što kriminalista 
redovito gleda samo u slučajevima zločina i zloči- 
naca, kad prastari iistinkti. tko zna od kog ba- 
štinjeni, zaskoče psihu do tada na oko korektnoga 
građanina, to je u stvari jedna općenita psihološka 
istina. Ništa u nama ne propada i sve jednom. do- 
življeno živi u nama dalje i formira, znali mi za to 
ili ve znali naš kasniji ja. 

To vrijedi dakako osobito za one doživljaje, koji 
su u nama pobudili ili veliki jad ili veliku radost. 
Oni po tim afektima, koje su proizveli, u konkret- 


nom slučaju upravo stavljaju u gibanje čitav jedan 
veliki aparat našega bića. Baš zato, jer im je bio 
toliki ekstenzitet, jer se toliko raširili po čitavom 
našem ja, zato onda toliko jače i trajnije u nama 
djeluju. Ti momenti zato i ne propadaju, Kad dođe 
njihov čas, oni se jave nekako osnaženi, oni su, bi 
reći, kroz cijelo vrijeme svoje latencije, kroz sve 
to vrijeme što su bili nekako skriveni u nama, sku- 
pili u sebi neku životnu energiju i ta se životna 
energija manifestuje u takovome času, 

Tragična bol i strah. oni tragični afekti koje mi 
onda doživimo, baš i jesu takova centra, oko kojih 
se ti latentni jadi skupljaju, pomoću kojih se oni 
osove na noge i djeluju svi zajedno na nas, Nije 
nama dakako u pojedinom času jasno svijestito da 
je tako, Vidimo to jasno tek po samomu kasnijem 
djelovanju, vidimo to baš po samoj katarzi. Jer 
baš onda, kada ti afekti dozriju do jednoga vrška, 
uzavru da tako kažemo do svoga vrelišta i uzmute 
svu našu psihu, pa kad se onda baš time, što su 
nam tako došli u jasnu svijest sami djelovanjem 
svojim slome i prekinu, onda s tim ujedno dovedu i 
do vrška i do preloma i svu tu bol, koju su onako 
mimogrece i usput probudili u duši našoj. To je 
»katarza tih i takovih čuvstava«, Odatle i ono olak- | 
šanje, odatle i ona velika smirenost, koju katarza 
donosi, .. 

Jer baš time, što ti veliki afekti stavljaju u 
pokret cijelu psihičku mašineriju, što su tako ve- 
zani sa svim pokretima maše duše i sa svim mo- 
tornim našim životom, baš po tome ti afekti jači- 
nom svojom. da tako kažemo, upravo inerviraju 
sve te putove u psihi, učine ih pripravnima na akci- 
ju. Kad onda ta čuvstva uđu u smirenost, onda svi 
ti motorni momenti dobivaju tako reći novu hranu 
dobe nove ideje mira, primaju mjesto one ener« 
gije, koja izbija iz potlačenosti, onu energiju, koja 
izbija u smirenosti i povedu sav psihofizički. orga- 
nizam tim .svojim novim smjerom. ' 

Obično se najme tragedija, kao i svako umjet- 
ničko djelo uza sve to, što ga tako često ljudi vole 
da spajaju sa ličnošću pjesnikovom, s druge strane 
opet uzima kao jedno osamljeno djelo, bez veze sa 
ostalim životom gledaoca ili slušača, U stvari vak to 
nikako ne stoji. Nema u nas osamljenih naših do- 
življata. Ništa psihičko ne propada. Ono dieluje u 
nama ili u jasnoj svijesti ili ispod nje. Baš zato 
moramo da kod katarze avelujemo, da tako ka- 
žemo. na medđecinski karakter katarze, na njezinu 
vrijednost duševne higijene. koja pročisti ne samo 
jedan konkretni jad, nego i jade naše uopće. Sve 
je u našemu doživljavanju s mnogo niti spojeno sa 


260 


Godina IIL 


»VIJENAC« 


Knjiga Vii. 


čitavim našim životom, I što je dakako djelo jače, 
što djelo jače djeluje na nas, to je ta veza dublja 
i odlučnija, to je djelovanje djela dublje i even- 
tualno kobnije za sav kasniji naš život, za sav ka- 
sluji naš jac. 
Tako se i svaka tragedija sama sobom uklapa i 
spaja sa čitavim ostalim životom našim, sa čitavim 
misljenjem našim, Već sam taj fakat da se trage- 
dija kao svaka umjetnina baš bazira na samomu 
našem životu, na čitavome našem gledanju na svi- 
jet, na čitavome našemu osjećaju i na svim našim 
vrijednostima, već po samome tome faktu vidi se, 
da je i svaka tragedija vezana s našim bićem i s 
našom psihom vezana, koji kud i kamo daleko pre- 
laze samu dramu kao jedno osamljeno poetsko 
djelo, I baš zato, jer katarza preko onih tragičkih 
afekata, koji uzmute svu našu psihu, djeluje na sav 
naš individualitet, baš radi toga tragedija i katarza 
nemaju posla samo sa onom konkretnom tragedijom 
koju gledamo, ili muzičkim djelom koje slušamo, 
ili jednim veličajnim uzvišenim prizorom u prirodi, 
već je ta katarza odmah u jednu ruku i produkat 
čitavoga individualiteta, a dakako onda i novi fak- 
tor u čitavom individualitetu. Po tom se momentu 
i razlikuje konkretni specijalni doživljaj katarze 
jednog individua od toga doživljava u drugom in- 
 dividuu, 


Svaka tragedija zato u povijesti kulture, uza sve 
te neke tipske svoje osebine, recimo konkretno uza 
sve ono tipsko, što je u svakoj katarzi, djeluje ra- 
zličito na ljude pojedinoga doba. I baš mi, koji ži- 
vimo u doba, kad se ruši i to odlučno ruši onaj strogi 
statički (da velimo sa Hoffdingom) karakter našeg 
sopstva, kad se ruši ona slika stojičkih karaktera i 
stojičkoga nepromjenljivoga individualiteta dušino- 

ga atoma, a na njezino mjesto dolazi ono neko ko- 
lektivističko shvaćanje našeg sopstva, kad vlada 
biološka spoznaja o organizmu kao državi stanica 
i o nama kao jednoj specijalnoj državi stanica i ci“ 
jelome sustavu njihovih funkcija, mi smo baš više 
nego druge generacjie disponirani, da osjećamo tra- 
gično na poseban način. 

Tragedija, osobito ako je dublja, uzbuni i uzmuti 
sav naš psihički inventar, sav naš faktični ja. I baš 
mi, koji smo duševno preporodili u regeneraciji 
keraklitske evolucije, mi imademo jedan specijalni 
varijant doživljaja katarze, Taj je baš u glavnome 
sličan onome sofističkome vijeku, u kojemu je Eu: 
ripid stvarao svoja djela. Katarza se naša ne ogra- 
ničuje samo na onaj jedan isječak same drame i sa- 
moga sadržaja drame, već se proširuje na čitavo 
naše gledanje, Zato i motivi katarze u pojedinoj 
drami mogu da leže i izvan samoga konkretnoga 


kruga izvedenih situacija i mogu da leže i da crpe 


. svoju hranu ili iz osnova, na kojima se gradi ta si- 


tuacija, ili samo iz markiranih, pa i neizvedenih 
motiva i situacija. To je baš slučaj kod modernih 
drama. I tu se, kako smo istakli, katarza ne sužava 
na sav dramski siže, već ga prelazi i zahvata u cijeli 
kulturni krug mišljenja i gledanja modernoga  čo- 
vjeka, 


To nije samo jedna akcesorna slu-ajnost. To je 
više. Čim smo jednom sposobni, da osjetimo katarzu 
ovakve vrsti, koja nije vezana samo na sam sadr- 
žaj djela, samo na samu konkretnu radnju, onda 
su time dane i mogućnosti, da se i sama drama i 
sama dramska poezija može da razvija jednim sa- 
svim drugim smjerom. Davno smo dakako upravo 
i zaboravili na to, da je Aristotelu drama »opona- 
šanje prirodnih događanja«. Uz silnu kreativnu 
snagu stilske drame — a svako je prikazivanje 
uvijeke više jedan izbor, nego stilizovanje, — ne 
može dugo već ni govoriti na taj način o kakovome 
imitovanju, o kakovoj manje ili više savršenoj pa- 
slici i prilici faktičnoga događanja, 


Nama je dramsko događanje već odavna postalo 
jednim sustavnim događanjem svoje sasvim osobite 
vrsti, I sada se na tom momentu može, — dakle i 
mora da razvija nova drama, Drama moderna i tra- 
gedija moderna ne trebaju po ideji, a ne trebaju, 
kako znamo, po tolikim praktičnim slučajevima ni 
faktički onakove konkretne sadržajne radnje, kako 
su je trebale tragedije starinskoga i staroga stila. 
Kad je tragično i ono doživljavanje, koje u nama 
bude velike muzičke kompozicije, kad je tragična i 
ova i ona skulptura, i ova i ona arhitektonska lje- 
pota, onda je jasno, da tragedija nije vezana na 
ovo ili ono konkretno, na silu u nekakove »činove« 
svedeno događanje, poput socijalnih događaja i do- 
življaja u životu. Onda može i drama poput Mae- 
terlinkovih naslućenih i označenih tragedija i poput 
Rusa i njihovih djela biti i samo drama unutarnjih 
doživljaja. A mogu i mjesto tih pojedinaca i nji- 
hovih tipskih situacija da nastupe sasvim novi mo- 
menti, čiji se zaroci već opažaju, ali koji također 
još nisu izvedeni, Može, a i mora da nastupi kolek- 
tivna drama. Drama, u kojoj nisu faktični prota- 
goniste pojedinci, već mase, a mogu pače da budu, 
da tako kažemo, i same situacije-i objekti bilo koje 
vrsti, Stvar je dakako pjesnika da oživotvori i in- 
karnira ovu vrstu poezije. Mi smo ovdje imali samo 
da markiramo, da se i na samoj tradiciji može da 
razvije nova grana drame, nova u pravom smislu 
moderna kolektivna i lobiektivistička drama i tra- 
gedija. 

> Naša čuvstva najme, kao i svi objekti i sve što 
se događa i što jest u svijetu, ne samo da nisu ide- 
alno kruti sustavi, ne samo da nisu neka nepromjen- 
ljiva od vijeka do vijeka ista jedinstva, već su po- 
put svakog drugog doživljaja, poput svakog dbga- 
đanja, poput svake stvari i poput života sviju svje- 
tova i sunaca, podvrgnuta zakonu svega kozmičkoga, 
a specijalno zakonu svega organskoga: razvoju, evo- 

luciji, mijeni, »Stalna na tom svijetu samo mijena 
jest«, mijena, koja ne znači ludu kapricioznu pro- 

mjenu, koja ne znači hir i voljicu za novim senza- 
cijama, nego mijena, koja je duboko osnovana u 
organskoj prirodi svega, koja po zakonima svijeta 
nastavlja dalji život i dalje događanje svakog pro- 
cesa, svega što jest i što se događa; Drugim riječi- 
ma: sva ona čuvstva, što ih mi doživljujemo, kad 
sami za se čitamo koju tragediju, sva 
ta čuvstva nisu nego neprestani prelazi jednih do- 
življaja u druge, nisu nego neprestana razvijanja 

tih doživljaja, njihovo pojačavanje i slabljenje, nji- 
hovo preplitanje i rasplitanje, polagano prestajanje 
i više ili manje naglo stupanje u svijest, 


Čuvstva naša poput svih ostalih naših doživljaja 
nisu najme nego jedan znak, da se ispod razine 
.naše svijesti odigrao taj ili onaj nepoznati proces, 
čiji su poznati efekat i znak baš ta čuvstva, Čuvstva 
naša i njihov tok i sav razvoj, sve to klijanje, ra- 
stenje, grananje i preplitanje, pa onda i pomalo sta- 
onjivanje i nestajanje tih čuvstava, veliki su jedan 
proces, kompleksan, pun promjene, ali dakako 
.čvrsto i organski međusobno povezan, Jedna ima- 
nentna cjelina, I u kompleksu čuvstava, koji prate 
sve pojedine čine tragedije, sve pojedine momente 
njezine radnje, sve faze dijaloga i sve ljepote go: 
vora, u tom čuvstvenom sadržaju tragedije same, 
nastupa uvijeke i bezuslovno tamo pred kraj njezin 
iedno o sebi veliko, vedro i snažno čuvstvo. To 
osjećanje, koje ovdje nastaje, ovdje u tom petom 
činu tragedije, to osjećanje je neko doživljavanje 
karakterizovano čuvstvom vedrine i snage kao i 
njegovim pratilicama, koje će se sada za čas spli- 
.nuti i stopiti sa onim bolnim tragičnim čuvstvima 
«dosadašnjim i koji će onda svi zajedno dati ono, 
što se zove pročišćena bolna tragišna čuvstva, to 
jest dati njezinu katarzu, : 


Kartaza je dakle jedno kompleksno psihičko 
stanje, jedan doživljaj, u kojemu nalazimo i ovu 
kompleksnu senzaciju mira i vedrine i sva ona 
bolna tragična čuvstva, Cjelokupna njihova slika 
jest onaj veliki i duboki mir, ona potresena da tako 
rečemo pobožnost, koja je uvijeke spojena sa 
čuvstvom divljenja, čuvstvom uzvišenosti, koje osje- 
ćamo, kad pročitamo pravu tragediju, 


To je u glavnim crtama nalazindividualne 
katarze, U glavnom je sličan, ali u nekim bitnim 
specijalnim karakteristikama različit, nalaz kolek- 
tivne katarze kod publike, Publika je gomila i za 
nju vrijedi psihologija gomila, 


* 


Svi oni, koji su sudjelovali kod kojega od onih 
vršaka ratnoga klanja, koje se zove juriš, imogu da 
kažu, da ioni taj momenat nisu znali za sebe, da 
su sa ostalom gomilom imali tek jedno osjećanje 
silnoga efekta. uzbuđenja i silne potpuno primitivne 
instikte ubijanja i obrane. I kad je juriš prošao i 
ljudi odahnuli, onda se je mnogi taj stidio opoje- 
nosti, u kojoj se nalazio. Ipak je, kad je promotrio 
stvar pobliže, vidio, da. čini sebi krivo, da ga ni 
najstroži sudac koji bi vagao »srca ljudska i bubrege 
naše« ne bi mogao da osudi On je u tom času kad je 
jurišao — ato osjećaju svibeziznimke 
— bio netko drugi, bio je, a da toga nije znao, samo 
jedan dijelak jednoga drugoga, mnogo primitivni- 
jega bića, mnogo goreg i brutalnijeg, jedne gomile, 
zadojene slijepom mržnjom kao u nekoj atmosferi 
otrovanoj zagušljivim plinovima, 

Istaknuvši tu praduboku razliku u konkretnim 
zakonima, koji vladaju psihičkim životom ličnosti 
pojedinca i ličnosti gomilske, možemo sada da po- 
kušamo da, iza one u velikim oblicima potcrtane 
skice individualne katarze, dademo jednako opće- 
nito i tek u glavnim potezima markiranu i skiciranu 
konstataciju nalaza kolektivne katarze, 

Konstatacije, o kojima se radi, kod te kolektivne 
katarze, one su, kojih bi se primjerice sjećao čovjek 
kako mu je bilo pri duši, kad je nekritički prosto 
predan djelu, prosto predan svojim dojmovima, 
sjedio u kazalištu i koncertu, kad se izvodila umjet- 
nina, koja zaslužuje ime tragička, Dakako, da se 
čovjek kritik, koji sjedi u gomili kazališne publike, 
ne ravna u svojim osjećanjima po kolektivnoj psihi 
gomile, On se svojim kritičkim naporom i svojim 
samcopažanjem baš izdvojio iz te okoline, odvojio 
se od nje i izolirao, Njegova samoopažanja imadu, 
što se tiče konstatovanja kolektivne katarze, samo 


vrlo relativnu vrijednost, Nego baš onda, kad čo- 


vjek nikako ne stoji specijalno kritički u gomili, 
kad on doživljava tragičnu umjetninu onako, bez 
osobite pažnje na kritičke momente, predan njojzi, 
onda se njegovo doživljavanje u mnogome pogledu, 
u glavnome pogledu, to jest bez obzira na ovo i na 
ono, na što se on slučajno sjeti, može i mora da 
nazove kolektivnom reakcijom, jarai jednog 
čistog dijela gomile, 


Ljudi, sjedeći tako u kazalištu recimo kod tra- 


“gedije dobre i odlično igrane, zaborave na sebe, za- 

borave na susjeda, zaborave na svoje dnevne brige, 
i žive s onim ljudima na pozornici, onako, kao da 
su začitani u kakav interesantni roman, ili kao da 
sami gledaju kakav interesantan dogođaj. Kod toga 
međutim ne misle oni i ne osjećaju oni sasvim na 
način kao inače, nego na način mnogo direktniji, 
mnogo primitivniji onako, kako se i sami kasnije 
često puta poređuju s djecom, ili s naivnim i pri- 
mitivnim licima, ' 

Ta su čuvstva od doživljavanja u teatru ili kon- 
certu mnogo prostija, to jest ti su doživljaji mnogo 
jednostavniji i bliži instiktivnome životu ljudi, Sa- 
milost publike i onaj tragedijski strah i ta takova 
čuvstva, vanredno naliče onoj instiktivnoj refleksi- 
jom ljudskom nepomućenoj i ne metamorfoziranoj 
ljubavi, koju mati, bila ona kraljica ili prosjakinja, 
osjeća za svoje dijete, Onako recimo, kako su ma- 
terina ljubav, ili pozicija muža kao hranitelja po- 
rodice jednostavni i primitivni instinktivni, prosto- 
nagonski, takovim su čuvstvima slični tragička sa- 
milost i tragički strah i ti takvi efekti kod publike 
u kazalištu, ili kod koncerta, kad ona doživljava 
nešto tragičko, I kod ljudi, koji inače ne manife- 
stuju svoja čuvstva grimasama ili gestama ili smi- 
jehom ili suzom, oni baš radi toga, jer nisu više oni 
sami, jer nisu u tome času nego odjelak kolektiv- 
noga ija gomile, oni se smiješe i plaču, 

Kad u razvoju čuvstvenoga sistema dolazi do 
katarze, to jest, što se više približaje onaj momenat, 
kada će da izbiju oni momenti jačine i vedrine, koji 
su uopće općenita karakteristika katarze, kada će 
oni da izbiju iz onih bolnih čuvstava u jedinstvo 
tragičnog osjećanja snažnim životnim elanom, onda 
se u takovome času i u takovim preparatornim ča- 
sovima. koja te momente potcrtavaju u drami, opaža 
kao neka električna struja ili iskra, koja kao 
drhtaj prođe kazalištem i koja se kao stojni val u 
fizici, kao svaki pojav rezonance. kao duševna jeka 
odbija od toliko stijenja, time samu sebe poten- 
cira, Tako ona čuvstva elana katarze dobivaju jedan 
zamah efekta, koji baš -- nalazimo u individua i 
koji kao zamah, s većim afektivnim intenzitetom 
najlakše prelazi u kretnj: u buru odobravanja, Baš 
ove eksplozije afekata, koje se pokazuju u buri odu- 
ševljenja, u pljeskanju, ustajanju, vikanju, imađu 
baš korijen svoj u tome, da je ta kolektivna katarza 
drugojačija od katarze u čitača ili slušača fine duše, 
koji bi dakako svoje odobravanje pa i u najvećem 
ličnome osamljenom ushitu manifestirao na drugi 
način, Baš iz toga momenta, bure pljeska, za koju 
dekadenti krivo drže, da smeta štimungu, i da ga 
uništava, baš iz toga momenta može da se upozna, 
kakav je doživljaj k.tarza u publike, u masi. 


* 

Tako ima razlika između doživljaja izmira tra- 
Sičnoga u čovjeka pojedinca i u publike kao mase. 
— Ali i opet im je zajedničko ono najglavnije: 
Tragički bol u umjetnini i po umjetnini u nama 
izazvan, vodi sam do svoga pročišćenja, do smire- 
nja, do velikih osjećaja snage i vedrine, Tragička 
umjetnost služi »vjeruju« snage i potenciranja 
života, 

(Kako je s tim doživljajem katarze u samih »pro- 
ducenata« umjetnosti, možemo da vidimo drugom 
prilikom, Tu bismo vidjeli veću analogiju između 
katarze pojedinca i autora s jedne strane, a između 
katarze mase i glumca ili svirača s druge strane), 

šk BH 

Sama nas katarza vodi do svoga smirenja, do 
pročišćavanja čuvstava tragičnoga. Već u ranijim 
stadijima umjetnine pripravlja nas umjetnina sama 
na to, Iz konačne zamisli autorove niče i tragedija i 
svaka tragična umjetnina, U nama. kad doživljuje- 
mo tragičnu umjetninu, već od početka titraju 
osjeti, koji su upereni spram konca iragedijske ka- 
tarze, I ako mi toga konca još i ne znamo, ono, što 
se u duši našoj ispod praga jasne svijesti događa, 
upereno je već na taj konac sam, U prave je umjet- 
nine sve prema tome koncu udešeno. I taj se smjer 
našega doživljavanja tokom umjetnine i njezinoga 
razvoja u nama sve jače manifestuje, I neznajući 
živimo mi psihom svojom prema tome koncu, U 
nama se taj konac pripravlja po putevima, što ih 
bude prvi ti naši osjećaji, 

Sve psihično je uvijek u vječnom razvoju. I sam 
put razvoja tragičnoga čuvtva do katarze najljepši 
je primjer toga razvoja, jedan specijalni slučaj, koji 
ilustrira ovaj veliki vječni zakon svega života i vje- 
rojatnoga svega svijeta, Strogom zakonitošću svo- 
jom dira taj razvoj tih tragičkih doživljaja u nama 
u opće one žice, koje odzvanjaju, kad ih taknu oni 
procesi, koji znače i manifestuju naše misli o Sve- 


miru uopće, Tragično je zato uvijek uzvišeno i vodi 


nas u sfere kozmičkoga osjećanja, našli ga mi ma 
u kojoj vrsti umjetnosti, 

Kad motrimo razvoj tragičnoga čuvstva, motrimo 
u stvari jedan tipski primjer kako u opće živi naša 
duša, Život znači neprestano reagiranje, neprestane 
procese. koje organizam izvodi, da uzdrži i poten- 
cira svoj život. I u tim prvim procesima, koji jed- 
nom počnu, dane su već i određene linije, u kojima 
će taj proces, bude li nesmetan, dalje ići. Zato 
jačaju u nama tolike misli naše, zato se one vreme- 
nom razvijaju i nose nove plodove, a ne padaju u 
ništavilo zaboravi, I što su te misli dublje ili što 
osjećaji dublje zadiru u biće naše, djeluju jače u 
nama, i ako ih mi uvijek ne znamo, Tek najednom 
provru iz dubine i začuđuju nas divotom svojom, 

Često smo upravo zapanjeni nad darovima, koje 
smo tako primili iz te rijeke milosti, što struji kroz 
dubine našega bića. Tako je i s katarzom i s razvo- 
jem tragičnoga čuvstva do nje. Zato nas tako i za- 
divljuje onaj prekrasni mir iza bure, iza doživljaja 
pravoga tragičnoga djela. Zato smo okrepljeni i uz- 
dignuti mjesto da smo potišteni, kad smo evo kroz 


toliki jad prošli, Jer sami smo zajedno s autorom 
stvorili u sebi tu divotu, a da toga ni znali nismo, 
Tu su mudrost evo znali već stari poetici, I ta 
mudrost zrije polagano dalje u nama i penje se s 
razvojem ljudstva sve na više. Ne znamo, kod ko- 
jih će divota stati, i dokle će još da dovede sretne 
poetske duše, Zdenko Vernić, 


ZLATNA CESTA 


(Motiv iz Dubrovnika.) 


. Stijenje s— strgano penje 
S pučine tamne i plave, 
Po njem ko svijećnjaci cvjetni 

. Rasute cvatu agave, 


Giba se more i biba, 
Mirte sa otoka dišu, 
Mjesec nad mirima plovi 
U noć sve crnju i tišu, 


Cesta se prostrla zlatna, 
Sva se u drhtanju cakli, 

Ne znaš, da I' odmiče cesta, 
Ii su se talasi makli, 


A more šumi i priča 

Na dnu kod drevnoga zida, 
Ko da je prigušen smijeh 
Tli tko nemoćno rida, 


Kaikad iz tihe te tame 
Zaplovi čamac i sine, 
Drhtavim zlatom sav posut, 
I opet u noć on mine. 


Sablasno s čamcem i ljudi 
Ko silhuete se gube, 

Kao da nemaju srca, 
Kojim i trpe i ljube, 


Zlatna se odmiče cesta 
U ono bespuće neko, 
Pusto i tajno ko život, 
Nekud daleko, daleko. ,, 


Dragutin M. Domjanić. 


VITICA 


Polako, ko biljka, raste bjelina mojih osjećanja i snova, 


I nevinost postaje nevjerovatno 


slična malom djetetu, 


Ljubav se od prepunosti guši, ko u prvom poletu, 
Duge strjele mjesečine u krošnji neprobojnih kestenovea 


Sličan sam nemirom bolnicama, što se ne umiriše, 
Jer su gledali sjaj dana sa svojih kužnih kreveta, 
Ili ljudima, koji ostaše pod teškom tučom kleveta 


Zato, što se ni s Bogom, ni sobom nikad ne izmiriše. 


Uviru u me, čistoćom r'jeke, stare molitve i maštanja. 
Kada su pregršti mojih ruku mirisali darom njene kose, 
Zanosi, opet, osjećanja starim putem k zvjezdama nose, 
I život postaje viši, kad je s više iskrenog praštanja, 


Oči mi pokazuju stidljivost i čistoću neba u ljetne dane, 
A sluh je pun njenih rječi izrečenih u minulo vr'jeme. 
Srce se s nova bavi sadržinom davno prošle teme, 

Kada je njen osmjeh u svakom kutu sijao fatom .morgane, 


8B. Gjukić. 

IVAN EKERT (TRAVNIK): NADGROBNI SPOMENIK, 


FRANULOVIĆ ANTUN: PJESMA DALEKOM DRUGU 


Noćas sam te u hladnim zrakama mjeseca 


vidio, 

moj daleki izgubljeni druže, 
Noćas, kada je mjesec 
svojim ukočenim zrakama 
zaustavio: 

neizgibni voz života 

i dušu 


ostavio samu na cesti da se obazre 


na dugi trak, 
što su ga izdubli točkovi života; 
Vidim te, 

o dobri moj daleki Ja, 

daleko negdje u svijetloj ravnici, 
kako još gledaš 

zadnju zvijezdu na zapadu, 

Na tvome čelu još sjaji 

veliki i sveti 

znak vjere 

i oči Tvoje veseljem gledaju 

u veliku i neprozirnu 

ravnicu života, 

Oko Tebe plešu još 

veliki svetački ples 

Ideje 

i zvonki ritmi oduševljenja 
pjevaju 
tvoje veliko veselje života, 
A ja: 

Kola su prošla daleko 
kroz sunce, vjetar i dan, 
i sada sam sam u tami 
bačen u jarku kraj ceste 
bez ikakvog svjetla 

bez sreće 

bez nade 

S&m 

u tišini pogubne i crne noći 
i mraka 

a oko mene već se nadvila 
zloguka ptica gavran 

i čeka da postanem 

leš. 

Hladan i ukočen 


leš, 

BRANKO MAŠIĆ 


Uz roman »Ljupče«*) 


za one četiri nejednovite i ispretrgane razvojne 

linije: Kovačić, Gjalski, Kozarac, Novak, zamah 

našega najjačeg i najplodnijeg knjiž, pokreta, 

realizma, ostao je pretrgnut, okrnjen, nedovršen. 
Možda tome nije razlog samo onaj pomodni izvana 
donešeni pokret t, zv. amtizam, tako zvane, »Mo- 
derne«, koliko sami začetnici toga našega realizma. 
Nijedan od ta četiri pisca nije izdržao tu razvojnu 
liniju do kraja. U osnovi analitičan taj pokret nije 
našao toliko snažnu ličnost, koja bi mogla da sveo- 
buhvatnom sintezom prevlada tu prvotnu analizu i 
tako stvori posebni tip našeg općenarodnog rea- 
lizma, Mjesto toga postao je on partikularan, ato- 
mističan, provincijalan: zagorski (Kovačić, Đalski), 
slavonski (Kozarac), primorski (Novak), I ne samo 
to, već su se i te provincijalne linije trgale jedna 
za drugom, kad su od njihovih začetnika, od anali- 
zatora društva postali svi ti pisci jedan za drugim 
analizatori vlastite duševnosti, neke vrste psiholo- 
gisti i mistici, Na toj zakretnici pretrgnuta je ona 
ranija tijesna veza između živog društvenog života 
i književnosti i u našoj noveli nastao je i odmatao 
se jedan dosta beskrvan, neodređen, period knjiškog 
psihologiziranja i artističkog verbalizma, To knjiško 
eksperimentisanje trajalo je sve do najnovijega vre- 
mena, a prekidano je samo na mahove kojim kon- 
zervativnijim i jačim talentom, što se nije dao po- 
ljuljati općom pomodnom strujom (Šimunović i naj“ 
raniji Kosor). I kod Srba je bilo jednako. Iza 
Sremca i Matavulja, koji su se isto tako ograničili 
na rrovincijsku perspektivu, nastao je samo jedan 
jači zamah, da se prevlada ta mala perspektiva i da 
se probije taj uski horizont (Bora Stanković), ali 
je taj zamah otišao odmah ispočetka na drugu 
stranu, Stanković nije sociolog ni folozof, on ne ana- 
lizira društvo ni ideje, njegova analiza ide drugim 
smjerom, smjerom individualne psihologije, nje- 
gova analiza postaje i ostaje analizom ličnosti, i to 
one primarne, nagonske i racionalne strane ličnosti, 
Stanković nije racionalista po realističkom receptu, 
on je metafizičar, lirski metafizičar nagonskoga ži- 
vota i s tim se on raskrštava odmah u početku sa 
onim našim tradicionalnim realizmom, 

Eto, na toj pretrgnutoj liniji naše novele nado- 
vezuje se i raširuje novelističko nastojanje Branka 
Mašića, I odmah po tome on se razlikuje bitno i 
principijelno od drugih pripovjedača svoga nara- 
štaja: Donadinija, Andrića i Krleže, koji polaze sa 


*) Ljupče, roman naših dana. Izdanje Zabavne biblioteke, 
Zagreb 1925, Cijena 24 dinara, 


drugim shvatanjima i sa drugih stajališta. To ne 
znači, da Mašić naprosto nastavlja započeto djelo 
realizma, on naprotiv pročišćava taj nejedno- 
vito započeti i prerano prekinuti put i hoće da tome 
čitavome, prilično heterogenom, našem realizmu u 
svim oblicima (jer je tih oblika bilo više) dade jedan 
jednoviti smisao, jedno uravnoteženje i da od njega 
stvori tip našegarealizma. Te sve razasute 
i neizrađene linije našega realizma, koje su se pre- 
trgnule već krajem prošloga vijeka, hoće Mašić po- 
novno da izvije do kraja i da, iscrpivši sve moguć- 
nosti realističkog izražavanja u stvaranju, dade rea- 
lizmu jedan jedinstveni naš stil, onako kao što su 
realizmu dali svoj zasebni stil Rusi, Francuzi i 
Englezi, Crta i crteža toga društvenoga, socijalnoga 
(ovdje nije govor o psihološkom) realizma imamo 
i otprije već podosta nabačenih, tako kod Kovačića 
(U registraturi), Đalskoga (U noći), Kozarca (Mrtvi 
kapital), Novaka (Tito Dorčić), Sremca (Pop Ćiro 
i pop Špiro), Matavulja (Fra Brne Bakonja), Šimu- 
novića (Mrkodol), Kosora (Rasap) i t. d.; ali sve 
te crte i crteži ne mogu se ni po slici ni po karakteru 
svesti na jedan smjer, koji bi dao određenu tipsku 
sliku našemu realizmu, Mašić prvi od mladih za- 
počinje svjesno i programatski to djelo. 

Prema rečenom Mašić bi morao imati neki svoj 
program, jasan i određen, i neko svoje izgrađeno 
shvatanje realizma, Možda je tim previše rečeno, 
jer napokon još uvijek je u pitanju definicija rea- 
lizma, Koji je kriterij za određivanje realizma, kad: 


se tim imenom naziva jednako Dostojevski kao i 


Turgenjev, jednako Dickens kao i Balzac ili napo- 
kon kod nas jednako Sremac kao i Matavulj, Ko- 
zarac, Kovačić itd., iako su razlike među njima uza 
sve to ipak velike? Biće, da se čitavo težište toga 
kriterija neće nalaziti samo na strani objektivnoj, 
nego da je jedan veliki dio toga kriterija uvjeto- 
van psihom subjekta, stvaraoca; jer napokon. zar 
ne može svaki pisac uzviknuti filozofski zajedno 
sa Dostojevskim: A šta je uopće realno? Uza sve 
to mi kod Mašića nalazimo jedno jasno i određeno 
shvatanje realizma, i to ne samo u njegovim djeli- 
ma, tome glavnome tumaču piščeva shvatanja, nego 
i u njegovim teorijskim konfesijama. 

To svoje shvatanje realizma iznio je Mašić teo- 
rijski sa najviše iskrenosti u jednom svome preda- 
vanju: »Ciljevi umetnosti«, čitanom u Proljetnom 
Salonu 1917, (štampanom u Književnom Jugu 1918. 
knj. Il. sv. 5.). Svoje gledanje na umjetnost i na 
realizam izražava tu Mašić ovako: »Dok se naša. 
moderna lirska poezija izvija i penje do pod nebo, 

da joj tako reći nestaje tla pod nogama; da gubi 
kontakt sa životom, dotle ima jedna grana književ- 
nosti, koja ozbiljno preti da natkrili sve što je do- 
sad dala ljudska reč, A to je najnovija realistička 
lepa književnost«. Dalje govoreći o drugim struja- 
ma i školama književnim obara se on sa najviše 
temperamenta na romantičku književnost »koja se 
razvila u neku nemoguću, nedotupavnu, lažno senti- 
mentalnu književnost, koja nažalost još uvek hara 
i zatupljuje ono još malo ukusa i razbora među 
nama«, I tražeći sada cilj umjetnosti, on je nalazi 
u svom smislu: »Sve umetnosti ne bi bile dostojne 
svog visokog mesta, koje zapremaju u istoriji čo- 
večanske kulture, kad bi se radilo samo o tome, da 
se izvedu izvesne lepe slike, ugodna raspoloženja 
ii dirljivi utisci, Ima naime jedna oblast duha ljud- 
skog, koja je uvek iznad svega, u svemu, i posle 
svega, A to je filozofija, ili, u ovom slučaju, krajnja 


dodirna tačka svih umetnosti«, Tko je među najve- | 


ćima od književnika najbliže došao toj tačci? Na 
to pitanje upire Mašić prstom kao na najvećeg knji- 
ževnog titana na Dostojevskoga, i to opet iz svojih, 
samo psihološki razumljivih razloga:  »U velikim 
svojim delima on nam je tako reći odsekao komad 
presnog. sirovog života, onakav kakav je, očistio ga 
na površini od svagdanje sitne prašine: kratkovid- 
nosti, neukusa i frivolnosti, i izneo ga pred nas. I 
šta mi sad vidimo? Doduše život nije neka mrtva 
supstancija ili nepokretna stvar, od koje možemo 
mirno iseći komad i izneti ga na svetlo, da ga bolje 
proučimo, ali ipak, kad nekom pođe za rukom, da 
od živoga tela otrgne komad mesa, onda to meso 
istina nije više živo, ali po krvarenju, prerezanim 
žilama, kostima i sponama, možemo donekle naslu- 
titi i osobine i karakter tog živog tela.,.,.« Očito je, 
da je u tim izjavama iznešeno piščevo lično gleda- 
nje i shvatanje, njegovo teoretsko gledanje. Mašić 
se na ijoš jednom mjestu teorijski izjašnjava o svom 
književnom shvatanju, i to pišući kritiku o novela- 
ma Borivoja Jevtića. Prebirući Jevtićeve novele 
hvali on — što je karakteristično — bogatstvo nje- 
gova rječnika, a za najuspjeliju novelu veli, da je 
»najbolje realistički skinuta pripovetka«. Na istome 
mjestu nalazimo i piščevo poimanje metode rada, 
što je po čitav Mašićev rad veoma karakteristično. 
Da ga citiramo: »Ako neko hoće da bude slikar, 
nije dovoljno da nosi dugu kosu, pohabano ili so- 
motsko odelo i pozelenjelu pelerinu, nego se tu 
mora mučnim nizom godina naslagati 
gomile skica i studija sve po živom 
modelu i prirodi, i tek onda, kad se 
osetidasesvladaosvakidetaj, svaki 
preliv ili pregib, tek onda valja ta 
sva brda skica i studija potrpati u 


kovčege i ostaviti za uspomenu, i 
istom onda započeti iznova, javno i 
predsvima«, ' 

Zar nije u tim teoretskim riječima već unaprijed 
određeno i sadržano piščevo shvatanje književnosti 
te način i metoda samoga njegova stvaranja? Ove 
riječi su potvrda naše tvrdnje, kad smo rekli, da 
Mašić ima svoje određeno shvatanje realizma i da 
on stvara djela po već unaprijed određenom planu 
i programu. Zato smo i citirali te njegove izjave, jer 
pisac u njima naviješta ono, što će kasnije potvrditi 
i izvesti u svojim djelima, 

Kako su nastala njegova djela? Isto onako, kao 
što on u citiranom članku traži od slikara stvaranje 
Slavnog i završnog djela. Sva njegova ranija djela 
— fejtoni, novele, putopisi »Ratne slike i utisci«, 
»Lutanje«, »Bojne priče«, »Školovanje Alekse Miš- 
čevića« — sve su to samo predradnje crteži, stu- 
dije, »torza«, kako on sam naziva svoje novele i 
fragmente štampane u Književnom Jugu (Trojica, 
Dejanova majka, Bakalin Kojin, Prva vatra, U mi- 
nistarstvu, Hojdana) — crteži i predradnje za 
glavno i završno djelo. Zato se ta ranija djela ne 
smiju ni gledati drugim očima niti kritikovati tako 
rigorozno kao njegovo glavno djelo i tkogod bude 
na tim ranijim djelima zapravo crtežima, stvarao 
definitivne zaključke o piscu Mašiću, biće na kri- 
vome putu. Mašićevo glavno i izgleda završno djelo 
ima da bude naširoko zasnovani ciklus romana 
»Poruga bogova« (kako ga on kani nazvati). 
Taj ciklus sadrži tri romana: Deda Joksim (1921.), 
Ljupče (1925.) i treći roman, na kome pisac sada 
radi i koji će obuhvatati naš sadašnji društveni 
život, . 

Taj ciklus romana, koji po svom planu potsjeća 
na Balzacovu »La comćdie humaine«, imao bi da 
zahvati, iznese i obradi čitavo ovo vrtoglavo zbi- 
vanje, što se prepliće u nama i oko nas. Kao Go- 
goljeve »Mrtve duše« i ova Mašićeva »Poruga bo- 
gova« imala bi da skine maske sa svih lica, da raz- 
dere kulise sa ove pozornice, gdje živi jedno po- 
sebno društvo, balkansko društvo, i gdje se odi- 
grava jedan posebni život, balkanski život. U samome 
naslovu ciklusa sadržan je osnovni ton piščeva sta- 
jališta prema tome životu i smjer njegova pogleda 
prema tome društvu. Poruga bogova! Zar sam taj 
naslov ne kaže, kakvim očima gleda pisac tu našu 
okolinu i tu našu sredinu! To nisu oči vedroga opti- 
miste ili rasnoga hedoniste, koji bi se naslađivao 


golotinjom i sirovošću toga života; to nisu oči naobla- 


čenog pesimiste, koji bi taj život negirao u principu; 
to nisu oči serioznog moraliste, koji bi lamentaci- 
jama i jeremijadama udario po tome životu; to su 
oči onoga pomalo blaziranoga skeptika, koji se ne 

trudi da iznađe jedan novi idealniji svijet i život, 
nego se naprosto zadovoljava analizom i kritikom 
toga stvarnoga života. On ne drži prodike niti 
propovijeda mnogo o tome, kakav bi trebao da 
bude taj život; on se gotovo s jednim cinizmom 
zadovoljava, da sa što više humora u što šarenijim 


karikaturama prikaže i gotovo fotograliše sve ste- 


penice, sve klase i pretince toga života i toga dru- 
štva, Ono, što je opazio kod Dostojevskoga, to radi 
i on, i ako na drugi način, On kida komad živoga 
života, čisti ga od svagdašnje prašine: uskogrudno- 
sti, nacionalnih predrasuda i obzira i taj komad, 
mi to osjećamo i vidimo, nije mrtva slika, nije bez- 
bojni utisak toga života; on nije nanovo stvoreni 
život, on je naprosto reprodukovani život, Na toj 
reprodukciji mi vidimo sve crte i sve značajke ori- 
ginala, na njoj, jer je data samo u jednoj boji piš- 
čeva gledanja, možda još jasnije vidimo i one naj- 
tanje i najsakrivenije linije toga života, jer su baš 
te sakrivene linije ovdje podvučene i istaknute, Taj 
život, to je život ovoga šarenog Balkana, pomiješa- 
nog svima rasama i podrovanog svima vjetrovima 
i utjecajima, »Na ovom šarenom Balkanu, kao u 
golemom kakvom jezeru plemenskom, ko će da 
ispita i dozna: koliko i otkuda je, kroz vekove, pri- 
ticalo mutnih i divljih potoka krvi u naše žile«, I 
eto, taj šareni, zakukuljeni i uzvitlani Balkan ključa 
u ovim romanima sa svim svojim izvorima i prito- 
cima, Zato i nije Deda Joksim ili Draža Polimac- 
Ljupče, kako je netko ustvrdio, samo srpski tip. 
Samo njegove kulise, njegovo odijelo i okolina, po- 
kazuju tu boju, inače on može da bude jednako i 
hrvatski i jugoslavenski i općebalkanski tip, tip naše 
rase i našega vremena, U biti to je naša zajednička 
sredina, naše zajedničko društvo i naš zajednički 
život, samo što u tome srpsko-hrvatskom životu 
postoje razlike u formi i tempu življenja, 

Mašić ne svodi taj život, na način ranijih pisaca, 
na jedan ili dva tipa i kalupa: realan i idealan, on 
ne pedagogizira mnogo, on naprosto reproducira, 
* Zato i susrećete u oba romana, i u Deda-Joksimu i 
u Ljučetu, na desetke lica, čitavu galeriju crteža i 
tipova, koji istom svi zajedno sačinjavaju glavnu i 
zajedničku karakteristiku. To će biti i razlog for- 
malne nedovršenosti i nedotjeranosti obaju romana, 
gdje arhitektonika nije uvijek dovoljno skladna, jer 
se glavno lice i glavna radnja zatrpa masom opa- 
žanja i crtanja sporednijih lica i situacija (na pr. 
onaj dio o Nenadu Jorgoviću u Deda-Joksimu ili 
ona preširoka »biografija« Žarka Kostića-Ciculja u 
Ljupčetu), Možda to pisac radi svjesno i s naka- 
nom, jer hoće da da čita v život u svem njegovom 
prostranstvu, širini raznolikosti, a ne u jednoj ap- 
straktnoj liniji. Jer kada čitate te romane, vi nikada 


ne pomišljate na literaturu, na apstrakcije, vama .se 
pred očima odmata živi život u svim svojim vari- 
jantama. Zajedno sa Deda-Joksimom vi živite, upo- 
znajete njegovo selo, njegovu zadrugu, njegove 
drugove i njegovu dušu u vojništvu, sa jednakom 
znatiželjom vi mjerite i procjenjujete kao i on sve 
njegove znance, prijatelje i neprijatelje i uopće sve 
njegove puteve i stranputice od onog najranijeg 
mutavog rekruta Joksima Popadića do prepredenog 
i odvratnog dobrotvora i — narodnog poslanika. 
Isto tako vi živite i sa Ljupčetom, sve od one za- 
dimljene ciganske mahale iz predgrađa i joguna- 
stoga derleta u njoj, Draže Polimca-Ljupčeta pa do 
sreskog kapetana, istoga Draže Polimca-Ljupčeta 
I selo i grad, ta stara antinomija u našoj literaturi, 
dato je ovdje u punoj svojoj slici, naslikano jakim 
uljenim bojama, Mašić ne gleda na selo kao oni 
naši stari »seoski pripovjedači« očima romantike 
kaošto ni grad ne gleda njihovim očima, Ali, iako 
njemu nije ono, što je na selu, sve baš idealno ili 
u gradu sve gadno, pokvareno; ipak, vidi se, njego- 
va je simpatija na strani sela, gdje još ima Mila- 
dina, Vidna, Nina Stojački i gdje su nemogući Ja- 
njići, Ciculji i gradski uresi: Juce Medenjarke, 
Sve to, i mnogo drugo — o čemu ne možemo 
u ovom kratkom prigodnom članku da opširnije 
raspravljamo, nego to ostavljamo za drugu pri- 
liku — sve to daje Mašiću jedan naročit položaj 
i prema ranijim piscima i prema njegovim savre- 
menicima, Dok su naši stari realisti bili bez 
iznimke ograđeni prema stvarnom životu, koji 
su htjeli da opišu, nekim naročitim predrasu- 
dama i obzirima, moralnim, patriotskim, društve- 
nim i dok se naši mlađi ograničuju na izvjesne 
klase ili krajeve; Mašić prelazi s tim okvirom i 
preko svih predrasuda i obzira, On kao da počinje 
da izgrađuje, dakako na svoj. način, ono što je 
Zola nazvao eksperimentalnim roma: 
nom. Oba ova romana daju zbilja taj dojam i 
njihovi pojedini odsjeci izlaze mnogo puta kao 
naučno rađene studije sa primjerima i ilustracija- 
ma. Kao cjelina oni daju dojam neke tvrdoće i hlad- 
noće. U njima je puno racionalizma, toliko 
racionalnizma, da se nekada i u nekim tačkama do- 
diruju sa naučnom studijom, Možda je tome jedan 
od razloga i to, što se u tim romanima nigdje i ni 
iza kojega lica ne osjeća autor, pa nemaju one 
lakoće u čitanju kao na pr. Sremčeva djela, Po tom 
svom racionalizmu i po toj svojoj hladnoći slični su 
oni Matavuljevim stvarima, Ali ostati kod te kon- 
statacije bilo bi sasvim neispravno, Jer Mašić daje 
nekoliko scena, koje se mogu takmiti po svom ve- 
drom humoru i po svojoj priprostosti i prirodnosti 
sa najboljim Sremčevim scenama (na pr. prizor u: 

sobi Laketinoj, pisarica Vasiljko, Juca i dr.). Ima 
opet prizora, opisanih sa toliko dubine, neposred- 
nosti, sažetosti, kako je znao da opisuje samo Bora 
Stanković (prizor u Mlađinoj kavani, Nina pa onaj 
savršeni opis ciganske mahale, gdje svaka riječ živi 
sa čitavim duhom te sredine). 

Osobito tim pojedinim, vanredno i umjetnički 
naslikanim, prizorima Ljupče je mnogo bogatiji od 
Deda-Joksima, Ljupče je uopće i kao cjelina daleko 
bolji roman od Deda-Joksima u svakom pogledu. 
To pisac polagano svladava materijal, a na putu 
toga svladavanja ne dolazi do velikog izražaja 
umjetnička strana, a u završnom stadiju, u sintezi. 
u zadnjem romanu, nadamo se, da će ta strana doći 
do pune satisfikacije. Jer ovo, što je pisac dao s 
Ljupčetom, to :pak nije sasvim dostatno za izgra- 
đeno umjetničko djelo, jer pisac ne smije zabora- 
viti, da to djelo mora biti i umjetničko, a ne samo 
dokumentarno kao kakva sociološka studija, A to 
će moći postati samo onda, kada pisac posveti više 
pažnje toj, ovdje prilično zanemarenoj, formalnoj 
strani romana, njegovoj arhitektonici i kompoziciji, 
Mi ne smijemo da tu radnju pratimo i odobravamo 
samo razumoin, autor mora da nam je naprosto 
sugeriše tako, da nas ona osvoji, prožme i potopi u 
viru svoga zbivanja. Tako djeluju na nas ovdje 
“samo pojedine scene, ali ne čitav roman, U naba- 


civanju epizodičnosti mi često gubimo iz vida glavno 
lice i tako se u nama trga onaj potrebni kontinuitet 
i roman na taj način, mjesto da nas koncentriše, on 
nas rastrese, I završetak Ljupčeta je prenagao tako 
da nas pisac mjesto potrebnog doživljenog uvjere- 
nja zadovoljava, kao od neke izmorenosti, jedno- 
stavnom konstatacijom onoga, što smo mi mogli 
otprije slutiti, 

I psihologija Mašićeva je racionalistička, Pred 
nama on drobi duše i živote svih tih svojih lica, a 
mi to sve gledamo očima publike, koju interesiraju 
rezultati te analize pojedinih duša i sveukupnog 
duha vremena. Pisac se naime ne zadovoljava samo 
ličnom psihologijom, psihologijom pojedinih lica, on 
proširuje svoj objekt na čitavu sredinu, na duševnu 
klimu te sredine i tako naglašava jedno novo po- 
dručje psihologije. područje socijalne psihologije, 
To je dokaz, da se on neće, kao naši raniji realisti, 
vratiti od analize društva analizi vlastite duševno- 
sti t. j. individualnoj psihologiji, koja redovito do- 
vodi do misticizma; nego će sa tom svojom društve- 
nom psihologijom jače osvijetliti svoj objekat, pro- 
motrivši ga sa više strana i na taj način će i naš 
realizam lišiti one jednostranosti, Time bi se istom 
mogle povezati one rano pretrgnute razvojne linije 
našega realizma. To bi bio, mislim, i put k stvaranju 
tipa našega realizma, 

Ivan Nevistić 


269 


Godina III. 


»>VIJENAC« 


Knjiga V.j1i. 


IZ MOGA ARHIVA 


L 

ad je koncem 1881. umro nezaboravljeni 

August Šenoa, našla se Dionička tiskara, 

kao izdavateljka »Vienca«, u velikoj ne- 

prilici za novog urednika svojemu listu, 
Nakon svakojakih teškoća i dugotrajnih pregovora 
povjerila je konačno uredništvo Franu Folnego- 
viću, koji je u ono doba kao književnik bio doduše 
samo po svojim »Zanovetanjima« poznat, ali je 
društveno i politički bio toliko popularan, te se je 
pretpostavljalo da će barem prelazno moći očuvati 
»Vienac« na onoj visini, do koje ga je nekoć Šenoa 
podigao. Folnegović je odmah uredio redakciju u 
dvije stražnje parterne sobice u Nikolićevoj ulici 
br. 10, od kojih je prva služila kao čitaonica, sva- 
komu pristupna, za beletrističke i sve druge listove, 
koje je »Vienac« u zamjenu dobivao, a druga za 
urednika, dotično njegovog pomoćnika, Taj pomoć- 
nik bio sam ja. 

Folnegović me je poznavao po dotadašnjem radu 
u raznim listovima, a imao je potpuno povjerenje 
u moju zdušnost i ustrajnu radinost, pa je mislio 
da mi smije prepustiti brigu za list, za koji je sam 
lično mogao malo raditi, jer je imao drugih poslova 
i jer je često bio odsutan iz Zagreba, Kako već re- 
koh, njegova je popularnost imala u prvom redu 
koristiti »Viencu«, a ne njegov lični rad. Tako sam 
ja imao jezično. ispravljati i »dotjerivati« rukopise, 
čitati i priređivati književne pošiljke, koje nisu već 
unaprijed bile za štampu odobrene, sastavljati 
»Listak« sa kraćim referatima o nar, kazalištu i 
književnim novitetima, uopće brigu voditi o tom da 
potrebita masa rukopisa »pravodobno« bude u ti- 
skari, On se je međutim lično brinuo, da od starijih 
književnika, koje je poznavao i cijenio, dobije pri- 
loga za list. Odziv nije bio prema želji, pa sam i 
ja usmeno i pismeno nastojao kod svojih mladih 
prijatelja da dobijem od njih »gradiva«, dolična za 
»Vienac«, Tako se je razvilo dopisivanje, koje bi 
danas značajno bilo za tadašnje naše književne 
prilike, kad bih imao u ruci i sva svoja i prijateljska 
pisma, : 

Na žalost, sačuvala su mi se iz toga doba samo 
dva pisma: jedno od Augusta Harambašića i drugo 
od Nikole Kokotovića. 

Harambašić, tadašnji naš najpopularniji 
lirski pjesnik, bio je onda urednik »Hrvatske Vile«, 
koju je godine 1882. na Sušaku počeo izdavati Ga- 
vro Griinhut, čovjek veoma okretan i dosta inteli- 
Sentan, ali manje zdušan i ustrajan, Kako je bilo 
našemu pjesniku u svezi s tim izdavačem, vidi se 
iz ovog pisma: 


Sušak, 25. srpnja 1882. 
Dragi Janko! 

Ako nisam za sliedeći broj zakasnio, šaljem ti 
evo po želji pjesmu, za koju bi mi bilo osobito 
drago, da čim prije ugleda svjetlo. (Čini mi se da se 
zvala »Majka«, ili »Mojoj majci«, I-r.), Kad ju pro- 
čitaš, odma ćeš znati, koga se tiče — gdje Brlićke. 
(To je bila majka one gospodjice u Brodu, kojoj 
je Harambašić spjevao svoje »Tugomilke«, I-r.). 
To je i uzrok, da ti nisam s mjesta poslao koju 
pjesmu, jer ih imam bog zna koliko, nego sam na- 
ročito ovaj čas spjevao ovu, i reći ću ti povod, 

Plemenitoj gospodji bilo je ove zime vrlo teško 
— skoro je preminula, I u ovom kobnom trenutku 
sjetila se je ona i mene kao rodjenog sina upravo 
materinjom pažnjom, što mi je jučer liepo opisao 
prijatelj aca (dr, Vatroslav Brlić), koj mi ujedno 
javlja, kolikom se željom očekuju moje »Tugo- 
milke«, 

»To bi joj polovicu bolesti olakšalo«, veli Naca, 
ali mene je žalibože Griinhut i tu obsjenio, kav i 
drugdje, . 

To ti eto iskreno, prijateljski ispoviedam, 'p 
bi ti do groba ostao zahvalan, da ovu pjesmu uvr- 
stiš još u sliedeći broj, ako je iole moguće, Jedino 
tako bilo bi pravo iznenadjenje, i ja sam podpuno 
uvjeren, da ćeš mi učiniti tu ljubav. ako bude 
moguće, : 

Tužiš se, što ti ne pisah. Moj prijatelju! da ti 
znadeš, kako se ovdje životari! Griinhut me je u 
svemu naprosto ..... ... i modju nami došlo je do 
takovih scena, da je taj fini čovjek pred Tervajem 
(gostioničarom) pozvao svoje sluge, vičuć: »Sluge 
moje, bacite van ovu ništarijul« a to zato, jer sam 
tražio svoju plaću, da platim koštu, a on mi nikako 
ne će da plati za prvi mjesec (december), jer veli, 
da onda nije izašla »Vila«, a mi da smo se pogodili 
po svezku! Tako je sve do danas, te nikako ne osta- 
jem ovdje, Blago tebi! 

»Vila« zlo, kako se i sam možeš osvjedočiti, ,. 
Sad donosi same tudje slike. pa još kakove! Ni 
gradiva ne dolazi, jer nije nikomu točno izplaćivao 
honorara, pa ni meni, Za to bih ti iskreno svjetova, 
da u »Viencu« upotrebiš svoj članak, kog ću ja u 
ostalom rado tiskati, ali za honorar ne jamčim, a 
čemu da za badava pišeš čovjeku, koj sam vuče 
svu korist, Dakle odluči, kako znaš, al budi uvjeren, 
da ću ti ja uviek rado učiniti sve moguće, 

Možda, da se skoro vidimo u Zagrebu, pak ćemo 
se onda potanko iščavrljati, ima mnogo toga. Ti 
ne bi nikad mogao ni pomisliti, kakvu zahvalnost 
doživih ovdje kod »Vile«! 

Za sad te prijateljski molim, da nikomu ništa 
ne govoriš ob ovome listu, osobito ne glede Gavre. 
Ne da bih se bojao, al ne ću da imam još većih ne- 
prilika, dok sam ovdje.., Jedino Folnegoviću, ako 
je natrag došao, možeš to izpričati uz moj smierni 
pozdrav, jer on zna, pod kakvimi auspicijami sam 
ja došao ovamo, Drugomu nikomu, molim te, jer 
čemu da bude smutnje? 

Ako pjesmu budeš tiskao, pripazi, molim te, da 
se i nehotice ne uvuče koja pogreška. Ja ti se, 
amice, ubih s korekturom! 

Bilo bi mi vrlo drago, da mi odgovoriš dvie tri 
rieči, naročito glede tvog članka, Pozdravi sve pri- 
jatelje, tebe grli tvoj iskreni 

A. Harambašić, 


Kokotović je u ono doba počeo izlaziti na 
glas kao »crtičar«, pa kad je štampana jedna 
sveska njegovih crtica, bila je kao na jagmu raspro- 
dana. U tadašnjim starčevićanskim krugovima bio 
je popularan i kao pravoslavni »stekliš«, jer im je 
služio kao personificirani dokaz, da su i svi ostali 
pravoslavni Ličani — Hrvati, premda oni nisu htjeli 
da o tom čuju. Kokotović je bio najvjerniji vjernik 
A. Starčevića, i svaka je riječ potonjega njemu bila 
sveto pismo, naročito grmljavina proti »švapskoj« 
barbarštini (kulturi), Sve su njegove crtice bile pa- 
triotski tendenciozne, pošteno smišljene i s uvjere- 
njem pisane, iako su gdjekad bile samoironijom 
začinjene. Ponešto naivan, ali iskrena srca i pošte- 
njak od glave do pete, čedan u svakom pogledu, 
ostao je do smrti vjeran uvjerenjima svoje mla- 
dosti. Ovo ga pismo sasvim zgodno karakterizira: 


Perušić, 19, VII. 1882. 
Dragi Janko! 

Tko bi bio rekao, kad smo se razstajali, da ne- 
ćemo jedan drugomu ovako dugo pisati? Nitko. Pa, 
ipak, dogodilo se to — znak dakle, da se čovjek 
današnji dan o ništo kladiti ne smije. Kano »Passe 
par-tout« (da li se tako piše?) išao sam iz Zagreba 
do kuće, Bilo me je svagdje, bilo mi je svakako. 
Ogulin, Rieka, Sušak, Senj, to su mi bila pristani- 
šta. — Kod kuće, da se izrazim s kojim narodnja- 
kom, bilo svega u izobilju. Vina dalmatina, laje 
»vruće, debele«, da ne spominjem pilića, svježega 
sira t, zv, »škripanca«, jer škripa pod zubima. Bilo 
je, a i sad je liepih ženskinjica, i to u šarih i u na- 
rodnih haljicah, Nisam prvo znao, da u Kosinja 
ima ovako liepih lica, 

Smijao sam se kad sam primio Tvoju dopisnicu. 
Bila je tako sastavljena, da ju je naš načelnik, kako 
je učen, jedva razumio, (On otvara i čita prvi po- 
štu). U dopisnici govorio si o nekakvih sudcih, o 


nekakvu zatvoru, a to sve sumnjivo se činilo našim 
obćinskim otcem, te počeše, a da ne kažu, sumnjati, 
nisam li pod kakvom iztragom. Eto dakle razloga 
s koga Te molim, da mi na dopisnicah ne pišeš, 

Na dopisnici spominješ mi pripoviedku. O 
njoj u Kosinju ni sanjao nisam, Čudnovato je kako 
vrieme brzo prolazi. Mislim, da je to dobro, jer kako 
je većina ljudi u zlih okolnostih, dobro je da brzo 
skončavalju, 

U Perušić, k svojoj tetki, došao sam pred 15 
dana, Tu sam sklepao pripoviedčicu od deset pisa- 
nih araka, Koliko tebe i tvoj ukus poznajem, nadam 
se, da će ti se stvarca, po svoj prilici, sviknuti, Mno- 
gim neće biti po volji jer se u njoj ne govori mnogo 
o ljubavi, prem nisam htjeo da u tom jako zaosta- 
nem. Predstavljao sam (naravski po svojih silah) 
otca sadašnjeg stekliša i toga stekliša sama za se, 
komu ipak nedadoh mnogo odvažnosti, al dadoh 
dobro srce. Tako, kad se obćenito uzme, i stoje 
stvari, Kad to pročitaš, javi mi bezpristrano tvoj 
sud, te i to hoće li se stvar u »Viencu« štampati. 
G. Folnegoviću ne pišem, već da pripoviedku' uvr- 
sti u list, ako bude za to. Dosad žalibože nisam 
mnogo učio, već sam više čitao, 

Martin mi je dva, tri puta pisao. Medju inim 
piše mi, da tebe riedko kada vidja, Dakle, gdje si 
ti? U ocjeni kralja Leara svidio si mi se, »Vienac« 
sam pozajmio od jedne perušićke gospodjice, te 
sam tu ocjenu čitao, Prirode mi, Tvoj me napredak 
veseli, Eh, da je sredstava mnogoj od mladjih sila, 
bilo bi od Hrvata danas, sutra ipak nešto. Al 
ovako? , 

Kod n mene, kako si možeš misliti sve je jedno- 
stavno, sve bez promjene, Kad sam došao u Peru- 
šić namjerio sam se na par gospodjica. Dana mi, 
vriedne su hvale u svakom pogledu. 

Kod nas u Perušiću arak papira za listove čitava 
ti je ponjava, meni ne preostade ino već da tu po- 
njavu razrežem, i zato ti evo na poli toga papira 
pišem, Ne zamjeri, 

Očekujuć željno tvoje pismo, pozdravlja te milo 
i drago Tvoj 
Nikola (Kokotović), 


II. 

Kako sam već spomenuo u članku o Živanoviće- 
voj historiji, proveo sam godine 1883., odlučivši se 
za žurnalističku »karijeru«, nekoliko mjeseci u Beo- 
$radu, Nije ovdje mjesto, da o tamošnjem svojem 
veoma ugodnom boravku i o svojim doživljajima, 
koji su za mene imali životnog značenja, potanje 
pišem, nego ću samo toliko reći, da sam se (ponaj- 
više posredovanjem svoga glavnoga prijatelja M. 
Gj, Milićevića) upoznao s većinom tadašnjih knji- 

ževnika, umjetnika i političara srbijanskih, štono su 
u Beogradu živjeli. Dobivši gotovo sve srpske knji- 
ge, do kojih se je onda moglo još doći, ja sam dugo 
nakon svoga povratka u beletrističkim listovima i 
u »Nar, Novinama« objavljivao dotične edicije i 
napisao neke poveće studije o piscima, koji su me 
najviše zanimali, a kad bih u beogradskim novina- 
ma čitao, da je izišla kakva nova knjiga, koje ni- 
sam primio, ja bih je umolio od pisca. Tako je kroz 
više godina trajala moja korespondencija s Beo- 
gradom, u kojoj je, naravno, bilo 1 mnogo političkog 
materijala, štono ga naša policija, da je do njega 
došla, ne bi smatrala previše lojalnim, 

Nije stoga čudo, što sam se za vrijeme rata na- 
šao u nezgodnom položaju. kad sam iz novina do- 
znao, da je gosp. dru, Šurminu na nečiju denunci- 
jaciju na redarstvo odnesena sva njegova korespon- 
dencija, jer da je i s Beogradom bio u svezi, Tko mi 
jamči da se to ne bi moglo bilo i meni dogoditi u 
ono doba plaćenih denuncijamnata, i to s težim po- 
sljedicama nego 6. Šurminu? Zato sam odmah dao 
donijeti sa tavana sanduk sa pismima i beograd- 
skim bilješkama, pa smo sve što je bilo ćirilicom 
pisano bez obzira na sadržinu spalili"). Kasnije 
sam ipak u nekim brošurama i. knjigama uz dvije 
bilješke našao desetak beogradskih pisama, od ko- 
jih priopćujem ova: 


*) To isto uradio je u isto vrijeme sa svojim bilješkama 
pokojni ravnatelj saborske pisarne dr, Salavari, Onjekroz 
mnogo godina u svojem položaju imao potpuno povjerenje 
i članova. vlade, i svih predsjedništva (naročito g. dra, Me- 
dakovića), i gotovo svih saborskih članova bez obzira na 
stranačke razlike, koji su često dolazili u njegovu pisarnu 
radi poslova, u kojima im je on najbolje mogao pomoći, pa 
su se u tom povodu pred njim prečesto razvijali razgovori 
i među istomišljenicima 1 među političkim protivnicima. 
I primjedbe pojedinaca i razgovori pojedinih grupa u nje- 
ovoj pisarni bili su češće toliko politički interesantni, da 
ih je on — izvrstan stenograf — smatrao vrijednima da 
ih smjesta stenografski zabilježi, a po dva puta u tjednu 
ustajao je mnogo ranije nego obično samo zato, da svoje 
bilješke iz stenograma prepisuje, Kad se je dru, Šurminu 
ono dogodilo, što je gore spomenuto, Salavari je već imao 
dva omašna sveska svojih bilježaka, koje su po njegovu 
sudu bile dragocjen materijal za našu političku historiju. 
Pošto je pak među njima bila masa takvih izjava iz raz- 
doblja, kad je hrv,-srp. koalicija imala u saboru većinu, i 
iz ratnih godina, koje bi mogle bile u velike dotičnike kom- 
promitirati na »višem mjestu«, kad bi po kakvoj denunci- 
jaciji pale u ruke redarstvu, on se u strahu za njih nije dugo 
predomišljao, nego je sav svoj materijal — bacio u vatru, 


Kad mi je to jednom zgodom povjerio, ja sam mu svjetovao . 


da po svojem dobrom pamćenju obnovi svoje bilješke, koje 
smatra politički najznatnijima; ali on nije vjerovao da će 
na to, odviše zaposlen i već bolešljiv, dospjeti, premda bi 
rado sačuvao taj materijal, Je li ipak štogod ostalo iza 
njegove smrti i gdje se eventualna ostavština nalazi, nije 
mi poznato, 


U Beogradu, 26, XII, 1883. 


Dragi gospodine Janko, 


Juče bejaše Božić; danas je Božji dan. Ma da 
su svi dani božji, opet ja ovaj volim nego mnoge 


druge za to što evo dobih malko slobodna vremena, 
da vam napišem dve tri reči, i da vam — upravo ne 


znam šta — zahvalim ili da vas ružim, što onako 
digoste malu plevu na veliki vetar u »Hrvatskoj 
Vili«, 

Zašto, za boga, uzimate onako krupne reči za 
male stvari? Trudio se čovek; pisao; pero poslušno. 
bartija trpeljiva, pa izašlo mnogo. A Janko sada 
razglasio da je nađena Amerika, Malo smernije, 
biće bolje! Šta ćeš reći ti, dragi prijane, ako se nađe 
ko među Hrvatima, koji te posluša i započne čitati 
ono što ti onoliko hvališ, pa ne nađe ono što je 
možda našlo tvoje prijateljsko srce! E, vi mladi 
ljudi, kako je vama lasno i posvetiti čoveka i pođa- 
voliti gal 

Primio sam brojeve Vile, u kojima je slika i bio- 


grafija (Milićevićeva; izišla je u brojevima 5—10. 


»Hrvatske Vile« god, 1883. I-r.), Ali ne znam kako 
da se odužim tolikoj pažnji, Prevoditi baš nemam 
kad, a pisati ne dospevam, pa sam baš na muci. 
O samom listu mogu samo hvalu govoriti. T izbor 
predmeta, i jezik koji u vas često ostavlja dosta da 
se želi, i štampa. i slike i sama hartija ovde samo 
hvalu zaslužuje. Pravo je da se Beograd u tom po- 
slu zarumeni pred Zagrebom. Dobro bi bilo da to 


više nas Srbijanaca vidi. Ja ne mogu o Vili da go- 


vorim s onoga što ste pisali o meni. Nezgodno je 
hvaliti list, koji onoliko mene hvali, a baš bih želio 
da se što više raširi po Srbiji. 
Mi smo amo svi zdravi. Vas pominjemo često, 
Ali molim te ko je onaj Arambašić, koga si 
pesme poslao Dikinu, More, ono je oganj živi. On 
jeste »veliki Hrvat«, ali je bar istinski Hrvat sr- 
cem i dušom! Ako poznaš toga gospodina, i ako ga 
viđaš, reci mu od mene veliko Hvala ! 
»Kraljevina Srbija« (opis nova četiri okruga) tek 
je došla do 20 tabaka, a izneće blizu 30, Kad bude 
gotova, poslaću Vam je. A dotle da ste mi zdravi 
i veseli. To želi Vaš vazda 
M. Gj. Milićević, 
Eg 


Beograd, 5. III, 1884. 
Dragi gospodine, 
Juče sam imao zadovoljstvo primiti: Vaše pismo, 
koje ste mi pisali 12, 0. m, po novome ,., 
Nimalo se ne čudim što Vas tamo beđe da ste 
se suviše posrbili, Mi smo Vas ovamo krivili da ste 


preterani Hrvat, a u Zagrebu vas bede da ste pre- 


terani Srbin! To nije krivica vaša, nego nesreća 

IVAN EKERT (TRAVNIK): POPRSJE, 


naša, opšta. Svaka pola našega naroda traži sve 
samo za se; is toga ne trpi onoga Srba koji nešto 
daje i Hrvatima; niti ostavlja na miru Hrvata, koji 
ponešto prizna i Srbima, To je, moj dragi Gospo- 
dine, stara slabost ljudska; to je vrelo našoj raz- 
dvojici, i neprijateljskim uspesima prema nama i 
jednima i drugima. Ali.,, dobar je bog: sunce 
istine obasjaće kad tad i najmaglovitije umove, i 
videće svi, ili bar mnogi, ono što danas vide tek 
nekoliki izabrani mučenici svoga viđenja, 

Godišnjica VI, (Čupićeve zadužbine) već je za- 
vršena. Za nju je dockan; nego gledajte da napišete 
za VII. I tako je i to u redu. 

Živaljeviću sam dao Vaše pismo... 

Za »Vilu« sam poslao pare, ali je od nekog doba 
ne primam, Ne znam da li su novci primljeni. Iz- 
vestite se, molim Vas, i javite mi, molim vas, da 
znam na čem sam. 

. Moji su svi zdravi u obe kuće (t. j. Milićevići 1 
Rakići). Svi Vas se često sećamo, i svi Vam želimo 
krepka zdravlja, a volje k radu imate dovoljno. 

Budite mi, dakle, zdravi i veseli! 


Vaš M. Gj. Milićević, 


Beograd, 24, XII. 1883. 
Dragi gospodine! 
= Verujte mi, da na Vaše pismo nisam imao kad 
dosle odgovoriti; a X. knjigu Dela Gjure Jakšića ne 
mogoh Vam poslati, što mi knjigovezac ne beše po- 
slao drugi deo povezanih egzemplara, a prvi beše 
sav rasturen po knjižarnicama, Sad je povezano 
sve i Vi ćete dobiti X. knj, odmah za ovim pismom. 

Nisam imao u rukama studije Vaše o pripovet- 
kama L, Lazarevića, ali sam slušao hvaliti je. Ra- 
dovaću se, ako što pre dobijem obećane feljetone, 
u kojima će biti studija Vaša o Gj. Jakšiću. 

Veoma mi je drago, što se sećate Beograda i u 
njemu poznanika, koji, možda, i nemadoše prilike 
i vremena, da Vam kaku ljubaznost učine. Za to ja 
Vaše lepo sećanje vezujem poglavito za Beograd, 
kao što i svoje nekadašnje kratko bavljenje u Za- 
grebu vezujem poglavito za Zagreb, 

Za moga detinjstva pamtim, da su mnogi po- 
božni Srbi išli na hadžiluk u Jerusalim, a slušao 
sam, da su i Hrvati išli u Rim papi na poklonjenje. 
Sad je u Srbiji sve manje hadžija (dao bi Bog, da 
i u Hrvatskoj, bude sve manje putnika za Rim!), pa 

bi mogli zavesti nove hadžiluke — iz Za- 
greba u Beograd i iz Beograda u Zagreb, Ovi bi ha- 
odžiluci bili mnogo jevtiniji, mnogo korisniji, a te 
nove hadžije bile bi tek pravi sveci i božji ugod- 
nici, Rodoljubi i otud i odovud treba da pomognu 
vremenu, koje gradi, ali i razgrađuje — jer se sve 
bojim, da mi Srbi i Hrvati jednom ne zakukamo: 
Dok pamet dođe, blago prođe. 
Ljubazno Vas pozdravlja Vaš, Svet. Vulović, 


Bijograd, 27. XII. 1886. 
Dragi gospodine, 

Primio sam Vaše prijateljsko pismo zajedno sa 
referatom Vašim o mojoj knjižici: »Psihološke ose- 
bine srp. naroda«, što je odštampana iz 66. knjige 
društvenog Glasnika, Ja sam Vam veoma zahvalan i 
na jednom i na drugom. Ta je knjiga Glasnika goto- 
va još u maju mesecu, pa je sekretar g. Bošković tre- 
bao da je zajedno sa predhodnom 65, pošlje člano- 
vima i upisnicima; ali pre nego što je ekspediciju 
izvršio, dođe od ministra obustava rada Srpskog 
učenog društva, na mesto koga doći će bajagi Aka- 
demija nauka, pa sad nema ni jednog ni drugog! 
Pošto je predsednik otišao na stranu, to sam ja 
kao potpredsednik preduzeo korake da tu stvar na 
čisto izvedemo, pa ćemo od Nove godine znati na 
čemu smo. U svakom slučaju bićemo u stanju, da 
zaostavše društvene knjige razašaljemo, (Kako je 
poznato, Akademija je faktično osnovana, jer kralj 
Milan nikako nije htio da ostane Srp. učeno dru- 
štvo, koje mu se zamjerilo, I-r.)... 

U današnje doba, kad se grupišu narodnosti i 
obrazuju velike države, ne može ni pravi srpsko- 
hrvatski patriota, koji pomišlja i na budućnost, 
drugčije misliti, nego kao što i Vi mislite, Ako mije 
u našoj vlasti, da stvorimo političiko jedinstvo, 
ono je dosta u našoj vlasti da stvaramo duhovno 
jedinstvo između dve grane jednoga stabla, Vaši 
književni radovi u tom pravcu naći će uvek ugledna 
mesta u rađu Srp. učenog društva ili Srp. akademije 
nauka, a i književni list »Bratstvo« služi tome 
pravcu, 

Vaša prijateljska primetba na moju knjižicu 
osnovana je; taku istu primetbu učinili su mi još 
dva prijatelja: Jovan Ristić i arh Dučić, Ja 
sam pod uticajem nekih današnjih prilika pohitao 
sa zaključkom, 

Milo bi mi bilo da se lično s Vama vidim u Beo- 
gradu, gde Vi imate dosta prijatelja, koji Vas cene 
što obraćate pažnju na književne pojave u ovom 
kraju, naročito na rad Srp. učen, društva, 

Čestitam Vam novu godinu i želim da bude do- 
bra za Hrvatsko-srpski narod, 

S pozdravom A, Vasiljeivć. 


III. 

Bude pl. Budisavljević, nekadašnji veliki 
župan ličko-krbavski, podržavao je sa mnom sve do 
svoje smrtne bolesti književno prijateljstvo od časa, 
kad smo se nekom zgodom u Bjelovaru lično spoz- 
nali. Smatrao sam ga našim najboljim folkloristič- 
kim »crtičarom«, a on mi je rado pripovijedao, kad 
je dolazio u redakciju »Nar, Novina« i kad smo 
se u fizikalnom odjelu zagrebačkoga Sanatorija sa- 
stajali, o svojim osnovama zaj ličke crtice, Tako smo 
uglavili, da za svaki božićnji i uskršnji prilog »Nar. 
Novina« »mora« poslati kakvu svoju crticu, a on je 
po mogućnosti ispunjavao svoje obećanje; al! je 
morao slati svoje proizvode i »Letopisu« u Novi Sad 
i u beletrističke časopise, koji su to željeli, Na taj 
način izmijenili smo dosta pisama, od kojih su mi 
se sačuvala samo ova četiri: 


UCrkvenici, 4. IV, 1897. 
Prijatelju mnogo cienjeni! 

Slabost, osjetljivost, razdražljivost živčevlja mr- 
šti mi volju i svaki rad uhramljuje već 4 mjeseca, 
Ponešto se kriepim, ali sporo, sporo uzmiče ta 
nesrećna neurasthenija. 

Ovakov ništa ne uspisah, van da je po glavu. 
Crtu »Na ličkoj stepi«, što sam još lani nacrtao, 
poslat će ili Vam je već poslao za uskršnji list pri- 
jan moj Subotić, zamj. drž, odvjetnika u Gospiću. 
Drago bi mi bilo, da stane na štampani tabak, pa 
bih Vas molio, da za me izlučite šest odtisaka, 

Da što ispravite ili dopunite, po volji, jer više 
očiju više vidi, a svakako prigledajte korekturu do- 
bro, jer me s te strane često šikne hladan mlaz. 

Srećan uzkrs i dobro Vam zdravlje želi i toplo 
pozdravlje šalje Vaš davni poštivatelj 

Budisavljević, 


U Crkvenici, 6. IV, 1897. 


Evo obećane crte »Na ličkoj stepi« i s njom ra- 
zrožni sud mojih prijatelja iz nekadanjega književ- 
noga kružka o tom: da li bi se imao pridržati »do- 
gradak« (upletak) str. 1—5, ili ne, Ja bih od svoje 
strane mislio, da može ostati 1 dodatak, čim crta 
prima niz živih sličica s mrtve ličke stepe na kor- 
dunu, Odlučite, bistra glavo, sami, pa ako dosudite, 
da se ne ima štampati kao cjelina rečeni dodatak, 
a Vi mi ga s pismima povratite napose, odsjekavši 
— i opet Vas molim — što u obće držite do same 
ove crtice, 

Stalo mi je čuti — ne komplimente, već posve 
nepristrano mnienje. 

Pozdravlja Vas milo i drago stari prijatelj i po- 
štivatelj 

Budisavljević, 

U Gospiću, 22. VII, 1898. 
Poštovani prijatelju! 

Liepa hvala te mi poslaste 10 odtisaka,., 

Za uzdarje do skora će Vam sin moj, jurista, do- 
staviti pisma moga netjaka, pomorskoga poručnika, 
s puta na »Frundbergu« (7) u daleki iztok, Možda 
Vam se sviknu te im se nađe mjesta u listku »Nar, 
Novina«, 

Na 1. VIII. doniet će »Hrv. Planinar« moj čla- 
nak »Kako je postalo hrv. planin, družtvo«, koji bi 
— sudim — mogao zanimati i širu našu publiku, 
Svidi li Vam se, preporučio bih, da ga odštampati 
date u listku »Nar, Nov.«, 

Od Boga Vam zdravlje a od ljudi mir! 

Svojski Vas pozdravlja davni prijatelj i pošti- 
vatelj Budisavljević, 

U Gospiću, 25. III, 1980. 
Veleštovani gospodine i prijatelju! 

Napisao sam ttri sličice »Bijeda«, što su štampane 
u sarajevskoj »Nadi«. Dospijete li, pročitajte, molim 
liepo, jer se možda odlučite, prenieti koju i u .»Nar. 
Novine«, 

Za uzkršnji prilog pako šaljem sličicu »Bijeda« 
(četvrta), nadajući se ovoga puta, da će se svik- 
nuti baš Vama, iako na oko nepristupnu seoskoj 
idili, Dva su ozbiljna čovjeka ovdje čitala stvarcu 
i oba su — rekoše — proplakala, a to je, vjere mi, 
sladka nagrada, Svikne li Vam se, dajte joj mjesta 
u uzkršnjem prilogu, 

Bude li zdravlja i bolje volje, nego li ju rađa 
preduga zima i zimska osama lička, rado bih na- 
stavio ove sličice s ličke vrištine, 

Planinka moja (To je gospođa supruga. I-r.) 
svojski se zahvaljuje za ljubezno Vaše spominjanje, 
a ja Vam šaljem tri košića, ne pisanih uzkršnjih 
jaja, već toplih prijateljskih pozdrava, ostajući 
Vaš iskreni poštivatelj Budisavljević, 


IV, 

Kao urednik imao sam i previše prilike da se 
uvjerim o materijalnoj bijedi nesamno talentiranih 
književnih početnika, nego i nekih starijih književ- 
nika, koji su bili zemaljski činovnici, ali su radi 
dugotrajne bolesti ili s političkih razloga veoma 
teško živjeli, pa su nastojali da zasluže »koju 
krajcaru«, Ja sam, mogu iskreno reći, smatrao svo- 
jom životnom humanitarnom zadaćom, da u takvim 
slučajevima, koliko je najviše mogućno, priskočim 
u pomoć, Nebrojene su ure, koje sam, mjesto da se 
odmaram i zabavljam, u tu svrhu upotrebio da 
svakojake »nemoguće« rukopise (osobito mladih 
ljudi iz Srbije, koji su bili stranački progonjeni) 
udesim bar toliko za štampu, da ne budu očito ruglo 
u listu, za koji sam bio odgovoran. U takvim slu- 


čajevima radilo seo čovjeku, ane o književniku, 
pa kad mlađi naši u bibliotečnim godišnjacima za 
ono razdoblje, kad sam ja bio kod »Nar. Novina« 
glavni suradnik i kasnije urednik, nađu i feljtona i 
»poučnih« članaka, koji literarno nisu zaslužili da 
budu štampani, neka se sjete, da su samo zato štam- 
pani, kako bi njihov pisac i njegova porodica bar 
prelazno došli do korice kruha, ili podmirili kakvu 
drugu veliku potrebu. Radi otštete pretplatnicima 
za takve slučajeve davao sam obilatih priloga i na- 
stojao s druge strane da priopćujem literarno naj- 
bolje stvari, koje su se mogle dobiti, 

Među onima, koji su me se osobito bolno doi- 
mali na svršetku 19, i početku 20, stoljeća, bio je 
naš stari književnik Ferdo Becić, Ne samo da 
je pod stare dane oglušio, nego su ga često mučile 
i razne akutne bolesti, za koje su izdaci nadmaši- 
vali mirovinu županijskog tajnika, pa je morao na- 
stojati da kako-tako zasluži štogod povrh ove mi- 
rovine, Uz to ga je boljelo, da ga »mladi« nikako 
više ne regardiraju kao književnika, premda 
se njegova »Kletva nevjere« još i onda (a možda 
i danas) više čitala, nego mnogi proizvod tih mladih 
i bezobzirnih konkurenata, Kako ga je to boljelo, 


uz ostale nevolje, posvjedočava owo pismo: 


U Novoj Gradiški 28. IV, 1898, 
Veleučeni gospodine! 

Odilazeći posve iz Zagreba, bio sam prošle su- 
bote u redakciji, da se s Vami osobno oprostim, te 
da Vam se na dosada mi izkazanoj dobroti što to- 
plije zahvalim... , 

Ja sam od 18. do 26, t. mj. u Zagrebu bio, al 
sam skoro cielo to vrieme bolestan u krevetu u ja- 
koj groznici proboravio, i čim sam se opet u ovdašnji 
kraj u ovaj svježi, zdravi i miomirisni zrak povratio, 
opet sam se tako oporavio, da mi se moja bolest u 
Zagrebu sada samo ko kakav ružan san pričinja. 

Akopren mene hrvatski narod već počam od god, 
1876. nekim hrvatskim literatom smatra, to se ipak 
čini, kao da me novoustrojeno književničko društvo 
kao takovog posve ignorirati namjerava, jer me ni 
na jedan ni na drugi sastanak pozvalo nije, ako- 
prem je više puta u novinah iztaknuto, da su k tim 
sastankom svi poznati hrv. literati pozvani bili. 

Nu pošto je u takovih stvarih za mene jedino 
mjerodavan narod, o kom sam uvjeren, da moje 
literarne radnje rado čita i priznaje, to ću i nada- 
lje na literarnom polju, i to još većom rev- 
nošćunegoli dosada, raditi, ne mareć puno 
za to, da li me nekolicina kao literata ignorira, ili ne, 

Preporučujuć se i daljnjoj blagonaklonosti i do- 
broti Vašoj, i pozdravljajuć Vas najsrdačnije, — 
ostajem Vaš iskreni i zahvalni prijatelj i štovatelj 

Ferdo Becić. 

Oporavak siromašnog Becića bio je, žalibože, isto 
tako prolazan, kao što je bila njegova nada, da će 
opet moći s »još većom revnošću« literarno raditi, 
isprazna, On je 1900, opet u Zagrebu, pa mi 21, ju- 
lija šalje nekoliko »sitnica u svrhu eventualnog uvr- 
štenja« u »Nar, Novine« i piše: 

»Evo me bolest tako pritisla, da već evo treći 
mjesec nikud iz sobe ne mogu, Da nije toga, mogao 
bi si opet u kojem uredu zaslužiti koji forint. Stoga 
sam tako slobodan. zamoliti Vas, da biste imali do- 
brotu, pružiti mi sgodu, da si, radeć za Vaš list, 
makar štogod zaslužiti mogu, jer inače propa- 
doh!,.. Dne 29, £, mj, odlazim k rodbini u St, Pe- 
trovoselo u Slavoniji skupa s obitelju, te ću tamo 
mjesec dana probaviti, ne bih Hi se na Sorskom zraku 
štogod oporaviti mogao, Samo ako ću se od silne 
slabosti u vagon popeti moći!,,, Preporučujući se 
i daljnoj Vašoj dobroti ,  ,« 

Na 28. VII, šalje mi sinčića sa Pisamcetom, u 
kojem sa zahvalnošću moli da mu se za štampane 
dvije »sitnice« doznači honorar od 2 for, 43 novč., 
»te ću si makar voznu kartu do St, Petrovasela ku- 
Piti, kamo sutra 5 obitelju polazim, — ako se bu- 
dem mogao u vagon popeti«, Itd, Koliko suvišnih 
Zahvalnih riječi za te sitne usluge, od kojih se ne 
mogu sitnije pomisliti! Ja sam proplakao žaleći, 
što mu ne mogu dolično izdašnije pomoći, i da je 
makar što veće poslao. bio bih bez obzira na sadr- 
žinu i formu rado štampao, Ili ima koga, koji u 
sličnom slučaju ne bi isto učinio? 

Međutim čini se da se je opet oporavio, jer u 
pismu od 26, augusta 1902, ne spominje nikakve 
boljetice, nego očito vedriji piše: : 

»Evo sam tako slobodan priposlati Vam za Nar, 
Novine malu svoju šaljivu Pripovijest iz bivšeg 
krajiškog života pod naslovom »Moj prvi vuk«, Mi- 
slim da će se i ova stvarca dobro svidjeti, jer je ne 
samo zanimiva i puna humora nego je donekle 1 
mali listak za kulturnu historiju dične naše bivše 
krajine. — U svom sam rukopisu puno toga brises 
i skratio, te zato mislim, da ta pripovjedčica ne će 
više od dva podlistka zauzeti. Pozdravljajući 
Vas... .« 

Nekoliko dana kasnije ispravlja »krupnu po- 
rješku«, koja mu se u privovijedci »u pero zale- 
tila«y pa me zadovoljno izvješćuje, da je svoga 
mlađega sina otpremio u Kismarton, gdje je »hvala 
Bogu na drž. trošak primljen« u II, razred tamoš- 
nje niže vojničke realke, Zatim dodaje: 

»Pošto ovdje skoro svake zime skupa sa supru- 
gom od nesretne influence obolim, to ćemo ove go- 
dine pred njom pobjeći u Spljet, ne bi li tamo pod 
toplim podnebljem liepe Dalmacije makar jednu 
zimu zdravi ostali, te ćemo tamo ođ studenog do 


travnja boraviti kod moga starijeg sina Kornela. 
koji ondje kao nadporučnik kod 22, pješ, pukovnije 
služi, jer smo sada sami te nemamo više radi djece 
u Zagrebu živjeti«, 

Iskreno sam se radovao, što je stari Prijatelj 
zbrinuo djecu, pa je mogao lakše živjeti, a nije se 
je teško bilo s njime razgovarati, Onda se je opet 
više tužio ni na bolesti, nego je lično dolazio u ured, 
kad je imao zašto, jedino je sve više oglušivao, pa 
Počeo više osjećati književnikom i bio je pun sa- 
mopouzdanja, | 

Ovo je zadnje pismo, koje imam od njega: 


UZagrebu, 16, XI, 1907. 
Veleučeni gospodine! 


Zahvaljujem Vam najsrdačnije na dobroti Vašoj, 
kojom ste izvoljeli onomadne u »Narodne novine« 
uvrstiti onu bilježku o mojoj drami »Persa« i o pre- 
poruci mojih »Djačkih uspomena«. 

Premijera moje spomenute drame bila je na su- 
tra odredjena, nu radi nekih zaprieka morala se 
je odgoditi, te će istom dne 28. i. mj, biti, 

Prema uputi kaz, uprave skratio sam znatno tu 
dramu, izpustiv iole suvišna mjesta. a Natana Ibde- 
ramana prekrstio sam u: »Abdul Ibderaman, p o- 
turicailihvar«, da ne bi možda naša braća Izra- 
elićani mislili, da se prikazom toga lovova pod pri. 
jašnjim imenom Natan možda na nje nišaniti hoće. . 

Ako ta moja drama na pozornici dobro uspije, 
izdati ću ju možda u novom izdanju zajedno sa 
shodno preradjenom pripoviešću »Persa« tiskanom 
$. 1876, u »Viencu« i sa napjevom pjesme, što ju 
»Persa« u V, činu kao neki »Schwanengesang« pje- 
va, pošto je i taj napjev moja skladba, — Ta će 
onda knjiga našim budućim dramskim piscima 
možda u toliko dobro doći, što će u njoj naći ko 
neku praktičnu uputu za dramatiziranje pripoviesti 
i romana, prikladnih za dramatizaciju, — Tom sam 
sfodom tako slobodan, ponovno zamoliti, da bi bili 
tako dobrostivi, progovoriti koju o toj mojoj drami 
u »Nar, Nov.« i iza njene premijere, Ili bi to možda 
Vaša gospodjica kćerka Vanda učiniti htjela? Ja 
bi joj vrlo zahvalan za to bio. 

Na tu molbu nuka me jedino skroz nesebična 
vruća želja, da to moje djelo bar nešto doprinese 
k tomu, da se bratska ljubav i sloga u narođu na- 
šemu prema tendenciji drame na korist domovine 
naše što većma učvrsti i što trajnije ustali, 

Preporučujuć se i daljnjoj blagonaklonosti Va- 
šoj.., ostajem uz srdačni pozdrav Vaš stari i za- 
hvalni prijatelj i štovatelj Ferdo Becić. 


Priopćuje Janko Ibler, 

MRTVI PJESNIK 


Jer je volio mladost ko stara vina 

i zanio se njom ko Narcis sred gaja; 

jer se volio gledat u jezeru tišina, 
oteše ga bozi od žena i sjaja. 

Tu leži mladi pjesnik, i red cipresa 
u lakom ritmu nad pločama se klanja, 
Često jedna žena s tugom svoga mesa 


dolazi da kleči i beskrajno sanja, 

Lijepa je ko večer, kad u nebu rudi 

i asne neznana u kraljevskom žaru, 

Tad je mladost oblak koji zlatan bludi, 

Gdje izabrana bješe u svome čaru 

ta što će vječno volit tek kam što ćuti? 

Uvjek kad se vraća, blagi su joj puti.,, 
Frano Alfirević, . 


PJESMA 


Usamljeno proživjeh pola vijeka u zidovima bijelim, 
gdje su samoća docvjetavale rime 
o ženi, kojoj nikad neću doznati ime, 


Tek violinska žica svijet od pjene stvara 
i tri umrljane knjižice sopstvenih stihova 
u dnu ormara, 


Žena, kojoj bih cijeloga sebe dao, 

koja bi došla sa sivim putničkim velom: 

nad usamljenom šumskom kućom bila bi zvijezda 
nova. 

I kad joj ne bih srce ni lik znao, 

kao večernji mjesec osvijetlila bi put 

u tamnici sanjarske mladosti i stihova, ' 

Rade Drainac. 


U JESENI 


Sve gušća magla biva, - : 
Još malo... zavit će — siva 
i troma — čitavi kraj, 
Neprovidna se utkiva 

u biće stvari, Skriva 

u velo vlage i jada 

sve, što dosad bilo ko raj. 


U kosti zebnja se toči 

i očaj u dušu lije,., 

I doli i vrhunce 

od svijetla krije, 

Ja sklapam sumorne oči 
i gledam, osjećam sunce, 
koje me grije. 


Iva Rod, 


NEMIRNA NOĆ 


Noć... 

tamna, olovna, zloslutna i kobna 

pala je danas na prastari zamak, 

u kom i mladi pjesnik teško sniva 

u slavnom, rimskom, visokom tornju.., 


Slutnja.., 


Vjetar nemilosrdno, bučno zavija, 

ubavom Dolenskom čuje se muklo: hu.,, hu.. 
Škripi otvoren prozor, 

sve veći lavež pasa 

i romor nabrekle Save ,, , 


nenadna, zloslutna, strašna k& mšra — 


uštapljena, voštana i hladna 


kroz borik i jelik se šulja: 


u moju odaju pustu, 
u moju kulu snenu, 


uu moje nemirno srce — — 


i nosi mi nešto 
strašno i sivo 
k6 viziju 


Smrti, 
bijele, mlade, nedužne: 
Smrti — — — 


Marin Pavlinović, 

LISTAK 


“a KAZALIŠTE. 
J. FREUDENREICH; CRNA KRALJICA, 
Jubilarna predstava 18, XI, 

U nizu jubilarnih predstava iznešeno je na pozornicu 
i ovo staro i sasvim zastarjelo djelo Josipa Freudenreicha, 
jednoga od suosnivača i preporoditelja našega kazališta. 
Djelo je iznešeno sišurno u dobroj nakani i sa svom 
pomnjom, kako se iznose na vidjelo stari vrijedni antikviteti 
u bojazni da ih ne bi oštetio drukčiji duh novoga vremena, 
Zato se o ovom komadu i može govoriti samo tako kao o 
jednom antikvitetu, koji je nekada u svoje vrijeme imao 
neku relativnu vrijednost i značenje, Danas, o tome je 
valjda uvjeren svaki gledalac, nema to djelo nikakve knji- 
ževne ili umjetničke vrijednosti osim jedine draži jednog 
antikvarnog dokumenta, na kome se vidno ilustrira rađanje 
i razvoj naše kazališne umjetnosti, 


Kao isključivo teaterski čovjek Freudenreich nema 
kakva velikog smisla za književnost niti njegova djela imaju 
kakva jačeg značenja za našu književnost, Od početka do 
kraja on je jedan od onih marljivih diletanata, koji su nužni 
za svaki pothvat i za svako djelo, ali koji sami u sebi ne- 
maju mnogo ni invencije niti kakva osobitog dara. Kao 
marljivi propagator kazališne umjetnosti, a u oskudici 
dobrih autora, Freudenreich se sam trudi, da napiše neko- 
liko tekstova, kako bi se mogli u domaćim komadima upo- 
sliti glumci i ujedno obogatiti repertoar domaćeg kazališta. 
Kako se vidi, on je autor iz nužde, on nije autor sa knji- 
ževnim ambicijama i u književnom smislu, već neke vrsti 
režiser, koji za svoje glumce piše sam uloge, pisac teksta 
ad hoc, Tu svoju dužnost (upravo dužnost!) pisanja teksta 
smatra on publicistiškom i propagandističkom, Njemu ne 
diktiraju kakvi posebni zakoni stvaranja, njegov tekst 
diktira publika, njezin ukus i njezin interes, Prema publici 
je on bio otprilike u istim odnosu kao naše današnje no- 
vine, I jedino po tome je shvatljivo ono šarenilo od one 
nebulozne fantastike do fotografskog realizma, mješavina 
one moralne sentimentalnosti i Patetičkog = patriotizma, 
Autor je valjda mislio i znao, da samo to može zadovoljiti 
sve slojeve njegove beterogene publike, i kad je tako, onda 
je ovaj komad više dokumentaran i ilustrativan za ukus 1 
shvatanje tadanje publike, negoli za talenat samoga autora. 
Jasno je zato, da nas uz ovaj komad može zadržati samo 
naučni i istorijski interes, a nikakva umjetnička potreba ili 
autorovo osvajanje našega interesa, Zato je bilo sasvim 
promašeno, kad su neki komentatori Pokušali tražiti i do- 
kazivati i neku književnu vrijednost ovoga djela. Ono te 
vrijednosti nema ni najmanje, a čini mi se, da ni autor 
nije išao za tom vrijednošću, jer_mu je, izgleda, bila jedina 
nakana, da svojim glumcima napiše nove uloge i da svojoj 
publici dade novi tekst, i to onakav, kakav ona želi, Uz 
takvu autorovu tendenciju promašen je onda svaki pokušaj, 
da se djelo tretira po nekom umjetničkom i književnom 
mjerilu. 

Mislim, da u ovoj izvedbi nije komad iznešen sa onoliko 
pomnje, kakvu traže ovakvi antikviteti, Režiser (g, Raić) je 
premalo istakao istorički stil režije tako, da su neke scene 
(zadnje) iznešene sasvim u stilu savremene režije, Tim je 
komad izgubio na onom starinskom koloritu, primitivnost 
tadanje režije nije dovoljno istaknuta i tako se je cjelo- 
vitost igre kidala u dva režijska stila: stari i novi, To zvuči 


nekako disharmonično, otprilike onako kao kad u jednoj 
pjesmi nađete pomiješan tvrdi metrički stih sa nevezanim 
slobodnim stihom, Takav antikvitet, kao što je ovaj komad, 
može u nama pobuditi neki interes samo u strogoj i što 
strožijoj istoričkoj opremi, Drukčije on balansira između 
neuspjele drame i još neuspjelije operete, Tim više se tre-: 
balo ograničiti na taj strogi istorički okvir, kada komad 
i onako nema druge osim te istoričke vrijednosti, Glumci 
su bili svi iz reda tako »raštimovani« i rastrešeni, da gle- 
dalac nije bio na jasnu: da li oni imitiraju svojom slabom 
$lumom stare diletante ili se zbilja ne mogu da užive u te 
dosta apstraktne, knjiške uloge. Možda ta zabluda nije na- 
stala krivnjom samih glumaca (jer su neke uloge bile u ru- 
kama dobrih glumaca) koliko krivnjom režisera, koji je ovaj 
komad prezentirao kao kakvo savremeno umjetničko djelo. 
Da je glumac Raić bolji od režisera Raića dokazala je u 
ovom slučaju njegova mala uloga odvjetnika, koje je lice 
bilo jedino živo i istiričko u čitavom komadu, Što se tiče 
publike, ona je svojim velikim dijelom pokazala, da se nije 
mnogo izdigla nad niveau stare Freudenreichove publike. 
Na kraju moramo primijetiti, da nam je nerazumljivo, 
radi kojih razloga se iznose u jubilarnim predstavama od 
starih, samo lokalni, zagrebački komadi, Zar ne bi bilo 
raprezentativnije i zahvalnije za glumce i za publiku, da je 
mjesto i Diogenesa i Crne Kraljice iznešen kakav opće- 
narodni, bolje poznati i književno vrjedniji komad, U tom 
bi slučaju to iznošenje starina imalo i neki veći i trajniji 
kulturni smisao. L Nevistić. 


BOŽJI VITEZ. 
Roman iz 13, stoljeća, 
Gospodine uredniče! 

Izrazili ste želju, da napišem kao neki prikaz o mome 

netom izašlom romanu, što ovime najpripravnije činim. 
* 

Kad sam posljednji put bio u Asizu, upoznao sam se 
s patrom Alfonsom Marijom Santarellijem, profesorom knji- 
ževnosti na franjevačkom sjemeništu kod Sv. Damjana. U 
razgovoru dotakli smo se i romana, što ga je tada neki 
Talijan napisao bio s tendencijom, da zablati uznositi lik 
asiškoga Sveca. 

Izrazivši negodovanje svoje nad onolikom bezočnom 
sablažnjivosti baš sa strane jednoga zemljaka Svečeva, obre- 
kao sam patru Alfonsu, da ću ja napisati roman, u kojemu 
ću prikazati simpatičnu pojavu Svetoga Franje u pravome 
svijetlu, dajući time neku zadovoljštinu svijetloj uspomeni 
njegovoj. 

Iza opsežnih studija napisao sam kritičnu povijest Fra- 
njina života i prikazao kulturno i političko stanje onoga 
doba u kome je živio. Knjiga je bila gotova, nakladnik je 
htio da ju preuzme kad me snašla teška bolest, I tad se 
iznenada sjetim svoga obećanja, Zadržao sam već gotovu 
radnju i odlučio napisati roman, kako bi Za vanrednu i 
veliku ličnost asiškoga Sirotana pobudio zanimanje u što 
većem, u što širem krugu. Znao sam, da će knjiga u ovom 
obliku bolje poslužiti mojoj namjeri nego li naučna knjiga, 
koju bi uzeli u ruke, samo stručnjaci ili možda gdjekoji 
amateuri, 

Evo, tako je došlo do romana o Svetom Franji, za koji 
mi je poslužio velik dio opsežnoga gradiva, što sam ga 

prikupio bio za prije spomenutu radnju. Prvi je dio romana 
pod naslovom — Božji Vitez — izdalo zaslužno Društvo Sv. 
Jeronima i vrlo ga lijepo opremilo zamolivši našega 
Račkoga, da ukrasi knjigu svojim crtežima, što je dičnom 
umjetniku vrlo lijepo uspjelo. 


* 


Proučavajući razne životopise Svetoga Franje činilo mi 
se, da mnogo toga nije psihološki obrazloženo i da ima 
mnogo protuslovlja u onom, što se o njemu pripovijeđa. 

To je sasvim naravno, jer su životopisi Sv, Franje kom- 
pilacije raznih izvještaja o njegovu životu što od ljudi, 
koji su živjeli u njegovu društvu, što od osoba, koje su o 
njemu čule pripovijedati, i to u vrijeme, kad je Franjo 
već bio Svetac, a zaboravljalo se kraj sveca na čovjeka. 

Ti su podaci udešeni prema subjektivnom shvaćanju po- 
jedinih izvjestitelja, 

Prvi i najuvaženiji Svečev životopisac je Toma Ce- 
lano, koji je sastavio dva Franjina životopisa. 

Njegove obje radnje pisane su velikom govorničkom 
vještinom i poznavanjem sredovječne književnosti, u kojoj 
su pripovijesti o svecima (hagiogralija) zapremale prvo 
mjesto. ' 

Nino Tamassia, profesor historije prava i crkvenoga 
prava na padovanskom sveučilištu, napisao je raspravu o 
Franjinim životopisima, tu ispituje vjerodostojnost 
i istinitost svih podataka, što ih iznose Franjini živo- 
topisci, : 

Nametnula mi se misao, da vijesti o Franjinoj mladosti 
nije nitko napisao, tko je zaista u mladosti s Franjom općio. 

Celano je govorničkim načinom htio istaknuti oštru 
opreku između svetačkoga Franjina života s njegovom mla- 
dosti, pa ju je zato tamniju prikazao, da se kasnije svetost 
Franjina što sjajnije istakne. 

Boje za svoju tamnu sliku Franjine mladosti uzeo je iz 
»Dialoga« Grgura Velikoga, iz djela rimskog  satiričara 
Juvenala i iz ispovijesti Sv, Augustina, Tomassia to doka- 
zuje citatima, gdje se vidi, da je Celano doslovno prepi- 
sivao fraze o navodnoj pokvarenosti mladoga Franje, 
Službeni životopis Sv. Franje od Sv, Bonaventure, koji je 
imao nadomjestiti sve druge životopise, ne govori o Fra- 
njinoj mladosti, nego samo kaže, da je Franjo bio onaj 
anđeo, čiji dolazak navješćuje Sv. Ivan u Apokalipsi, 

Polazeći sa stanovišta, da znanje i neznanje, strasti i 
lijepa čuvstva naših roditelja žive u našoj duši, a od vanj- 
skih odnošaja da ovisi: hoćemo li moći dobru tu baštinu 
umnožiti ili zlu umanjiti. Celano pogrđuje i Franjine rodi- 
telje, od kojih da je Franjo sve zlo baštinio. 

Vanjski odnošaji u Italiji bili su u ono doba već nešto 
bolji nego li su bili u desetom stoljeću, ali su doista bili 
još vrlo jadni. 

U sredovječnom društvu vladala je s jedne strane neo- 
buzdana laskalašenost, a s druge strane pokorničko raspo- 
loženje u formi težnje za samoćom i siromaštvom, 

Užasan život na zemlji vodio je do težnje za nebom 
ubijanjem strasti i mrcvarenjem puti: bičem, pokorničkim 
pojasom, hrapavim odijelom na golemu tijelu,  askezom. 
Svijet je bio pun vaganta, među njima mnoštvo žena; oni 
dolaze u velikim hrpama na dvorske svečanosti, turnire, 
proštenja i vašare, Kraj toga svuda krvave tučnjave, pokolj 
židova, ubijanje heretičara, užasne sudstvene torture istra- 
hovita smaknuća, 

Ali bi značilo nevidjeti istinu, kad ne bismo istaknuli 
baš protivnu sliku lijepih idealnih odnošaja, kojih je bilo 
i u Italiji i u Provansi. 


Javni i“privatni viteški život obasjan je sjajem truba- 
durskoga pjesništva i uglađenih lijepih običaja, 

Dante je u XIV, pjevanju »Čistilišta« posvetio vijenac 
uspomena ovomu idealnomu životu u otmjenim krugovima 
XIII. stoljeća na usta Guida del Duca, koji je umro godine 
1245., a od onda čami u Čistilištu, On govori: Ne čudi se 
Toskanče, plačem li, kad se sjetim Ugolina d' Azza, koji 
življaše s nama; Federiga Tignosa i njegove družbe, kuće 
Traversara i Anastagi — —; kad se sjetim gospođa i vite- 
zova, časnih truda (turnira) i dokolice (trubadurskoga pje- 
vanja), što nam omiliše radi ljubavi i viteštva tamo, gdje 
su se (sada u XIV, stoljeću) srca tako pokvarila. O Berti- 
novo, moje rodno mjesto! Zašto i ti ne propadneš, kad te 
je ostavila tvoja viteška obitelj i mnogo tvojega svijeta, da 
se ne izopače i oni. 


Sve te kreposti o kojima Dante govori mogu se naći u 
provansalskomu puku, i ne samo u viteškim dvorovima, Ovo 
doba viteškoga i trubadurskoga poleta sjajno se istaknulo 
kad su mnoge hiljade otmjenoga i prostoga svijeta u prvoj 
križarskoj vojni hrlile u Svetu Zemlju, da svojom krvi oslo- 
bode Isusovu domovinu, ; 

Thode sasvim odlučno zastupa mnijenje, da je Franjina 
mati bila rodom grofica Baurlemont iz Provanse i potkrep- 
ljuje to svoje mnijenje dobrim razlozima.!) 

Ova činjenica obara Celanovu tvrdnju o pokvarenosti 
Franjinih roditelja. Pače, ni za oca Franjina se ne može tvr- 
diti, da je bio raskalašen, dokaz tomu, da je svojim radom 
i razboritim načinom života stekao veliki imetak a asiška 
ga je crkve brojila među svoje velike dobročinitelje, 


Legenda o sv. Franji ne pripovijeda ništa o njegovu uz- 
Soju; imao sam dakle slobodne ruke pa sam opisao način 
sredovječnoga uzgajanja u otmjenim kućama i velik utjecaj, 
što su ga imale majke i svećenici. Vjerojatno je, da je sve+ 
ćenik čuvar crkve sv, Damjana, što je bila u komšiluku 
Bernardanove kuće, utjecao na Franju već u njegovu djetin- 
stvu, Dao sam mu ime Čiro u počast moga dragoga učitelja 
franjevca O. Čire. Pripovijesti o ukroćenim zvijerima, prija- 
teljima svetaca uzete su iz starih životopisa svetaca i dia- 
loga Grgura Velikoga, Vrlo je vjerojatno, da su se u Sred- 
njemu Vijeku mnogo pripovijedale i to ne samo djeci; isto 
kao što se pripovijeda još danas u Umbriji priča o ukroće- 
noni raku iz Gubbia, U životu sv, Franji ima mnogo tragova, 
po kojima se vidi, kako su te pripovijesti na njega djelovale, 
Ja sam te tragove tražio pa sam pokušao pokazati, kako se 
je razvilo Franjino kasnije mišljenje i osjećanje gledom na 
životinje. 

* 

Celano osjeća potrebu da protumači preokret Franjin na 
pokornički život pa kaže, da je Bog Franju pogodio teškom 
bolesti uime pomazanja (unetio) za buduće zvanje. J&rgen- 
sen?) prihvaća tu misao te i on počima svoj životopis Franje 
Asiškoga tom bolesti, koja da je zametak budućega Franji- 
nog obraćanja, 

Prema tomu bi izgledalo, da je Franjino obraćanje bilo 
pataloške naravi, a to je nesmisao, pa je sigurno najdalje od 
shvaćanja Celenova i Jčrgensenova. Ruggero Bonghis) sa- 
svim pametno uzima, da jel ta bolest bila posljedica Franjina 
ratnoga sužanjstva u Deragiji. 


1) Thode: Franz von Assisi und die Anf4nge der Kunst 
der Renaissance in Italien, Berlin 1904. pag. 4. 

2) Joh, Jorgensen, der Heil, Franz von Assisi, 

3) R, B, Francesco d? Assisi str, 29. 

U protuslovlju sim sobom Celano pripovijeda, da je Fra- 
njo poslije svoje bolesti htio poći s nekim siromašnim vite- 
zom ratovati u Apuliju a ne spominje se nigdje, da je mladi 
Franjo ikad igdje naučio boriti se na viteški, oklopljen i na 
oklopljenu konju s dugom sulicom i teškim velikim mačem, 

Celano pripovijeda, da je taj vitez bio siromašan, a drugi 
izvori kažu, da se je asiški vođa u Apuliju zvao Gentili. Ne 
treba dakle mnogo fantazije, da se dođe do zaključka e je 
taj Gentili podučavao Franju u viteškom baratanju oružjem 
prije no se je Franjo borio protiv Peruđana, a još daleko 
prije no je Gentili sakupio vojsku za Apuliju, 

Ta preuranjena Celanova vijest o tom vitezu i Franjinoj 
nakani da ide u Apuliju uzrokom je potpune konfuzije u 
kronologiji Franjina životopisa, pa je već Thode izrazio mi- 
sao, da je Franjina nakana da vojuje u Apuliji, mogla nastati 
kasnije, iza rata Asižana protiv Perugije i poslije Franjine 
bolesti, Da je grof Tavorino Sciffi, otac svete Klare, kao 
najugledniji feudalni grof u Asisu u svim tim događajima 
imao udjela, vrlo je vjerojatno; zato je sasvim opravdana 
uloga, koju sam mu udijelio te sam uzeo, da je Klara već u 
djetinstvu poznavala dvanaest godina starijeg Franju a taj je 
kao sin grofinje Bourlemuat sigurno uz majku si općio s obi- 
telju grofa Sciitija. 

Grofov sin Rafino zastupa onu raskalašenost i aristokrat- 
sku obijest sredovječnoga viteštva, koja je najjači kontrast 
prema idealnim tipovima onoga vremena, 

Udes svete Makselende, koja je poginula od ruke takova 
viteza, dala mi je povoda da uvedem u svoj roman tip kakav 
je Danteova Beatrice i da ju učinim ženskim Franjinim 
idealom, Njena tragična smrt je nužna u kompoziciji ro- 
mana, jer joj nema kasnije mjesta u Franjinu životu a i 
Beatričina smrt je djelovala na Danteovo obraćenje, 

: Kako mi je bio ograničen broj štampanih araka nisam 
mogao u ovom prvom svesku opisati Rufinov razvoj u gu- 
bijskoga vuka i njegovo obraćenje, 

- Henrik VL, sin Barbarossin, sredovječni Nero, privlači 
karaktere kakav je bio Rufino, pa ih u zlu usavršava svojom 
primjerom, : 

Njegov dolazak u Asiz i uloga Konrada, Asiškoga grofa, 
historijske su istine, Uopće sam se svuda po mogućnosti dr- 
žao historijskih činjenica, zatim sam se služio poznatim le- 
gendama o svecu, napokon sam prema potrebi s pjesničkom 
slobodom psihološki motivirao pojedine čine i događaje. 

U asiškom grofu Konradu švapskomu orisao sam prazno- 
vjerje Srednjega Vijeka i neraspoloženje talijanskoga naroda 
Protiv Nijemaca, čiji carevi su u svojim borbama protiv 
Papa i protiv samostalnosti talijanskih država mnogo zla 
počinjali, 

Činilo mi se potrebno da pokažem, kako je sin bogata 
trgovca mogao doći do toga da prezire način kako se često 
bogatstvo stiče, pa sam uzeo da je otac Franjin svoga sina 
Poveo u Firencu bankarima, 

Jergensen*) daje prvomu poglavlju Franjina životopisa 
naslov: Franz der Kirchenerbauera legende nam pri- 
povijedaju, da je Franjo ponajprije dogradio crkvicu sv, Da- 
mijana, onda Poveipinkulu pa crkvicu sv, Petra.  Thode 
kažeš) »Wie kommt es, dass gerade jene Kirchen iberein- 
stimmende bauliche Figentiimlichkeiten zeigen, die, ohne 
Zusammenhang mit der gesammten voran- 
gehendenitalienischenKunst,in enger Beziehung 
zu franzčsischen Bauten der Zeit stehen? Wie kommt 
*) Op. cit. p. izg. i d. o 
5) Op. rect, pag. 315, 


es dass,., diese drei Kirchen jene dem Siiden Frankreichs 
iast ausschliesslich damals eigentiimliche Form der WgSl- 
bung zeigen.., 

Protumačio sam to tim, da sam pripovijedao, kako je 
Franjin otac svoga sina vodio u Pisu gdje se počeo zanimati 
za građevnu tehniku a kasnije u južnu Francusku, gdje je 
dobio nužne upute, kako se tamošnji svodovi grade. 

Sve to pripovijedam u formi Franjinih doživljaja kao i 
slika trubadurske svečane predstave u Asisu, Predmet te 
predstave uzeo sam sa jedne Giottove slike u podzemnoj 
crkvi sv. Franje u Asizu, koja prikazuje »Pobjedu Nevi- 
nosti« a svečanu povorku poslije predstave, prikazao sam 
po jednoj. slici iz XIV. stoljeća u Sienskoj galeriji. 

Osobe romana stupaju u svijetlo svjetske povijesti nastu- 
pom pape Inocenta III, i Henrika VI, kralja sicilskoga kra- 
ljevstva, a u Asizu se odigravaju građanske borbe kao i u 
ostalim gradovima Italije te borba u susjednjem Jerugijanu. 
Opis života zasužnjenih vitezova i boraca u tamnici opisan 
je po savremenomu izvještaju, što ga saopćuje Davidsohn.$) 

Franjini žalosni doživljaji razaraju sve njegove svjetske 
amibicije i on se kao prvi čin novoga života posveti njezi 
najbjednijih nesretnika: gubavaca, 

To je prvi korak k njegovu preobraćenju, ali nije po- 
sljednji a glede potpunoga preobraćenja i novoga Franjinoga 
života ustanovljuje dr, Dominik Mandić, učeni naš franjevac, 
točno rok pravoga početka,!) Tu se odigravaju dramatski 
prizori, kojima će započeti drugi dio mojega romana. 


Kršnjavi, 


MARKO RISTIĆ: OD SREĆE I OD SNOVA. 


Pjesme. Izdanje S, B, Cvijanovića, Beograd 1925, 

Marko Ristić je jedan od onih mladih književnika, koji 
se ne zadovoljavaju dosadanjim stvaranjem lirike, koji se 
ne zadovoljavaju da idu utrtim putevima doživljavanja 
umjetnosti, nego se trude, da iznađu nove staze i nove na- 
čine umjetničkoga stvaranja, U tome cilju on je pokušavao, 
da na stranim, osobito francuskim, novim književnim po- 
kretima ispita i shvati nove zakone i metode stvaranja. To 
novo ga je u teoriji sasvim i osvojilo i on je to novo počeo 
sa nekim fanatizmom da brani i objašnjava u stupcima one 
bivše egzotične revije »Svedočanstva«, Od svih umjetničkih 
programa i metoda njega je najviše zagrijao pokret fran- 
cuskih nadrealista i on je jedan od prvih, koji je kod nas 
pokušao da udomaći tu novu struju, Ipak, Ristić kao da se 
nije mogao da pomiri sasvim sa ekskluzivizmom »surrealista« 
i on je u teoriji pokušao da premosti onu praiskonsku 
opreku razum-osjećaj, da te opreke zaobli u jednoj višoj 
sinteži, gdje razum nije sama hladnoća, nego ga isprepliću 
niti krvavoga osjećaja, Karakterističan po to njegovo novo 
shvatanje i nastojanje je njegov članak u »Svedočanstvima« 
(4. broj od 21, decembra 1924.) »Krv razuma«, 

»Razum krvi! Dolinom razuma pokušao. sam da nađem 
plodonosne reke, ponornice, slivove krvi, Van Srubosti i 
krikova, na žitnim poljima misli, tihe muzike, pokušao sam 
da nađem snagu, da sagradim Sigantske aerodrome, da mi 
ne budu potrebni kršni planinski visovi da bih došao do 
kula vazduha, ka slobodi, ka suncu. Od mirnoće, od nepre- 
glednih ravnica razmišljanja, sna, ka moći, Tražio sam stru- 
janje nepobedivosti, rastopljenoga' čelika, po sočnim, blago 
zatalasanim, njivama misli, lutao sam za krvlju razuma, Ali 
%) Davidsohn, Geschichte von Florenz. 

") Dr. Dominik Mandić: Studia chronologica in Vitam S. 
Francisci, , 

kada je ta zažuborila krv, bila je to pesma krvi uopšte, 
crvenog nagona, svih rumenih zora, svih neposrednih sla- 
pova, svih snova tela, svih buđenja, Nevidljiva, nečujna, 
ali nepobediva, živodajna pesma krvi. I na dnu te jedin- 
stvene, gromovite muzike, nabujale tišine, tajanstveno, toplo, 
plavo i neumitno, opet je zablistao alhemijski kamen ra- 
zuma, ,« 

To je teorija i takav je teoretičar Ristić, U primjeni, u 
praksi, u pjesmi on se drži doslovno svoje teorije i sve nje- 
gove pjesme daju zbilja dojam jedne konzekventno primije- 
:njene teorije, U tim pjesmama kao da se ne osjeća više onaj 
živi život čula, život nerava, Taj život je samo podloga, on 
je preko osjećaja izazvao jednu žicu u razumu i istom kad 
se taj osjećaj sasvim racionalizovao, kad je iz njega ostru- 
$ano sve ono živo, svakidašnje i prolazno; istom tada došlo 
je gotovo djelo — pjesma, Jasno je, da će pjesma, nikla iz 
toga izvora i postala na taj način, biti krajnji izdanak onoga, 
što se obično naziva apstraktnom lirikom. Ristić tu nije 
sasvim nov, Još prije njega tim putem je pošao kod nas 
pokojni A, B. Šimić pod uticajem Nijemaca (Ehrenstein). 
Odatle je razumljivo, kada se naiđe u ovoj lirici i na nepo- 
sredan uticaj Šimićev, Ristić ga katkad gotovo podražava, 
i to ne samo u polazištu, već i u frazeologiji i ritmu pjesme, 
Na primjer u pjesmi »Ljubav«: 


Koliko noć već tone: sva 

U zanos jedan jedini 

U zanos jedan robovanja njenom snu... 
To vodi samo obali 

Gde prošlost nova počinje 

Gde prošlost kao oblak leži preko voda. 


Ova je knjiga uopće toliko bliza »Preobraženjima«, da 
daje dojam gotove sistematizacije i zaobrubljivanja onih 
tamo samo napola načetih i kratko nabačenih linija. Ono, 
što je autor »Preobraženja« u svojoj ekspresionističkoj fazi 
samo kraiko i površno nabacio, to Ristić izrađuje i zao- 
kružava u jedan, mogli bismo reći, lirski sistem, Dok je 
tamo bilo raznih crteža, torza, prekida; ovdje je sve izve- 
deno u jednoj liniji Jedna metafizika osjećija, puna alo- 
gičkih i metalogičkih elemenata (o čem svjedoči i sam 
naslov knjige); metalizika, koja se ne zadovoljava prostom 
verifikacijom osjećaja, već traži i punu verilikaciju razuma, 
Samo što to nije ovdje onaj hladni apstrahirani i intelektua- 
lizovani razum, nego neki sveobuhvatni razum (krv razumal), 
razum kao izraz totaliteta psihičkog, razum što se izdiže 
nad kaosom čulnosti, ali što ujedno u sferi nadčulnoga, u 
sleri apstrakcija stvara jedan novi i živi život, Sa nekolikc 
fragmenata ne da se to ilustrirati, jer je ova knjiga tako 
jednovita, da izgleda, kao da se svaki stih izvija i nado- 
vezuje na drugi, Na najboljoj pjesmi ove zbirke, na pjesmi 
»Srce« i »Božić ljubavi«, koja je već ranije štampana u 
Svedočanstvima (5, broj), vidi se najbolje način, na koji 
pjesnik oživljuje tu sferu nadčulnoga: 


Samo su tvoje oči dolina nege 

Samo za takvo more rođen je galeb života 
Pogledaj: tonem u oblake bez dna 

Telo i duh u porazu ukovani su nad nebom, 


Vazduh, oblak, nebo, zvijezde, ponoćna sunca, voda, 
obala, snijeg — sve su to simboli i riječi, koje smo već često 
susretali - u »Preobraženjima« i koje se uopće uvijek su- 
sreću u lirici ove vrste, I kao što su god te riječi i ti poj- 
movi puni nečeg dalekog, maglovitog, tajinstvenog, tako 
je i ta sva lirika apstrakcija, ta apstraktna lirika, ta meta- 

fizika čula nešto, što se ne može saosjećati, i doživiti običnim 

načinom izražaja, običnim ritmom, već je tu potreban jedan 
posebni, više muzikalan, način komponiranja, Ristić nije još 
našao taj način, u njegovim pjesmama nema toga primjere- 
noga ritma, ritma koji bi bio adekvatan čitavom sadržaju 
tih pjesama, Zato one i djeluju najviše u svojoj priprostosti 
kao proza, one su prelomile granicu lirike i proze, To je 


svakako jedan nedostatak, jedan manjak, koji krnji lirsku 


stranu ovih pjesama ,manjak, koji smeta ovim pjesmama 
da postanu čista lirika, Nikome se ne mogu postavljati zah- 
tjevi u pitanju puta i stajališta, ali mi od lirike, ma kako 
kontemplativna ona bila, moramo tražiti mogućnost lirsk o g 
doživljavanja, a ne razumskog  shvatanja. Tu je jedino 
sredstvo muzika ritma, muzika stiha i doklegod te nema, 
sve su takve pjesme još uvijek izvan okvira čiste lirike. 
Koliko li drukčije, koliko li muzički, koliko li apsolutno 
lirski teku oni toliko primitivni i toliko divni stihovi naj- 
lirskijeg i najspontanijeg od svih naših mladih pjesnika — 
Milana Dedincal 

Može li se i iz opreke takvoj lirici, kao što je Dedincu 
opreka Ristić, prema čulnoj opreka apstraktne lirike, može 
li se i od takve lirike očekivati čista i apsolutna lirika? 
Na ovaj način i sa ovim sredstvima ne može, Nju bi mogla 
da približi tome cilju samo naročito komponovana i ade- 
kvatna muzika stiha, muzika, koja će izvirati iz krvi razuma, 
Postoji li uopće takva muzika? LN 


TOLSTOJEVA TRAGEDIJA, 
Povodom piščeve smrti, 
1910, — 20, XL — 1925. 


Petnaest nas godina dijeli od smrti Tolstojeve, Ostav- 
ljajući na strani umjetničko-literarnu djelatnost toga genija, 
koji je ostavio život, ja ću ovdje da se dodirnem samo 
njegove lične drame, Progovorivši nešto o njegovu poro- 
dičnom životu, ja bih htio time da oslobodim nepravednih 
tuzba uspomenu njegove žene, koja je imala veliku sreću, 
ali i neobični teret da bude životnom suputnicom genija, 
Ne optužujući jednoga i ne braneći drugu htio bih da po- 
novno naglasim, da u Tolstojevoj porodičnoj drami nema 
krivaca, kao što nema ni potpuno pravih, Ta dva pojma 
tu su usko isprepletena među sobom. Ako Lav Nikolajević 
ima na svojoj strani — pravicu uvjerenja, na strani Sofije 
Andrejevne je — pravica života, Tragedija je izazvana 
time, da je u osobama Tolstoja i njegove žene bilo sjedi- 
njeno ono što ne može da bude sjedinjeno —" dvije protiv- 
nosti: genij, koji je lebdio u nebeskim visinama slobodne 
tražilačke misli, i čovjek, koji je ogreznuo u interesima 
živog života. Tolstoj je imao cilj — da spase svijet, njegova 
žena je samo htjela — da hrani i izdržava svoju mnogo- 
brojnu porodicu. Pomiriti ta dva nazora bilo je nemoguće, 
i tragedija je postala neizbježnom, 

Tragedija Tolstoja je u neku ruku tragedija uopće 
svakog genija, koji je preveć odmakao od svojih savreme- 
nika da bi mogao bez štete za svoju privatno-ličnu sreću 


.Povezati svoju sudbinu s bilo kojim od njih, Genij je 


osamljen u svojem veličanstvu, Genij se poput velike pla- 
nine na beskrajnoj ravnini uzdiže nad svojim savremenicima, 
Genij koji živi u svijetu svojih ideja, maštanja i misli daleko 
je od zbilje, koja ga okružuje. Osnovna je pogrješka Tol- 
stojeva bila u samoj ženidbi. Tu treba da tražimo njezinu 
klicu, Tolstojeva je žena bila u svakom pogledu idealna su- 
Pruga u najstrožem smislu toga pojma, ali ona je bila običan 
čovjek, preveć realan za mislioca i umjetnika, koji hoće 
da preuredi cijelo čovječanstvo, Sofija Andrejevna 'je. dala 

svom mužu sve, što može da dade žena pametna, puna 
ljubavi svom životriom drugu, ali ona nije kriva, da je njoj 
sudbina dala kao druga — genija. To je bila njezina sreća, 
ali u isto vrijeme i tragedija, S dubokom gorčinom piše ona 
4 svom dnevniku: »Mi (porodica) smo bili preponom, da on 
ostvari svoje sanjarije o slobodnom, novom životu, o pod- 
vigu«. Tako, baš u ono vrijeme, kada su pisane ove ri- 
ječi, tj. u devedesetim godinama minulog stoljeća, sva_ je 
porodica bila zauzeta organizacijom široke pomoći postrada- 
lima od velike gladi, koja je tada bila u ogromnom dijelu 
Rusije, Tolstoj se također zanio u prvo vrijeme tim poslom, 
ali je kasnije potpuno prema njemu ohladio, jer nije bio do- 
sta zadovoljan njegovim ciljem, On nije mogao raditi na 
korist jednoga dijela nekakvog naroda, on je imao na umu 
cijelo čovječanstvo, K tomu se još tu radilo o fizičkim po- 
trebama, a on je mislio samo na potrebe i zahtjeve duha, 
Sa svojim “bezmjernim težnjama on se nije mogao da stisne 
u srazmjerno uske granice porodice, jer lična sreća za njega 
rije bila dosta, pa je posljednjih godina svog života on nije 
ni tražio, jer je vidio u njoj grijeh, dok cijelo čovječanstvo 
živi u velikoj moralnoj i duhovnoj tmini, Sa: svojom je po- 
rodićom, bio potpuno zadovoljan, ali on nije osjećao za nju 
Potrebe, jer je htio naći porodicu u čitavom čovječanstvu. 
“Tu treba da tražimo izvor tragedije Tolstoja, tu je razlog 
t osnova vladanja Tolstojeve žene, koje je kod neupućenih, 
licemjernih i duhovno gluhih ljudi izazivalo takvo oštro 
osuđivanje, 

Za razjašnjenje uzajamnog odnošaja u porodici Tolstoje- 
vih u zadnje doba života Lava Nikolajevića ima veliko zna- 
čenje njegova drama »I vidjelo sja u tami«. Bez osobite 
umjetničke vrijednosti ta drama ipak ima veliko autobio- 

.Sraisko značenje. Junaci drame — Saryncov i sjeđova žena 
.—.to su jasnopoljanski supruzi, 


Pun umjetničke objektivnosti, Tolstoj rišući svoju wla- 
o stitu dramu u tom romanu, prelazi na stranu svoje žene, 
On tu veli da. ima pravo nježna, puna ljubavi supruga, koja 
na koncu konca.nagovara svojega muža, suhog formalistu, 
«dogmatika, koji se spleo u mrežu svojega vlastitoga filo- 
zotsko-moralnog sistema; da se odrekne svoje želje napu- 
stiti kuću i da ostane i dalje.u krugu svoje porodice, Ona 
je pripravna na sve žrtve, samo da ga zadrži kod familije 
-i da sačuva porodičnu sreću, jer je ona čovjek živa života 
u najljepšem.i najvišem smislu tog pojma, Videći uzalud- 
nost svojih pokušaja da ga zadrži kod kuće, ona se sprema 
da. se baci Bod voz, kojim hoće da otputuje njezin muž, jer 
ako je.nemoguć zajednički život, neka njoj bude dopušteno 
“da umre u blizini ljubljenog čovjeka (IV; 5.) Duboka du- 
- ševna drama -se osjeća u Tolstoju, koji je metnuo u usta 
fiapuštene žene takve riječi, koje: su pune nezaslužene 
uvrede: »Kako si. okrutan! Kakvo je to kršćanstvo? To je 
zloba, Ta ja ne mogu da živim, kako ti zahtijevaš. Ja ne 
mcgu da otkinem od svoje djece i da dađem nekomu« (IL, 
-14). Potrebna. je. neobična. snaga volje i načovječja spo- 
sobnost da se u takvom: stepenu uzvisi nad švojim vlastitim 
osjećajima i proživljavanjima, dajući apsolutnu objektivnost, 
Tolstoj kao čovjek bio je protiv svoje žene, osuđujući nje- 
“tino ponašanje, a kao umjetnik on je držao njoj stranu, pri- 
* znajući, da ona ima potpuna prava, Poslije ovoga, mislim, 
.da ne treba više e nikakvog opravdavanja za Sofiju Andre- 
:jevnu. pie : . 
Nisu zla Ba mržnja prema mužu “bili uzrok njenom 
. ponašanju, nego ga je izazivala duboka životno- praktična 
“potreba; Budući potpuno, svom dušom i srcem.s mužem, 
“s njegovim težnjama i. mislima. -oria ipak- ražumom ošjećala 


potpunu njihovu nepraktičnost, neprimjenjljivost za Život i 
jasno je vidjela njihove ogromne negativne posljedice za 
svoju potodicu, o kojoj je mofala voditi brigu. Protiv viso- 
koga poleta Tolstojevoj misli ona je isticala suhe zahtijeve 
surove zbilje. Duh i materija, ostvareni u ovom bračnom 
paru, oštro su se među sobom sukobili i nisu mogli da ne 
izazovu, tragedije, Sklopivši brak i stvorivši porodicu, Tol- 
stoj se čvrsto i nerazdjeljivo vezao uz život i neutišna nje- 
gova želja da ide putem težnje svojeg neobuzdanog duha 
morala je da stvori tragični sukob, Poput željeza na no- 
Sama robijaša, teškim je teretom bila za Tolstoja njegova 
porodica, On je kidao sa zemaljskom i brzo se žurio k svom 
visokom cilju, No njega je žena čvrsto stajala na straži po- 
rodičnih interesa i napominjala svom mužu o prijekoj po- 
trebi, da on ispunjuje svoje dužnosti prema svojoj porodici, 
A otuda tragedija, Poričući vlasništvo uopće, Tolstoj nije 
mogao da pristane osobito na to, da se materijalno koristi 


duhovnim vrednotama pa zato se odrekao svojih autorskih 
prava, čim je nanio ogromnu štetu svojoj mnogobrojnoj 


porodici, | Sofija se Andrejevna oštro borila proti toga, a 
Tolstoj se trzao i i mučio, Je li Tolstojeva žena — čovjek ži- 


“vota, bila kriva, što je pamtila svoje životne dužnosti prema 


svojim bližim rođacima, koji su bili na njenoj brizi, 
Sljedbenici Tolstoja, oslijepljeni neživotnom teorijom, vo- 
đeni krivo shvaćenim interesima čovječanstva, zaboravivši 
čovjeka, ličnost, slobodnu čovječju ličnost, koja i jest je- 
dino središt€& svega — oni, videći u Tolstoju samo propo- 
vjednika, čiji nauk pripada cijelom svijetu, oni su smjelo i 
svirepo provalili u njegov privatni život, Oni nisu mogli da 
odijele u njemu čovjeka od mislioca; privatnu osobu, koja 


pripada sama sebi i svojoj porodici, od umjetnika-filozofa, 


koji pripada cijelom svijetu, Upletanjem tih stranih ljudi, 
katkada zlobnih, katkada sitničavih i kratkovidnih a uvijek 


fanatični osljepljenih primamljivom teorijom — porodični je 


život Tolstojev postao pravom tragedijom, Zaboravivši božji i 
čovječji zakon, prezirući temeljnu misao društvenog života 
o potpunoj slobodi i neovisnosti ličnosti, prekoračivši osno- 
vna načela pristojnosti i takta oni su stali između muža i 
žene. Spleikama, neiskrenošću a katkada klevetom i lažju 
oni su obuhvatili velikog starca i često su ga gurali na 
ckrutne i nečovječna djela, koja su tako oštro bila u pro- 
turiječju s njegovom naukom. Do kakvog je stepena sve to 
bilo nenaravno, vidi se na primjer iz toga, da je Tolstoj 


morao saslušati cijeli potok prijekora samo zato, što je pri- 


stao na molbu svoje žene da se skupa s njome fotografira 
povodom četrdesetosme godišnjice njihova braka. 


Tolstoj je jasno osjećao pogubnost takvih utjecaja neka- 


kvih svojih sljedbenika i prijatelja, gubio se_u oštrim pro- 


tivurječima, tražio izlaze, ali nije imao dosta odlučnosti da 
jednom zauvijek odbaci sve te nemoljene savjetnike, Sve 


.jače.i jače su ga stezale te tamne mreže i videći bezizlanost 


svoga položaja, Tolstoj je jednoga svježega jesenskog jutra 
ostavio dom i sa torbicom na leđima i sa štapom u ruci 
otišao na traženje sreće i duhovnog mira; kojeg više nije 
mogao dobiti od svoje porodice, A u isto se vrijeme njegova 
žena trzala u paroksizmu histerije, ne znajući: gdje je oni 
što je s njim, A kada ga je našla na maloj zabitnoj željez- 
ničkoj stanici, nju ipak nisu pustili k onomu, komu je ona 


“dala svoj razum, trud i vatrenu, odanu ljubav, Kao zločinac 


morala se ona potajno šuljati ka kućici, gdje j je bila skrivena 


njena sreća i život; jedva-jedva ako ulovi po koji slabi, 


nesuvisli zvuk pojedinih riječi svog. muža, pred kim su se 


“već otvarala vrata vječnosti, Samo u zadnji momenat, kada 
“ga je'i svijest oštavljala, nju pustiše unutra i ona s riječima 


282 


sKođiza 1 zm 


VIJENAC 


oKajiga Vjii. 


Pi > 


ljubavi padne k smrtnoj postelji svog polustoljetnjeg život- 
nog druga; koji joj nije mogao više uzvratiti ni.pogleda, 

Sofija Andrejevna nije bila samo supruga, ona je bilaci 
drugom i prijateljem svoga muža, koji.joj je. povjeravao 
+švoje umjetničke planove, dijelio. s njom svoje literarne 
zamisli, Ona je živjela u tim njegovim. interesima,. Kazivala 
mu -je svoje mnijenje, svoje misli, suđenja, navodeći ga. time 
više puta na promjene i popravke, Ona je prekrasno .znala 
đa je Lolstoj po svojoj prirodi čist umjetnik, .da.je osnova 
njegove naravi čisto umjetnička, i vidjela. cilj i. smisao nje- 
gova života i literarnog stvaranja, kao i zalog njihove .po- 
rodične .sreće samo.u umjetničkom stvaranju. Ona .je na 
-svaki:način nastojala da ga izaziva samo na čisto umjetnički 
Tad i da odvraća njegovu pažnju od filozofsko-pedagoških 
pitanja, -Povodom jedne. umjetničke .stvari,.koju je on smi- 
šljao, ona njemu radosno piše: »Baš u ovom je spasenje, 
radost, baš u ovom.nas ćemo se dvoje opet sjediniti u. ovom, 
šio- tješi tebe i osvjetljuje naš život! To je pravi rad, za nj 
ti si stvoren i van te sfere nema.mira tvojoj duši«; Tako 
ino primijetiti osnovnu suštinu Tolstojeva_ talenta, njego 7 
pravi karakter i pravac, kao šlo ona mogao je samo osjet- 
dliivi i “temeljiti poznavalac, Prva polovica. njihova zajednič- 
kog života, kada se Tolstoj još odavao samo umjetničkom 
stvaranju, bila je tiha, radosna i bezbrižna, i tek dalje, kada 
je on otišao pomalo od čiste književnosti i počeo svraćati 
svoju pažnju na filozofska, moralna i pedagoška pitanja, 
.među njima se odmah moglo opaziti neko ohlađenje i raz- 
mirica, To otuđenje postajalo je sve jače i dublje, što 
je više rastao interes Tolstoja. prema tim pitanjima, koja 
su bila toliko tuđa njegovoj duboko- umjetničkoj . naravi i 
ogromnom talentu, 


Već od prvih godina. zajedničkog šisata Sofija Andre- 
jevna voleći svojega muža zavoljela je i njegovo stvaranje-i 
s iskrenim je interesom i naporom počela pratiti njegov rad, 
S- neobičnom samopožrtvovnošću ona: ne štedeći svoga 
truda i snagu, vlastoručno je prepisivala sve, što je on na- 
pisao, Ako mi usput spominjemo metodu rada Tolstoja, koji 
je neprekidno; još. u.korekturi popravljao, mijenjao, križao 
i dopunjao,:to će-nam biti jasno, kakvu je golemu brigu dra- 
govoljno_ ona uzela na sebe, Je-li moguće bez dubokog po- 
šiovanja. sjetiti se, da je golemi roman »Vojna i mir« od nje 
od-prvog do zadnjeg retka bio prepisan osam- puta. Prepi- 
šivanje je bilo za nju najmiliji posao. Stvaranje Tolstoja, 
koje je ona voljela do- samozaborava, ispunjavalo joj .-je 
život i davalo mu smisla, U svijetu, stvorenom iantazijom 
velikog uinjetnika ona je živjela“ š rađošću, zamjenjući njime 
sve drugo. U svom >Dnevniku« Ona piše; »Nikakvih drugih 
potreba u mene nije bilo, ja sam živjela s osobama iz »Vojn+ 
i mifa«, voljela sam, ih, pratila s4ni “tok života švake osobe 
kao da su oni bili. živi«, Ona je svome mužu bila dobto- 
voljna, savjesna i savršena prepisivačica i korektor. Pre- 
Pisujući njegove. rukopise ora je Katkada izražavala švoju 
.poneku 1: stilsko-gramatičnu “kritiku, “ 
s iskrčnom žahvaltiošću, 


“kbju, je on primao 


Tolstojeva žena — čovjek žijota, bila. je zauzeta nje- 
$ovim interesima i brigama, jer je na njezinim rukama bila 
mnogobrojna obitelj, Duboko cijeneći duhovnu . nezadovolj- 
nost svojeg .muža, razumijući i priznavajući - njegova tra- 
ženja ona ipak nije mogla da sć_ odrekne svoje porodične 
brige, jer je to. bio jedan. od glavnih njezinih. životnih po- 
slova, S gorkom_. tugom čovjeka, kojega ne će da. razu- 
.miju, veli: Saryncova (junakinja drame «I vidjelo sja u tami«) 
svom mužu: Ja ne smijem da mislim i razmišljavam, Ja 
ne spavam noću, dojim, vodim brigu o cijeloj kući i umjesto 


da mi pomožeš, ti mi govoriš nešto, što ne razumijem« 
(L,. 20). Tolstoj je sve to lijepo vidio i cijenio, Više puta je 
rekao, da on svaki dan ostavlja jedan dio sebe u tintarnici, 
a Sofija Andrejevna u dječjoj sobi, dajući joj ovim riječima 
visoku i pravednu ocjenu, Nd tako je mislio g Tolstoju = 
umjetnik i čovjek, a moralista- propovjednik, suhi dogmatik 
strogo: ju je ostiđivao, On se nije žačao da vjernost svom 
naumu sagradi na nesreći Bliskoga čovjeka, Cijeli: komad 
»I vidjelo sja u tami« je sjajno opravdanje: žive, djelatne, 
pine ljubavi Sofije Andrejevne i osuđenje fanatičnoga, oda- 
nog mrtvu slovu izmišljene teorije: Tolstoja, Taj je komad 
izvan čiste umjetnosti; vrijednost! njegova leži u njegovoj 
antibiografičnosti, -S historično:biografske strane taj komad 
ima neprocjenivu vrijednost, a. druga njegova svojstva: r ne 
imogu da svrate ma sebe pažnju kritika-estetičara, 
Tolstojevi sljedbenici ui svom slijepom fanatizmu stavili 
su pod sumnju i samu ljubav“ Tolstojeve žene- prema svom 
mužu, To je optužba koja ne draži odgovora, toliko je oma 
neosfiovana. Neograničena je bila ljubav među supruzima 
Tolstoja do zadnjeg dana; jer su se oni razišli samo uslijed 
kleveta i upletanja fanatičnik' Tolstojeviki prijatelja. Potresni 
dojam ostavlja kratki, “suho-objektivni opis Sofije Andre: 
jevne o posljednjim časovima života Tolstoja na stanici 
Astapoko. Nju nisu puštali k Lavu Nikolajeviću, Nenadano 
se on počeo razgovarati sa svojom kćerkom Tatjanom o 
Sofiji Andrejevnoj i kada je ona opazila, da ga takov raz- 
govor preveć uzrujava pa ga" je zamolila, neka prestane 
govoriti o tom, Tolstoj je rekao" »Ab, ostavi, za mćne je 
Ovo najvažnije od svega«, Pustili su Tolstojevu ženu k mužu 
tek kada je on počeo gubiti Švijest i ležao * zaklopljenih 
očiju, Kleknuvši do postelje, njegove, ona mu je “šaptala 
posljednje riječi ljubavi: »Ne pamtim, što, sami mu još govo- 
rila, ali dva duboka uzdaha, koji kao. da su “bili izazvani 
$roznim naprezanjem, odgovočili su mi na_moje riječi, 'a 
zatim sve umuklo«. Neka ovaj potresni: prizor“ opraštanja 
dvoje supruga, koji se vole, a protiv svoje volje bili su 


razdvojeni, posluži. vječnim prekororm . onima, koji su. ga 
izazvali, : dk. Ra đ 

Tomu koji je proživio -takav momenat; mora da' se 
mnogo oprosti, i ja sam siguran, da će! se 'naći umjetnik, 
koji će biti kadar da dostojno hatiše tu tragediju Tolstojeve 
žene, koja je svojim patnjama iskupila .mane svoje -čo- 
vječne naravi. Za one, koji vjeruju u ljubav. i cijene patnje, 
slika Sofije: Andrejevne:  zatvijek če ostati“ čistom: i: aja 
divom. . ek re : 

Ne ćemo da se udubemo“ u sitnice porodičnog života 
Tolstojeva, nego ćemo se ograničiti onim, što je već rečeno. 
I taj“ “kratki pregled pruža“ nam mogućnost da še snađemo 
u ovom kaosu klevete, laži i “moralne prevare, koji su na- 
nijeli strani ljudi; S pobožnošću špominjemo uspomenu na 
onu, kojoj je bilo određeno“ da postane - šuputničom genija; 
koja je svom Svojom fizičnom i duhovnom šnagom, :švom 
svojom punom ljubavi i odanosti -srcem htjela da olakšaci 
ureši- životni pa srba : aja Fedorov. 


JEDNO NOVO DJELO“ o: POLITIČKOJ HISTORIJI:“ 


Po knjigama, koje vidim. u našim knjižarskim izlozima“ i 
o kojima čitam objave“u beogradskim novinama, čini se da 
su-i izdavačke i konsumne prilike u Srbiji bitrio bolje: rieo 
u Hrvatskoj, . Tako je bilo i prije. rata, pa sam otida. više 
puta, upozorujući na to, iznosio predloge, kako bi: trčbalo 
poraditi naročito o prevođenju i izdavanju odličnih znan- 
stvenih djela, ali bez uspjeha. Kako j de sada kod“ nas u tom 
pogledu, znamo svi, a bilo j je o tom govora i u »Vijencu«, 

S izdavanjem originalnih djela, koja ne služe isključivo prak- 
tičnim svrhama, još je gore. Međutim je evo preda mnom 
ogromno srpsko historijsko-političko djelo, kojemu je prva 
knjiga izišla preklani, a sad je sa IV, knjigom dovršeno, što 
se u Zagrebu nikako ne bi moglo dogoditi, Ja to, na žalost, 
znadem iz iskustva, 

Ja sam, naime, god, 1914. počeo izdavati svoje opsežno 
djelo »Hrvatska politika 1903,.—1913.« na vlastiti račun, pa 
sam spomenute godine obradio i izdao I. knjigu, u kojoj su 
politički događaji i parlamentarna povijest burne godine 
1503., dok sam drugu knjigu (530 strana) s velikim teškoća- 
ma izdao za vrijeme rata, godine 1917., a sa materijalom od 
god. 1904,.—1906. Materijalni rezultat, pošto nisam umic 
sam. sebi praviti reklame, a novine su se zadovoljavale s 
nekoliko pohvalnih redaka bez daljeg interesa za djelo, bio 
je toliko nepovoljan, da sam veći dio naklade »prodao« 
knjižari Ku gli za svotu, koju sam mogao godinu dana ka- 
snije »zaslužiti« i sa samih 100—200 primjeraka, jer se je 
onda zamakulaturu (dobar predratni papirl) znatno više 
davalo po kilogramu, nego što sam ja primio od knjižare po 
jednom egzemplaru dviju knjiga, No zato se je knjižara 
obvezala da će III, knjigu štampati, »čim se tiskarske pri- 
like poprave«, na svoj trošak, dok sam se ja obvezao da 
ću joj rukopis bez ikakvog honorara odstupiti. 1 premda 
sam ja tu knjigu pobudom prijatelja-historičara faktično do- 
gotovio, nije knjižara ni do danas upitala za rukopis, iako 
se je radilo o najznačajnijim godinama naše novije pol. hi- 
storije, Onda je počeo g. dr, Lorković izdavati svoju 
»Političku biblioteku«, & ja sam mu sasvim besplatno po- 
nudio svoj rukopis da ga izda kao samostalno djelo o po- 
litici hrv.-srp. koalicije, On je za ponudu lijepo zahvalio 
žaleći što je ne može prihvatiti, jer da njegova biblioteke 
ne će dalje izlaziti, I zbilja nije ništa dalje izašlo, a moj ru 
kopis za nekih 40 štampanih araka leži još danas u ladic 
bez nade u uskrsnuće, 


Takve su, eto, naše izdavačko-konsumne prilike i zau 
takva ozbiljna djela za koja bi ipak moralo biti interesa u 
narodu koji se nije sam sebe odrekao, Kolika razlika u tom 
pogledu u Beogradu, gdje postoji već čitava hrpa memoara, 
djela i brešura o pojedinim političkim fazama u drugoj po- 
lovini XIX, stoljeća, pa je ipak, Živ. Živanović mogao 
bez teškoća naći izdavača za svoje ogromno djelo baš o toj 
periodi srbijanske historije! Njegova je »Političkaisto- 
rija Srbije u drugoj polovini devetnaestoga 
veka« u četiri debele knjige s ukupno 1650 strana nedavno 
dovršena nakladom izdavačke knjižarnice Gece 
Kona, koja očito drugačije shvaća svoj zadatak nego za- 
grebačke knjižare, jer je izdala već čitavu biblioteku ozbilj- 
nih djela; a da se time nije oštetila, dokazuje njezin opsta- 
nak i dalji rad, počem je dopušten zaključak da srbijanska 
publika ne čita samo erotično-seksualnih knjiga. Hrvatski 
književnici ne mogu se, žalibože, pohvaliti ni sa takvim iz- 
davačima ni s takvom publikom, 

Poslije ovog »odisaja« želim da potanje upoznam čitaoce 
Vijenčeve sa Živanovićevim djelom, koje se mora preporu- 
čiti svim našim ljudima, štono se zanimaju za javne poslove 
kraljevine SHS, jer se bez poznavanja prošlosti ne može 
suditi o sadašnjosti i budućnosti, a politička prošlost Srbije 
sad je s mnogih razloga i prošlost hrvatskog naroda, kao 
što i prošlost Hrvatske treba da se uzimlje kao prošlost 
srpskog naroda, O tom se prvih godina naše državne zajed- 
nice nije mislilo, pa stoga nije čudo da su se dogadjaji dru- 
gačije razvijali nego što se je očekivalo. Ako je historija 
vistinu »učiteljica života«, treba da ozbiljno učimo od nje. 


I. 


Živanović izlaže pol. historiju Srbije od g. 1858., kad je 
revolucijom liberalnih elemenata odstranjen knez Aleksan- 
dar Karagjorgjević i povraćen knez Miloš sa sinom Mihai- 
lom, pa do 29. maja 1903. (po starom kal.), kad je revolu- 
cijom oficirskoga kora, u kojoj su sudjelovali i neki stra- 
nački prvaci, učinjen kraj dinastiji Obrenovića. Za tih 45 
godina izmijenila su se u Srbiji tri aktivna politicka nara- 
štaja, a događaji su se gotovo nevjerojatnim načinom su- 
stizali i prestizali, U to su vrijeme vladala četiri vladaoca: 
knezovi Miloš i Mihailo (njihova »druga vlada«), kraljevi 
Milan i Aleksandar; uz to su dva namjesništva (kneževsko i 
kraljevsko) stajala dulje vremena na čelu države u ime ma- 
lodobnih vladara, U to su vrijeme dvjema revolucijama izmi- 
jenjeni ustavi, vodila su se tri rata, svladana je jedna ozbiljna 
buna (timočka), a uza sve drugo bilo je nekoliko državnih 
udara, svakovrsnih akcija i kontraakcija sa prijestola, u 
skupštirama i u ogorčenoj politickoj utakmici, a sve ovo sa 
teškim posljedicama, koje su destruirale ljude i odnošaje. 


Ipak je prva polovina ovog bujnog razdoblja, kako pisac 


-opravdano ističe u svojem opsežnom uvodu, bila mirnija i 


stalnija, Ona je imala izvjesni kontinuitet, Premda nije sve 
teklo kako su prevratnici od 1858, očekivali, svaki je su- 
vremenik znao na čemu je, »To je bilo doba katkad sporog 
ali postepenog napredovanja i jačanja ideje o državi i nje- 
nim zadaicima, uporedo sa razvićem zakonodavstva, To je 
ujedno i bujno doba emancipiranja od vjekovne turske pre- 
vlasti sa izrazitom težnjom ka slobodi, kako gradjanskoj 
tako i nacionalnoj. Stoga je ovo doba dalo svoje rezultate 
iznutra i spolja, U njemu je Srbija uistinu stala na svoje 
noge i od vazalne postala nezavisna država«. 

Druga polovica ovog razdoblja, naročito od 1880. dalje, 
postaje burnija i poremećava ravnotežu političkih sila u 
zemlji, »Lični motivi sve više potiskuju državne i odnošaji 
se često zaoštravaju do politike prkosa i do otvorenih su- 
dara, Dogadjaji se kreću u oštrim prelomima, čas s težištem 
gore, čas s otporom dolje, i svaki se kontinuitet gubi. 
Državna uprava u svojim vrhovima postaje izvor iznenađi- 
vanja, što dalje to više, a narodne skupštine arene među- 
sobne borbe, Kako je i moglo biti a da se najposlije sve ovo 
ne svrši jednom katastrofom, kao što je ona u 1903. godini?l«. 
Nije stoga čudo, što je pisac trebao za ovu drugu polovinu 
razdoblja čitave 3 knjige ,dok je prvu polovinu mogao pri- 
kazati u samoj jednoj (prvoj) knjizi. 


Pisac počinje svoje djelo karakterizacijom sviju stranaka, 
koje su se od g. 1839. (kad je Miloš maknut iz Srbije) dalje 
isticale na pol. poprištu Srbije, a onda prelazi na Sveto- 
andrejsku nar, skupštinu od decembra 1858., koja je dokraj- 
čila režim oligarhije (t. zv. »ustavobranilelja«) i deposedirala 
kneza Aleksandra, prinukavši ga na abdikciju. Ovaj toliko 
važni prevrat izveden je bez kapi krvi, u uzornom redu, mo- 
lo bi se reći: točno po programu. Tome je bez sumnje 
mnogo pridonijela neodlučnost oligarha, ali zasluga ima i 
knez Aleksandar, koji je utuvljivao svojim ljudima: »Sve, 
sve, samo krv da ne padne«, Bez toga, kako su prevratnici 
bili na sve spremni a kako je sva vlast bila u rukama »usta- 
vobranitelja« i njihovih zaštitnika Turaka u gradu, bilo bi 
jamačno došlo do užasnog pokolja, Pisac se ne bavi potanje 
tadašnjim događajima, jer o njima postoje izvrsna djela Slob. 
Jovanovića i drugih, nego 'se osvrće samo na ini rad tadaš- 
nje skupštine, koji dokazuje da je onda došlo do revolucije 
ne samo proti režimu nego i u mišljenju mlađe gene- 
racije, a i 

»VIJENAC« 


o Knjiga Vu. 


Glavni intelektualni vođe Sveto-andrejske nar, skupštine 
bijahu mladi liberalci Jevrem Grujić, Jovan Ilić"), Milovan 
Janković, Andrija Stamenković i Ranko Alimpić, a čitava 
je skupština listom i s oduševljenjem uz njih pristajala ne 
mareći za eventualne lične posljedice, Da ova nova slobod« 
njačka generacija nije mislila samo na oligarhiju i kneza, 
nego da je imala na umu preporod čitavog javnog života u 
duhu potpune demokratske slobode, dokazuje njezin rad u 
skupštini još prije kneževe abdikacije, Ona je u prvom redu 
stvorila jednodušno zakon o Narodnoj skupštini, koji je imao 
zajamčiti slobodu naroda, pa da se je ovaj zakon mogao 
provesti i očuvati, razvijao bi se državni život Srbije bez 
sumnje drugačije nego što se je razvio pod vladavinom kralja 
Milana i Aleksandra, Vrijedno je zabilježiti glavne ustanove 
ovog zakona: Narodna je skupština jedna od najstarijih i naj- 
svetijih ustanova u knjaževstvu srpskom, Ona je zakonita 
volja svega naroda srpskog. Tko se držanju i slobodnoj za. 
konitoj radnji nar, skupštine protivi, izdajnik je naroda, Nar, 
skupštinu niti tko može uništiti niti u pravu njenom ogra- 
ničiti, Skupština starat će se za sve, što korist zemaljska 
iziskuje, Nikakovi zakoni o knjazu, savjetu, popečiteljima 
(ministrima) i nar, skupštini ne mogu se izdati ni promijeniti 
bez prethodnog sporazuma. sa nar. skupštinom; a ona ima 
vlast u ime naroda zahtijevati da se svaki cijelji neshođan 
zakon i svaka administrativnim interesima naroda protivna 
odredba uništi, — Srbija se ne može ni zadužiti ni na što 
obvezati, dok na to ne pristane nar, skupština. — Nikakav 
prihod za državnu kasu, koji bi narodu na teret posredno ili 
neposredno pao, ne može se ustanoviti, niti ikakav izdatak 
iz narodne kase učiniti, dok se najprije potreba toga, bilo 
osobeno ili u glavnom godišnjem budžetu, pred narodnom 


*) Jovan Ilić (Ilijć) bio je otac pjesnika Vojislava 
i književnika Dragutina, Ja sam, boraveći g, 1883. na počet- 
ku svoje »karijere« nekoliko mjeseci u Beogradu, imao 
sreću da se upoznam s ovim predstavnikom negdašnjih li- 
beralaca, čovjekom velika talenta u svakom pogledu. I sam 
pjesnik, Ilić je do dna zavirio u dušu narodnu, pa je još do 
danas po svojim »Sevdalinkama« jedan.od najpopularni: 
srpskih pjesnika. Kako sam svaki dan u njegovoj kući pro- 
veo po koju uru s njegovim sinovima, naročito s Vojislavom, 
koji su mu o meni govorili, on je jednog dana rekao Dragu- 
tinu, da me dovede k njemu, kako bi »poznao toga mladoga 
Hrvata«, a to je bila za mene velika počast, jer je negdašnji 
sekretar Sveto-andrejske skupštine živio među svojim knji- 
Sama poput pustinjaka, izlazeći vrlo rijetko iz kuće i prima- 
jući po koga samo u najređim slučajevima, I tako sam imao 
prilike da upoznam Srbijanca, koji je bio tip one patrijar- 
nalne kulturne. struje, o kojoj onako uznosito izvješćuje dr, 
Cvijić u svojim »Antropogeografskim - problemima Balkan- 
skog poluostrva«. Dočekao me je očinskom ljubaznošću: 
Njegov najstariji sin, koji me je doveo, bio je tako- prožet 
poštovanjem prema patrijarhu-ocu, da nije, premda ljudes- 
kara i već sudbeni pisar (pristav), ni sjeo ni cigarete zapalio, 
dok mu to otac nije izrično ponudio, Simpatični starac ispi- 
tivao me je o svemu, što ga je zanimalo, a najdulje se za- 
držao u razgovoru o Stanku Vrazu, Pjesnik sevdalinki imao 
je očito drugarsku simpatiju za pjesnika »Đulabija« i po- 
znavao $a, moram priznati, mnogo bolje od mene, Uopće je 
najviše znao o našoj ilirskoj kulturno-političkoj periodi 
i sjećao se mnogih stihova, koje je vatreno citirao, Lako je 
pomisliti, kako me je to iznenadilo i obradovalo, Pri rastanku 
sam s najdubljim poštovanjem stisnuo (desnicu ovome rijet- 
kom mužu, koga nisam nikad više vidio, 


skupštinom ne dokaže. -—— Nar, skupština može pregledati 
sve poslove državne i o njima svoje mnijenje izreći, — Nar. 
skupština može optužiti sudu: ministre, činovnike, zvanič- 
nike, i sud je dužan tužbe primiti i u isledovanje i suđenje 
preduzeti, — Nar. skupština sastavljena je od lica, koja 
narod izbere. Sastaje se svake godine u prijestolnom mjestu 
Srbije, Popečitelji, pod kojima se nar, skupština propusti 
sazvati i držati do urečenog dana, smatrat će se i kazniti 
kao najveći prestupnici zakona, — Ako se novi poslanici 
do Velike Gospođe ne izberu, onda će poslanici posljednje 
tar, skupštine smatrati se kao da su nanovo izabrani i 
dužni su ne čekajući poziv vlasti sami na određeno mjesto 
doći i skupštinu o Maloj Gospođi otvoriti, I t, d, Nađalje je 
skupština zaključila: »da se izda zakon da štampa bude 
slobodna, jer to je jamstvo za slobodu naroda«, 
Onda je tek (11, decembra) prešla na svoje glavno djelo: 
vraćanje prognatih Obrenovića, u prvom redu kneza Mi- 
loša, na prijestol, da se nakon dvomjesečnog rada raziđe, 


U januaru 1859, bio je »Stari gospodar« opet u Beo- 
gradu, Bilo mu je onda oko _80 godina, a ostao je, unatoč 
svojemu dugotrajnomu prognanstvu, stari apsolutista Mi- 
loš, od koga se nije moglo očekivati da bi se htio okružiti 
mlađim liberalnim ljudima i da bi mogao misliti poput onih, 
kojima je imao zahvaliti svoj povratak. Ova ga anegdota, 
koju je poznati političar i književnik Vladimir Jovanović 
kao zgoljnu istinu zabilježio, najbolje karakterizira: Miloš 
se odmah po povratku počeo sjećati negdašnjih svojih do- 
bara, koja je za prve svoje vlade kojekako stekao. i »zau- 
zeo«, a koja su za njegova prognanstva prešla u državnu 
ili privatnu svojiniu. Tako je nešto bilo i sa »Barom«, kraj 
Save u Beogradu. Miloš podsjeti Jevrema Grujića da je to 
njegova zemlja i zatraži da mu se vrati, a kad mu je Grujić 
dokazivao da to po zakonu sada više ne može biti, »Stari 
gospodar« ostao je pri svome i dodao: »Učini ti to meni, a 
ja ću tebi dati vlast da za tri dana učiniš 
štogod hoćeš u cijeloj zemlji, i da ti nitko 
ništa za to ne može...« On je, dakle, bio anahro- 
nizam u zemlji, pa da Mihailo nije svojim utjecajem umjera- 
vao ili otklanjao njegove odluke, bilo bi se svašta događalo, 
Kad je 14, septembra 1860, umro, intelektualcima je u tom 
pogledu odlanulo. 


Oni su očekivali da će sada knez Mihailo, iako se 
ne će nikomu osvećivati, kako je to izrečno u svojoj pro- 
klamaciji navijestio, vladati u sporazumku s prvacima libe- 
ralne stranke, U tom su se prevarili. Mihailo je u prvoj 
svojoj vladi na glavna ministarska mjesta postavio ljude, 
s kojima liberalci nisu imali nikakve sveze ni prijateljstva, 
a po malo je sasvim isključio liberalce, ne mareći puno za 
glasove nar. skupštine, jer je očito držao da slobodoumlje 
libčralaca u unutrašnjoj politici “ne bi odgovaralo kul+ 
turhomu stanju naroda ida ne bi bilo u prilog njegovoj 
nacionalnoj spoljašnjoj politici Sve su više dakle 
dizali glavu »dukatovci« iz oborenoga oligarhijskog režima, 
a u decembru 1861, nije više bilo u ministarstvu ni jednog 
liberalca. 


Ministrom predsjednikom i spoljašnjih poslova postao 
je Ilija Garašanin, doduše protivnik liberalne stranke, 
ali jedan od najvećih državnika srbijanskih, koji je u vodstvu 
spoljašnje politike u sedmom deceniju prošlog vijeka stekao 
neprolaznih zasluga, Živanović to ne ističe u svojem 
djelu, u kojem je velik poklonik J. Ristića, ali po svim 
dokumentima, koji su poznati, ne može o tom biti sumnje, 
premda je sve zasluge za uspjehe Mihailove vladavine u 

odnošaju s Turskom Ristić*) (u svojim spisima) pripisivao 
sebi, No zato. ima pravo Živanović, kad konstatira, da_su 
za svih sedam godina (1861.—1868.) Mihailove vladavine 
»neprekidno išla uporedo dva pravca: patriotična kneževa 
Politika s polja i “politika nepopustljivosti (t.j, reakcije) 
unutra«, Jer, »dok je nacionalni pravac spoljne politike kne- 
ževe uzdigao ugled Srbije do visine, kakvu ona od oslobo- 
djenja nigda nije imala, i učinila kneževinu ne samo cen- 
trom srpstva, već i svega. hrišćanstva na Balkanu, dotle je 
u unutrašnjoj politici bilo ne malo udara, koji su dolazili do 
prave suprotnosti svemu onome, što se je postizavalo na 
Polju spoljne politike«, O' tom pripovijeda Živanović: u I, 
svojoj: knjizi (p. 87 do 205) toliko opširno, da će.se o svemu 
moći dostatno i- oni obavijestiti, koji ne poznaju historiju 
ovih .godina iz drugih - djela, - pk sE 

Mihailo je tragično zaglavio 29, maja 1868, u Topčider: 
skom košutnjaku, a velika narodna skupština, održana u 
Topčideru, proglasila je mjeseca junija "knezom Milana 
Obrenovića IV., sinovca Mihailova, 


Ž IL 

Pošto je knez Mihailo sa glavnim svojim suradnikom 
Ilijom Garašaninom bez sumnje spremao velik pokret za 
oslobođenje kršćana (Srba i Bugara), koji su još bili u 
turskom ropstvu, i, ako bude mogućno, ujedinjenje 
svih Jugoslavena, bit će zgodno da ovdje, kao u pa- 
rentezu umetnem nekoliko redaka, koji doduše nisu u di- 
rektnoj svezi sa Živanovićevim djelom, ali bi mogli zani- 
mati hrvatsko općinstvo, : 

Već sam prije spomenuo da sam 1883. proveo nekoliko 
mjeseći u Beogradu. Upoznavši se ondje sa književničkim i 
umjetničkim svijetom, želio sam da razgovaram i sa glavnim 
faktorima tadašnje naprednjačke vlade, kojoj je bio pred- 
sjednik -M, Piroćanac, ali je najistaknutiji član njezin bio 
Milutin Garašanin, ministar unutrašnjih poslova, sin 
lijin, Posredovanjem prijatelja M, Gj. Milićevića, kod koga 
sam bio svaki dan u kući i koji je bio »načelnik« u spome- 
nutom ministarstvu, nije bilo teško isposlovati da se sa- 
stanem sa »g, Milutinom« iako sam još bio vrlo mlad, 


Garašanin — ljudina u ssvakom smislu, pravilna crno- 
manjasta lica, s bujnom kosom poput ugljena i s garavim 
očima, koje su sijevale energijom — primio me je veoma 


Prijazno kao, kako reče, hrvatskog dobrog prijatelja $osp. 
Milićevića. Kad sam mu kazao da me mnogo interesira 
krasni program njegove stranke (onda još nisam o tom vodio 
računa, da su svi stranački programi lijepi), on je za- 
hvalio za to priznanje »mladoga brata Hrvata«, pa me je 
vatrenom  bujicom siječi uvjeravao da napredna stranka 
iskreno želi da unaprijedi Srbiju, da joj zapravo udari osnov 
moderne pravne države, Naše je zakonarstvo, reče, u 
svakom pogledu zastarjelo, pa se novim modernim zako- 
nima mora ubrzati napredan razvoj, da možemo uzdržati 
utakmicu drugih naroda. Naše su potrebe i u sadašnjici 
i za dalju budućnost velike, a da se zađovolje, kako mi že- 
limo, bit će nužne mnoge i velike žrtve naroda. U tom će 
i biti naš najteži zadatak, da se sklone narod na financijske 
Žrtve, u kojima treba da jednako pravedno participiraju 


*) Ipak i sam Ristić priznaje (Jov, Boškoviću) da je kod 
Garašarina »imao prvu svoju političku školu«, a razumije 
se samo sobom da kao poslanik u Carigradu, gdje je doista 
uspješno izvršio svoje zadatke, nije mogao raditi bez 
uputa i-odredaba svoga ministra, koji je, premda Karagjor- 
$jevac, u spoljnjim poslovima sasvim sporazuman *bio sa 
knezom Mihajlom, < ko 


sve klase,,,.Što se nas ovdje tiče, sve ćemo učiniti, što. se 
samo može, da Srbija bude toplo ognjište nacionalne slo- 
bode: i istinskog “napretka, kojemu će ognjištu braća naša 
izvan Srbije obraćati svoje oči s ponosom i može biti sa još 
kojim dubljim osjećanjem nego što je ponos, 


Svršit će se, Janko Ibler, 


> IZSLAVENSKOG SVIJETA, 
LUŽIČKI.SRBI, 


Praški profesor dr, Josip Pata, koji se bavi specijalno 
proučavanjem Lužičkih Srba i njihove književnosti, izdao 
je ovih dana vrlo. lijepu knjigu: Uvod do studija. lužičko-| 
srpske književnosti“), X a ć 

Knjiga se "dijeli u deset poglavlja, koja je dr Pata kao 
docenat za lužičko-srpski jezik predavao na sveučilištu, 
kasnije dopunio i sada izdao u posebnoj knjizi. Eužičko-srp- 
ski narod je najmanja grana velikog slavenskog stabla, koja 
jedina još danas živi pod tuđim gospodarima u Saskoj i 
Pruskoj, a dosada nije imao stručne povijesti svoje litera- 
ture. Mnogo su o njoj pisali razni slavenski literarni histo- 
ričari a i sami Lužičani, no to je sve rastepeno. u raznim 
časopisima, novinama i brošurama, Prvi, koji je napisao 
cjeloviti pregled lužičko-srpske literature, bio je upravo 
prije sto godina glasoviti češki slavista Pavao Josip Šafarik 
u svojoj knjizi: Geschichte der slawišchen Sprache und Li- 
teratur, izdano u Budimu g. 1826, Kasnije je g. 1881. nado- 
punjeno izašlo u Pypin-Spasovićevoj Povijesti slavenskih 
literatura, Od Lužičkih Srba je prvi Mihail Hornik sasta- 
vio povijest književnosti u Riegerovom Slovniku Naučnom 
£. 1870., koja se upotrebljavala sve do g. 1905., kada je 
Adolf Černy izdao novu takovu povijest u Ottovom Slov- 
niku Naučnom, a g. 1911., u posebnoj brošuri Lužica i Lu- 
žički Srbi, Na lužičkom jeziku izdao je g. 1881. prvi njihovu 
povijest literature J, E. Smojler i to Pypin-Spasovićeve -po- 
vijesti književnosti i to u časopisu Lužičan, koju je raspravu 
na njemački preveo J. B, Pjech g; 1884, u Lipskom, te je 
popunio s novijim stvarima, i tako literaturu Lužičana uči- 
nio pristupnom i ostalom neslavenskom svijetu. Velika je 
šteta, što nema ni danas u Lužici srpskih srednjih škola, jer 
bi se onda samo od sebe morala stvoriti povijest njihova 
jezika i literature, Za povijest jezika lužičko-srpskoga po- 
stoji veliko i izvrsno djelo od prof. dr, Arnošta Muke, a za 
proučavanje povijesti literature lužičko-srpske izdao je eto 
sada prof, dr, Pata taj svoj Uvod u proučavanje lužičko- 
srpske literature, koji je vrlo pomno izradio, te je proučio 
tako reći svu dosada izašlu literaturu o lužičko-srpskoj knji- 
ževnosti, gdjegod je šta izašlo, : 

Dr. Pata je mnogo već napisao iizdao o Lužici, poglavito 
pak Serbsku čitanku, u kojoj se nalazi izbor svih najboljih 
lužičkih pisaca. Napisao je i monografiju Lužice, koja je 
izašla i u hrvatskoj preradbi*), Dr. Pata je poznat i u Ju. 
goslaviji i u Bugarskoj, te je izdao posebni rječnik lužički- 
češki-srpsko-hrvatski ,te brošuru Školstvi i osvčta v Jugo- 
slaviji, a pisao je dosta i o bugarskoj književnosti, Nadasve 


*) Dr, Josef Pata: Uvod do studia Lužičkosrbskeho 
Pisemnictvi, kritičko-bibliografički pregled dosadanjih rad- 
nja o lužičkosrpskoj književnosti, Praha 1925., 8-ina str: 
148. Nakladom filosofskog fakulteta Karlove univerze, U 
komisiji kod Fr. Rivnača, knjižara Karlovog sveučilišta, 
Izašlo kao br. VII. Zbirke rasprava i djela filozofskog fa- 
kulteta praškog Karlovog sveučilišta. Knjigu su pregledali 
profesori dr, J, Machal i dr,:J, Polivka, 


*) Dr, Bučar: Vijenac 1924, 

pak svuda propagira zanemareni lužičko-srpski jezik i lite- 
raturu, 

“Nakon sto godina narodnog preporoda u Lužici učinjeno 
je, da je Gornja Lužica spasena, a djelomice i Donja Lužica, 
gdje se slavenstvo sve to više širi. Pjesnik Zajler te narodni 
organizatori i pisci Smoler, Jordan Hornik, dr, Muka i dr, 
stvoriše Maticu Serbsku u Budišinu i njezin časopis, stvoriše 
mnoge pučke novine, a stvaraju se i studentska udruženja, 
koja davaju Lužici narodnu slavensku inteligenciju. Stvaraju 
se razna lužička društva: dobrotvorna, pjevačka i sokolska, 
priređuju narodni koncerti i kazalište — i lužički narod je 
probuđen na novi i bolji narodni i slavenski život. To je 
sve prouzrokovalo, da se Lužica poslije prevrata htjela i 
politički emancipirati i postati samostalna prema principima 
samoodređenja, što joj dosada još nije pošlo za rukom usli- 
jed njemačkog imperijalizma i pritiska na evropsku slabo 
informiranu diplomaciju. 

Iz toga cijeloga narodnoga pokreta stvorio je g. 1884. 
Boguslawski-Hornik, jednu najbolju domaću povijest lu- 
žičke književnosti. Poslije njega obrađivali su pojedini na- 
rodni pisci pojedine partije koje u novinama, koje u koleda- 
rima, koje u literarnom časopisu Lužica i pojedinim poseb- 
nim časopisima. Sve je to materijal, koji je dr. Pata pribrao 
u svojoj najnovijoj knjizi kao materijal za buduću povijest 
lužičko-srpske književnosti, dok se nađe jedan od mlađih 
lužičkih inteligenata i napiše sam svom narodu povijest nje- 
gove književnosti. A to je i glavna ideja dr, Pate i njegova 
mnogodišnjeg vrlo ustrajnog i neumornog rada za njegovu 
milu Lužicu, 

Pisac konstatuje, da Lužički Srbi danas ne propadaju 
već napreduju. Prema službenoj njemačkoj statistici od g. 
1910. bilo ih je samo 111,160, a prema narodnoj lužičkoj 
statistici bilo ih je oko 150.000, a danas je taj broj još 
znatno napredovao. 

Počeci lužičke literature počinju od XVI, vijeka, te su 
vrlo jednostavni pod uplivom češkim i poljskim, U XVIII, 
stoljeću djelovalo je na razvoj lužičke literature Društvo 
srpskih propovjedača u Lipskom, koje je utemeljeno 1706., 
te katolički seminar u Pragu od g. 1706. Prvo je važnije 
djelo za proučavanje lužičkog jezika bilo od Nijemca J, 
Kočrnera: Philologisch  kritische  Abhandlugnen von der 
wendischen Sprache g, 1766., gdje se nalazi i prvi bolji opis 
lužičko-srpskog naroda. Ruski slavista I, Sreznjevski napisao 
je također Istoričeskij očerk serbolužickoj literaturi, koji 
je izašao u petrogradskom Žurnalu ministarstva narađonog 
prosveščenija g. 1844, Drugi ruski učenjak A. Hilferding, 
izadao je g. 1856. Narodno vozroždenije Serbov-Lužičan v 
Saksoniji, a Poljak Boguslawski g. 1861. u Petrogradu Ryse 
dzieijow Serbo-Lužickych, koju je kasnije Mihail Hornik 
nadopunio te izdao $. 1884, u Budyšinu glasovitu i najbolju 
Historiju serbskeho naroda. Knjiga dr. Pate svršava se po- 
glavljem o najnovijoj literaturi o Lužici, na čelu koje je na 
prvom mjestu poznati u Lužici češki slavenotil Adolf Černy 
i sam pisac, koji je već mnogo toga napisao o Lužici i lu- 
žičko-srpskoj literaturi. Današnji centrum literature je Na- 
rodni Serbsky dom, gdje je od g. 1904., koncentriran sav kul- 
turni lužičko-srpski život. Taj život prikazao je na njemač- 
kom jeziku vrlo temeljito T. Pjech u Brockhausovu Konver- 
sations Lexikonu pod imenom Wenden g. 1903., koji je 
prikaz postao temeljem kasnijih sličnih njemačkih pregleda, 

Prije dr, Pate radili su u novije doba poglavito mnogo 
češki pisci oko proučavanja lužičke literature, tako Edvard 
Jelinek u svojem Slovansk€m Sborniku, koga je naslijedio 
Adolf Černy i po njemu prozvao u Pragu društvo »Spolek 
Adolfa Černyja«, koji izdaje i posebni Česko-lužicky vjesnik . 


na češkom i lužičko-srpskom jeziku u Pragu. Kod nas je o 
lužičkim Srbima pisao mnogo i Josip Milaković u hrvatskoj . 
Njivi 1919, i 1921., te izdao i dvije posebne brošure u Lje- 
topisu Matice srpske, knjiga 231. g. 1905., pisao je sam lu- 
žički pjesnik Ćišinjski, a pisao je slavista K, H, Mayer iz: 
Lipskoga u »Zagreber Tagblattu« 6. 1923. Jagić je također 
pisao o Lužičkim Srbima u svojoj Historiji slavjanskoj filo- 
logiji 1910, Od Bugara su mnogo pisali o Lužičkim Srbima 
braća St. i Nik, Bobčev, a Ognjanov je preveo na bugarski 
Patinu »Lužicu«, 

Knjiga dr, Pate je vanredno tačan pregled cjelokupne 
dosada izašle literature o lužičkim Srbima na svim jezicima, 
te odaje vrlo veliku ljubav njezinog požrtvovnog istraži- 
vaoca za taj najmanji slavenski narod, Na koncu knjige na- 
lazimo i kratki francuski resume o cjelokupnom dijelu te 


+ pregled imena, koja se spominju u knjizi, što znatno olak- 


šava pabirčenje po toj vrlo zanimljivoj i uspjeloj krijizi, 
Dr, Bučar. 


ĐORĐE KOSTIĆ: SUMRAČNE STROFE, 
Pjesme, Beograd 1925, 

I ova knjižica pjesama potvrđuje onu lošu i kod nas 
početnici, koji jedva što sklepaju par stihova ili crtica, 
odmah žure, da to što prije objave svemu svijetu i, dakako, . 
u posebnoj knjizi i vlastitoj nakladi, Na tu jadnu robu udari 
se firma lirike ili novel4 i onda nastaje glavni posao, u koji 
se izgleda najbolje razumiju ti polupismeni i bolesno ambi- 
ciozni početnici: reklama u novinama, trgovinama pa i kine- 
matografima zajedno sa svakojakom robom na otplatu. Ta 
bolest, poznata kod nas u Zagrebu ,izgleda kao da je i u 
Beogradu uzela veliki mah, I ova knjiga je jedan dokumenat 
te bolesti, Bolesti, jer drukčije se ne može da nazove po- 
stupak, kada jedan mladić skalupi na silu 13 (trinaest!) 
pjesama i tih 13 pjesama izda u jednoj knjizi, a na tu knjigu 
udari firmu: »Novi lirici«, Autor ove knjige od 13 stranica 
i 13 pjesmica ima pravo da izda i ovakvu knjigu, kad ima 
novaca da je plati; ali je u najmanju ruku neukusna i 
neumjesna ambicija, kada autor na tu i takvu knjigu stavlja 
naslov »Novi lirici«. Jer ne samo da vi u tih 13 pjesama 
ne možete naći kakvog novog stiha, kakve nove makar 
nijanse, poredbe ili riječi; nego se tu uopće ne može naći 
jedan stih, -za koji bi se moglo reći, da nije bar banalan 
i da je makar glatko izrečen, Ovako čitajući te stihove do- 
biva se dojam, da je njihov autor tek svršeni gimnazijalac, 
koji je istom izbacio iz šaka Popovićevu Antologiju srpske 
lirike (što ju je čitao valjda po dužnosti, radi mature) i 
onda nakon pročitanja te knjige zujili su mu još u ušima. 
stihovi Radičevića, Dučića, Rakića, Pandurovića, i tako je 
došao u napast, da i sam pokuša, bi li ih mogao makar imi- 
tirati, Dodajte još k tome, da taj »pjesnik« pjeva o staroj 
i izlizanoj luni, koja treperi i trne, da mu »predeć (!) sti-' 
hove« »mladost samne(?7)«, da on ne pozna ni glagolskih 
oblika, da on i ne poznavajući ni elemenata metrike pjeva 
ipak u vezanoj formi (razumije se na svoj način) it.d,it.d., 
onda dobivate sliku o vrijednosti ove knjige i pismenosti 
njezina autora, Da vam tu sliku upotpunim, citirat ću sa- 
moga autora: 


»Kad mračne noći burne 

izliju plame besnila 

$roznih bogova, 

uplovi čunom bez krme, (?) 
tuka je tiha; k'o lahor snova 
trepere nad njom .drhtaji lune«, 

* Šteta je dalje trošiti papir, Ovoliko iznosimo samo kao 
dokumenat neozbiljnosti i nesavjesnosti nekih mladih polu- 
pismenih početnika kad nas i u Beogradu, da se vidi na 
kakav se sve način iskorišćuje i iznakažuje ime pjesme i 
ime književnosti, N, 


»NOVI KNJIŽEVNI JUG«, 


List za umjetnost i kulturu, Sarajevo 1925, 

Pod ovim naslovom izišao je u Sarajevu prošloga mje- 
seca prvi. broj jedne nove književne revije. Bosna se već 
odavno trudi, da dobije jednu svoju zasebnu reviju, koja bi 
imala svoj raison d'etre izvan obiju sfera, srpske i hrvatske, 
Bilo je nekoliko pokušaja (tako pokušaj g, Bore Jevtića), 
ali su se iz materijalnih razloga svi ti pokušaji izjalovili. Na- 
pokon se javlja ovaj novi list, On je nov ne samo kao revija, 
već i po ljudima, koji tu sarađuju, Svi ti saradnici su (izu- 
zevši »gosta« Drainca) sasvim novi i dosad nepoznati ljudi. 
Za uzdržavanje lista to je prilično loš znak, Jer ne samo 
da tu nema nijednog reprezentativnijeg književnika iz 
Bosne, nego tu nema ni onih, koji inače žive u Sarajevu 
(Jevtić, Palavestra i dr.), Tome ne može biti razlog nikakvo 
Programatsko stajalište, kada samo uredništvo objavljuje, 
da »list nema nikakvog ekskluzivističkog karaktera i prema 
tome pokretači računaju na saradnju svih, koji se smatraju 
pozvanima«, 

= Prema tome držimo, da će to biti razlog kakvog ličnog 

i uskopartijskog karaktera, Ako je tako, onda bi se to 
moralo što prije reparirati i postaviti list na jednu širu i 
solidniju bazu, Početnici se mogu afirmirati samo uz sa- 
radnju i pomoć već afirmisanih književnika, To ne znači, da 
bi oni bez ikakva plana trebali da natrpaju sva moguća i 
najstarija imena, Ja držim, da bi čak bolje bilo, kad bi ta 
revija zadržala sasvim karakter lokalno-bosanski i mlade- 
nački. Razumije se, da bi tu onda bila potrebna i veća 
kontrola i jača kritika, koja bi znala da sa razumijevanjem 
svede sve zdrave mladenačke ambicije u pravu kolotečinu, 
Da su pokretači o tome vodili malo više računa, oni ne bi 
sigšurno ovako požurili sa izdavanjem lista, nego .bi naj- 
prije organizirali solidnu i valjanu saradnju barem nekoli- 
cine poznatijih književnika, To bi bilo tim bolje, jer bi revija 
na taj način dobila i veće značenje i bolje povjerenje u 
publici, Toliko na razmišljanje pokretačima ovoga lista, 

Inače je ovaj .broj prilično mršav, Nekoliko dosta nesi- 
Šurnih i neizrađenih stihova, dvije crtice i dva članka — 
to nije dosta ni za jedan obični, a pogotovo za prvi broj 
lista, koji mora da bude što bolji, Trebalo je posvetiti što 
više pažnje teoretskom dijelu donošenjem rasprava, kritika, 


objašnjenja, jer..se na taj način najbolje uzgajaju i podižu. 


talenti: A ako. ova revija sa svojim saradnicima (F. Volek, 
S, Đokić, S. Mostić, B. Miladinović,.M. Veljković, M. Deli- 
bašić,: T, Kruševac) dadne našoj književnosti makar samo 
jedan talenat, ona će opravdati svoje izlaženje, Nadajmo se, 
da će nas pokretači revije u narednim brojevima o tome i 
stvarno uvjeriti, ' LN 


PROPAGANDA ZA HRVATSKI JADRAN I DUBROVAČKU 
RIVIJERU, 


Vanrednom ustrajnošću radi »Jadranska Straža« u Splitu 
i »Dubrovački List« u Dubrovniku. Taj je posljednji pod 
vrsnom redakcijom dra M. Vidoevića i S. M. Bjelovučića 
opremio zaslužno ilustrovano posebno izdanje svojega lista, 
koje se u svakom pogledu reprezentira kao siguran vodić 
za ondašnje krajeve, Sve što čovjek treba da; znade o Du- 


“ Izdavači i vlasnici: Dragutin Nemet i drugovi. 


brovniku i okolici, dubrovačkim kupalištima i zdravstvenim . 
ustanovama, tu je na okupu lapidarnim slogom opisano i 
ukrašeno s više slika, Kako takav realni rad stoji dosta 
moralnoga i materijalnoga truda, mi taj rijetki slučaj rado: 
osobitom pohvalom oglašujemo u interesu opće dobre stvari. 
R. 


NOVO DJELO. 


Poslije svjetskoga rata povio se i u Srbiji novi vjerski 
pokret, poznat pod nazivom: »Bogomoljci«, U tom je 
pokretu već 400 hiljada članova, čija je centrala u Kragu-. 
jevcu (Srbija), Taj je vjerski pokret studirao i rasvijetlio u 
detaljima poznati pisac o nazarenstvu dr, Vladimir Dimi- 
trijević u novo napisanom djelu: »Bogomoljstvo«, koje će 


. se uskoro štampati, Djelo će imati oko 20 štampanih araka, 


M. R. 


.STARI I NOVI ZAGREB, 


Primili smo od »Braće Hrvatskog Zmaja« prvi broj bi- 
blioteke, koja će izlaziti pod gornjim naslovom. Svakih 14 
dana izaći će po jedan takav broj s par slika na 32 stranice 
oktav formata i obrađivat će isključivo historiju svih grana 
zagrebačkog života od postanka do danas, 

Za valjanost i pouzdanost radnja i članaka jamčit će nam 
imena pisaca, kojima se ponosi hrvatska historiografija, 

Pojedini snopić stoji Din 10.—, Pretplata u predbrojci po 
snopiću Din 7,50, Pretplata za svaku knjigu (10 snopića) 
Din 70 —, 


NOVE KNJIGE. 


JulijeKempf: Iz prošlosti Požege i požeške županije. 
Bilješke po vrelima iz domaćih arhiva. Svezak 1.—IV, Zagreb 
1925. 

Catulle Mendćs: Samostansko štivo, Izdanje na-: 
kladne knjižare V, Vošickog u Koprivnici 1925, Svjetska 
biblioteka sv. 62. 

A, Benet: Ljubav i prijestolje, Izdanje nakladne knji- 
žare V. Vošickoga, Koprivnica 1924, sjeta biblioteka 
sv, 59. | Bod 

Vladimir Mažuranić: Pozdrav jestaka. sa Sega 
Jadrana, Lwow 1925, 

Henride Rćgnier: Dvije ljubovce. Roman iz fran. 
cuskog 18. vijeka, Izdanje Zabavne biblioteke, Zagreb 1925 
Cijena Din 32,—, 

Evgenij Nik, Čirikov: Potofilon Tarhanova. Ro- 
man iz ruskoga života, Izdala Zabavna biblioteka, Zagreb 
1925, Cijena Din 38.—, 

Blaskolbanes: Neprijatelj žene, Roman jednog ru-' 
skog kneza, Izdala Zabavna biblioteka, di 1925.. o. 
Din 28.—, Es 

Marcel Prćvost: Njegova ljubovca i ja. Rotmst iz 
pariškoga života, Izdala Zabavna biblioteka, Zagreb 1925, 
Cijena Din 18.—. . 

Josepf Conrad: Almayerova ludnica, Roman s Ma-. 
lajskih otoka, Izdala Zabavna biblioteka, Zagreb 1925. Ci- 
jena Din 22.—, 

Henry Bordeaux: Jamila pod cedrovima, Istoč- 
njački roman. Izdala Zabavna biblioteka, Zagreb 1925. Ci- 
jena Din 18.—, 

Francois Mourian: Plamena rijeka. Roman jedne 
$riješne djevojke, Izdala Zabavna biblioteka, Zagreb 1925, 
Cijena Din 18.—, 

GODIŠTE I. i IL U ORIGINALNOM UVEZU 


dobiva se uz cijenu od 200 Dinara svako 


godište kod uprave. 


Gradska štedionica 
Općine sfob. i Kr. $fav. ćrada Zasšreba 


Jefačićev tr$ 20 zas reb Vlastita pafača 


Ulošci Din 110,000.000'— 


Prima uloške na knjižice i tekući račun, te obavlja sve 
bankovne i.burzovne poslove uz najpovoljnije uvjete. 


JHznajmljuje sigurnosne pretince (Safe-đdep6t) 


Za uloške jamči $rad Zagreb. 


Majka i dijete, mirišući od čistoće, sjajuć 
od svježine, njegovano i tečno. Radosno 
zdravlje smije se sa blještavim zubima. 


Dnevna njega sa Kalodontom 
je najsigurniji put, za održanje 
ljepote i zdravlja Vaših 


zuba. 


je svjetska marka kineskih čajeva, 
prava ruska mješavina 


TEA IMPORT 


DJ KOUSNNCNOE 4 SOS 


PETROGRAD 


Osnovano godine 1867. 


London, Il Queen Victoria st. 
Paris, II. Avenue Victor Hugo 
Berlin, Hohenzollerndamm 15 
Hamburg,Freihafen Alt. Wandram 12 
Constantinople, 213 rue de Tram 


Skladišta u SHS: 


Zagreb, Kukovićeva 30, telefon 26-92 
Beograd, Kralja Milana 56, tel. 28-54 


Tisak »Tipogralije« d. d. u Zagrebu. 


